
ΝΟΜΟΣ ΥΠ' ΑΡΙ8. 2169 

Αγροτικές Συνεταιριστικές Οργανώσεις 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο Νόμο που ψήφισε η Βουλή: 

ΚΕΦΑΛΑΙΟ Α* 

•Αρθρο 1 

Ορισμός - Σκοπός ~ Νομική μορφή - Διαβαθμίσεις 

1. Οι Αγροτικές Συνεταιριστικές Οργανώσεις (Α.Σ.Ο.) 
όλων των βαθμιδών και οι Κοινοπραξίες τους είναι 
εκούσιες ενώσεις προσώπων, οι οποίες επιδιώκουν την 
οικονομική, κοινωνική και πολιτιστική τους ανάπτυξη, 
μέσα από μία κοινή επιχείρηση με ισότιμη συνεργασία 
και αμοιβαία βοήθεια των μελών της, 

2. Οι Αγροτικές Συνεταιριστικές Οργανώσεις όλων 
των βαθμιδών και οι Κοινοπραξίες τους είναι νομικά 
πρόσωπα ιδιωτικού δικαίου και έχουν εμπορική ιδιότητα. 

3. Για θέματα που δεν ρυθμίζονται από το νόμο αυτόν 
εφαρμόζονται συμπληρωματικά οι κανόνες του ασπκού 
και του εμπορικού δικαίου. 

4. Οι Αγροτικές Συνεταιριστικές Οργανώσεις διαβαθ¬ 
μίζονται ως εξής: 

α) Πρωτοβάθμιες: 

αα) Αγροτικοί Συνεταιρισμοί (Α Σ.) 

ββ) Κοινοπραξίες Αγροτικών Συνεταιρισμών 

β) Δευτεροβάθμιες: 

αα) Ενώσεις Αγροτικών Συνεταιρισμών (Ε.Α.Σ.) 
ββ) Κοινοπραξίες Ενώσεων Αγροτικών Συνεταιρισμών 
γ) Τριτοβάθμιες: 

αα) Κεντρικές Συνεταιριστικές Ενώσεις 
ββ) Κοινοπραξίες Κεντρικών Συνεταιριστικών Ενώ¬ 
σεων, 

5. Στις διατάξεις του νόμου αυτού υπάγεται και η 
Πανελλήνια Συνομοσπονδία Ενώσεων Αγροτικών Συ¬ 
νεταιρισμών (ΠΑ.Σ.Ε,ΓΕ.Σ*), που είναι το ανώτατο ι¬ 
δεολογικό και συντονιστικό όργανο του αγροτικού συ¬ 
νεταιριστικού κινήματος της χώρας. 

6. Δεν αποτελούν βαθμούς Αγροτικών Συνεταιριστικών 
Οργανώσεων: 


α) η Πανελλήνια Συνομοσπονδία Ενώσεων Αγροτικών 
Συνεταιρισμών ίΠΑ.Σ.Ε,ΓΕ.Σ), 

β) οι κοινές επιχειρήσεις στις οποίες μετέχουν οι 
Αγροτικές Συνεταιριστικές Οργανώσεις, Κοινοπραξίες 
και Εταιρείες τους, 

γ) οι Συνεταιριστικές Εταιρείες (άρθρο 39). 

■Αρθρο 2 

Δραστηριότητες Αγροτικών Συνεταιριστικών 
Οργανώσεων 

1. Οι Αγροτικές Συνεταιριστικές Οργανώσεις ανα¬ 
πτύσσουν οποιαδήποτε δραστηριότητα για την επίτευξη 
του σκοπού τους, που μπορεί να καλύπτει την παραγωγή, 
μεταποίηση και εμπορία των αγροτικών προϊόντων, την 
παραγωγή και προμήθεια γεωργικών εφοδίων, καθώς 
και την κατασκευή και προμήθεια των μέσων αγροτικής 
παραγωγής και βιοτικής ανάγκης. 

2. Για την εκπλήρωση των σκοπών τους, οι Αγροτικές 
Συνεταιριστικές Οργανώσεις μπορεί να ιδρύουν υπο¬ 
καταστήματα στο εσωτερικό και εξωτερικό, να συμπράτ¬ 
τουν σε κοινές επιχειρήσεις με καταναλωτικούς και 
άλλους συνεταιρισμούς, νομικά πρόσωπα του δημόσιου 
τομέα, όπως αυτός ορίζεται από την παρ. 6 του άρθρου 
1 του ν. 1256/1982 (ΦΕΚ 65 Α ), και επανοριοθετήθηκε 
με την παρ. 1 του άρθρου 51 του ν, 1892/1990 (ΦΕΚ 
101 Α), με κοινωφελείς οργανισμούς, με επιχειρήσεις 
Οργανισμών Τοπικής Αυτοδιοίκησης (Ο.Τ.Α.), με Συνε¬ 
ταιριστικές Οργανώσεις άλλων χωρών, με φυσικά ή 
νομικά πρόσωπα στα πλαίσια της διακρατικής ή και 
διεπαγγελματικής συνεργασίας που αναγνωρίζει και θε¬ 
σμοθετεί η Κοινότητα και να συμμετέχουν σε θεσμικά 
όργανα της Κοινότητας, όπως ο Ευρωπαϊκός Όμιλος 
Οικονομικού Σκοπού, Ευρωπαϊκή Εταιρεία, κ. ά.. 

■Αρθρο 3 

Έδρα - Περιφέρεια - Επωνυμία 

1, Εδρα της Αγροτικής Συνεταιριστικής Οργάνωσης 
είναι ο Δήμος ή η Κοινότητα, όπου είναι εγκατεστημένη 
η διοίκησή της. 

2. Η περιφέρεια της Α.Σ.Ο ορίζεται από το κατα- 

στατικό της. 

3. Η επωνυμία εκφράζει το σκοπό ή τα αντικείμενα 
δραστηριότητας του συνεταιρισμού και περιλαμβάνει 
υποχρεωτικά την ιδιότητα αυτού ως Αγροτικού και το 
όνομα του Δήμου ή της Κοινότητας όπου βρίσκεται η 
έδρα του. 

4. Η επωνυμία χρησιμοποιείται υποχρεωτικά στις συ¬ 
ναλλαγές και σε κάθε νομική πράξη, την οποία επιχει¬ 
ρούν ή στην οποία μετέχουν οι Αγροτικές Συνεταιρι¬ 
στικές Οργανώσεις και οι Κοινοπραξίες τους. 

ΚΕΦΑΛΑΙΟ Β' 

ΣΥΣΤΑΣΗ ΑΓΡΟΤΙΚΟΥ ΣΥΝΕΤΑΙΡΙΣΜΟΥ 

Άρθρο 4 
Όροι σύστασης 

1. Για τη σύσταση Αγροτικού Συνεταιρισμού απαιτείται 
η σύνταξη καταστατικού και η υπογραφή του από είκοσι 
(20) τουλάχιστον πρόσωπα, που συγκεντρώνουν τις 
προϋποθέσεις του άρθρου 7, καθώς και η έγκρισή του 
από το ειρηνοδικείο της έδρας του συνεταιρισμού. 

2. Με απόφαση του Υπουργού Γεωργίας, ύστερα από 
αιτιολογημένη πρόταση της Ένωσης Συνεταιρισμών της 
περιφέρειας του υπό ίδρυση συνεταιρισμού, είναι δυνατή 
η σύσταση αγροτικού συνεταιρισμού με λιγότερα από 
είκοσι (20) μέλη σε περιοχές όπου ειδικές συνθήκες 
το επιβάλλουν. 

3. Οι ήδη λειτουργούντες αγροτικοί συνεταιρισμοί με 
μέλη λιγότερα από είκοσι (20) συνεχίζουν τη λειτουργία 
τους. 

Άρθρο 5 

Τύπος και περιεχόμενο Καταστατικού 

1* Το Καταστατικό καταρτίζεται με ιδιωτικό έγγραφο, 
που χρονολογείται και υπογράφεται από τα ιδρυτικά 
του μέλη. 

2. Το Καταστατικό περιέχει υποχρεωτικά: 

α) Το ονοματεπώνυμο, πατρώνυμο ή επωνυμία και 
κατοικία των ιδρυτικών μελών. 

β) Την επωνυμία» έδρα και περιφέρεια του συνεται¬ 
ρισμού. 

γ) Το σκοπό και το αντικείμενο των δραστηριοτήτων 
του συνεταιρισμού. 

δ) Τους όρους εγγραφής, αποχώρησης και διαγραφής 
των μελών, καθώς και τα δικαιώματα και τις υποχρεώσεις 
τους. 

ε) Την έκταση της συνεταιρικής μερίδας, τον τρόπο 
προσδιορισμού του αριθμού των υποχρεωτικών μερίδων 
και καταβολής τους, τη διαδικασία απόδοσής τους σε 
περίπτωση αποχώρησης, καθώς και την έκταση της 
ευθύνης των μελών. 

στ) Τις προϋποθέσεις σύγκλησης και λήψης αποφά¬ 
σεων από τη Γενική Συνέλευση (Γ.Σ.), το Διοικητικό 
Συμβούλιο (Δ.Σ.) και το Εποπτικό Συμβούλιο (Ε.Σ.). 

ζ) Τις αρμοδιότητες της Γ.Σ., του Δ.Σ. και του Ε.Σ.. 

η) Τα ποσοστά επί των πλεονασμάτων χρήσης για 
δημιουργία αποθεματιχών. 

ι) Τον ορισμό Προσωρινού Διοικητικού Συμβουλίου για 
την τήρηση των νομίμων διαδικασιών για έγκριση του 
Καταστατικού και τη σύγκληση της Πρώτης Γενικής 
Συνέλευσης για ανάδειξη των οργάνων διοίκησης του 


Αγροτικού Συνεταιρισμού. 

3. Το Καταστατικό μπορεί να ορίζει: 

α) Τη σύσταση και λειτουργία Τοπικών Συνελεύσεων 
ΓΓΣ.) και Ειδικών Συνελεύσεων (Ειδ. Σ.), τον καθορισμό 
των αρμοδιοτήτων τους, τη σχέση τους με τις Γ ενικές 
Συνελεύσεις και τα δικαιώματα και τις υποχρεώσεις των 
μελών τους. 

β) Τη χρονική διάρκεια του συνεταιρισμού η οποία 
μπορεί να είναι απεριόριστη. 

γ) Την υποχρέωση τήρησης πρόσθετων βιβλίων. 

δ) Θέματα σχετικά με την κοινή χρήση περιουσιακών 
στοιχείων των μελών. 

ε) Τους όρους παροχής εργασίας των μελών και 
παράδοσης της παραγωγής στο συνεταιρισμό, επεξερ¬ 
γασίας, διακίνησης και εμπορίας της από αυτόν καθώς 
και τις δυνατότητες παροχής προσωπικής εργασίας των 
μελών. 

Άρθρο 6 

Έγκριση - Καταχώρηση Καταστατικού 

Γ Το Καταστατικό εγκρίνεται από το ειρηνοδικείο 
της περιφέρειας όπου εδρεύει ο Αγροτικός Συνεταιρι¬ 
σμός. 

2. Για την έγκριση του Καταστατικού υποβάλλεται 
στο ειρηνοδικείο αίτηση από το προσωρινό Δ.Σ., που 
εκδικάζεται κατά τη διαδικασία της εκούσιας δικαιοδο¬ 
σίας. 

3. Αν το Καταστατικό δεν είναι σύννομο, το ειρηνο¬ 
δικείο καλεί το προσωρινό Δ.Σ. να προβεί στις απα¬ 
ραίτητες διορθώσεις μέσα σε πέντε (5) ημέρες. Στη 
συνέχεια εκδίδεται απόφαση του ειρηνοδικείου και εάν 
αποδέχεται την αίτηση, καταχωρείται το Καταστατικό 
στο βιβλίο μητρώου Αγροτικών Συνεταιρισμών, που τη¬ 
ρείται στο ειρηνοδικείο με μνεία του αριθμού της σχε¬ 
τικής απόφασης. Από την καταχώρηση αυτήν ο αγρο¬ 
τικός συνεταιρισμός αποκτά νομική προσωπικότητα. Η 
ίδια διαδικασία τηρείται και για την τροποποίηση του 
Καταστατικού. Σε κάθε περίπτωση κυρωμένο αντίγραφο 
της απόφασης και του Καταστατικού αποστέλλεται από 
το ειρηνοδικείο στη Διεύθυνση Αγροτικών Συνεταιρισμών 
του Υπουργείου Γεωργίας. 

4. Κατά της απορριπτικής απόφασης του ειρηνοδικείου 
μπορεί να ασκηθεί έφεση στο μονομελές πρωτοδικείο. 

ΚΕΦΑΛΑΙΟ Γ 

ΜΕΛΗ - ΔΙΚΑΙΩΜΑΤΑ - ΥΠΟΧΡΕΩΣΕΙΣ 

Άρθρο 7 
Μέλη 

1. Μέλη Αγροτικού Συνεταιρισμού μπορεί να γίνουν 
ενήλικα φυσικά πρόσωπα, που είναι κάτοχοι ή μισθωτές 
εκμεταλλεύσεων σε οποιονδήποτε κλάδο της αγροτικής 
οικονομίας, στις οποίες απασχολούνται κατά κύριο λόγο 
και ο κλάδος αυτός να προβλέπεται από τον καταστατικό 
σκοπό του Συνεταιρισμού, Επίσης, μπορεί να γίνουν 
μέλη εκκλησιαστικά ή κοινωφελή ιδρύματα μη κερδο¬ 
σκοπικού χαρακτήρα με τις ίδιες ως άνω προϋποθέσεις. 
Για την ίδια αγροτική εκμετάλλευση γίνονται δεκτοί στο 
Συνεταιρισμό, ο αρχηγός της εκμετάλλευσης και τυχόν 
ενήλικα τέκνα του, με τα οποία την εκμεταλλεύεται 
από κοινού. Δεν υπάρχει περιορισμός για την εισδοχή 

μελών στους ελεύθερους Δασικούς και Αλιευτικούς 
Συνεταιρισμούς Εργασίας. 

2. Μέλος Αγροτικού Συνεταιρισμού δεν μπορεί να 
είναι μέλος και σε άλλον Αγροτικό Συνεταιρισμό του 
ίδιου σκοπού και στην ίδια περιφέρεια. 

3. Η ιδιότητα του ιδρυτικού μέλους Αγροτικού Συνε¬ 
ταιρισμού αποκτάται από την καταχώρηση του Κατα¬ 
στατικού στο βιβλίο μητρώου Αγροτικών Συνεταιρισμών, 
σύμφωνα με το άρθρο 6 και την καταβολή της συνε¬ 
ταιρικής μερίδας, σύμφωνα με το άρθρο 13 του παρό¬ 
ντος. 

Άρθρο 8 

Κωλύματα 

1. Δεν μπορεί να γίνει μέλος Αγροτικού Συνεταιρισμού 
όποιος: 

α) Ασκεί δραστηριότητες ανταγωνιστικές με εκείνες 
του συνεταιρισμού. 

β) Βλάπτει τα συμφέροντα του Συνεταιρισμού με 
οποιονδήποτε τρόπο. 

γ) Τελεί υπό απαγόρευση ή δικαστική αντίληψη. 

δ) Εχει καταδικαστεί αμετάκλητα για κακούργημα ή 
εκ δόλου πλημμέλημα, σε βάρος της περιουσίας Αγρο¬ 
τικής Συνεταιριστικής Οργάνωσης ή του Δημοσίου. Στην 
περίπτωση αυτήν η απαγόρευση ισχύει μέχρι της δια¬ 
γραφής της ποινής από το ποινικό μητρώο σύμφωνα 
με την κείμενη νομοθεσία. 

2. Το Καταστατικό μπορεί να ορίζει και άλλες προ¬ 
ϋποθέσεις ή κωλύματα για μη συμμετοχή στην Αγροτική 
Συνεταιριστική Οργάνωση, αρκεί να μην δυσχεραίνεται 
η ελεύθερη εγγραφή μελών. Οι σχετικές διατάξεις 
ισχύουν μόνο για τα μετά από αυτές εγγραφόμενα 
μέλη. 

Άρθρο 9 

Διαδικασία εγγραφής μέλους 

1 Η εγγραφή μέλους στο Συνεταιρισμό γίνεται από 
το Διοικητικό Συμβούλιο του Συνεταιρισμού, ύστερα από 
αίτηση του ενδιαφερομένου. Αν η αίτηση απορριφθεί ο 
ενδιαφερόμενος μπορεί να προοφύγει στη Γενική Συ¬ 
νέλευση, η οποία αποφασίζει οριστικά. Οι λοιποί όροι 
και η διαδικασία εγγραφής ορίζονται από το Καταστατικό. 
Αν η Γενική Συνέλευση απορρίψει την αίτηση εγγραφής, 
ο ενδιαφερόμενος δικαιούται να προσφύγει στο αρμόδιο 
ειρηνοδικείο μέσα σε δέκα (10) ημέρες από την κοι¬ 
νοποίηση της απορριπτικής απόφασης. 

2. Το Δ.Ι. υποχρεούται να ενημερώνει στο τέλος 
κάθε ημερολογιακού έτους το ειρηνοδικείο για κάθε 
μεταβολή των μελών του. 

Άρθρο 10 

Υποχρεώσεις και δικαιώματα του μέλους 

1. Κάθε μέλος του Αγροτικού Συνεταιρισμού υπο- 
χρεούται: 

α) Να παραμένει μέλος του Συνεταιρισμού για όσο 
χρόνο προβλέπει το Καταστατικό του, εκτός εάν συ¬ 
ντρέχει σπουδαίος λόγος πρόωρης αποχώρησής του, 
τον οποίο υποχρεούται να δηλώσει έξι (6) τουλάχιστον 
μήνες πριν τη λήξη της διαχειριστικής περιόδου. 

Η διαδικασία και οι λοιποί όροι αποχώρησης ορίζονται 
στο Καταστατικό. 

β) Να καταβάλλει τη συνεταιρική μερίδα. Μέλος που 


καθυστερεί έστω και μία δόση της συνεταιρικής μερίδας 
δεν έχει δικαίωμα ψήφου στη Γενική Συνέλευση και 
δικαίωμα εκλέγεσθαι. 

2. Κάθε μέλος του Αγροτικού Συνεταιρισμού δικαιούται: 

α>νΝα εκλέγει και να εκλέγεται στο Διοικητικό και το 
Εποπτικό Συμβούλιο καθώς και ως αντιπρόσωπος σε 
ανώτερου βαθμού Αγροτική Συνεταιριστική Οργάνωση 
και Κοινοπραξία. 

β) Να ζητεί πληροφορίες σχετικά με την πορεία των 
υποθέσεων του Συνεταιρισμού. Το Διοικητικό Συμβούλιο 
υποχρεούται να παρέχει τις σχετικές πληροφορίες στην 
πρώτη, μετά την υποβολή της αίτησης, Γενική Συνέ¬ 
λευση των μελών, 

γ) Να συμμετέχει στη Γ ενική Συνέλευση και να παίρνει 
αντίγραφο των πρακτικών αυτής καθώς και αντίγραφο 
του ισολογισμού και του λογαριασμού Αποτελέσματα 
Χρήσης, 

δ) Να λαμβάνει γνώση του περιεχομένου των ατομικών 
του λογαριασμών και των αποφάσεων των οργάνων 
διοίκησης του Συνεταιρισμού, σύμφωνα με τους όρους 
του Καταστατικού. 

ε) Να συμμετέχει στο καθαρό πλεόνασμα της δια¬ 
χειριστικής χρήσης και στο προϊόν της εκκαθάρισης. 

Άρθρο 11 

Αποχώρηση - Θάνστος μέλους 

1. Ο συνεταίρος δεν μπορεί να αποχωρήσει από το 
Συνεταιρισμό, πριν περάσει ο χρόνος για τον οποίο 
έχει δεσμευτεί, εκτός αν συντρέχει σπουδαίος λόγος. 

2. Ο συνεταίρος δηλώνει τη θέλησή του να αποχωρήσει 
από το Συνεταιρισμό, τουλάχιστον έξι {6} μήνες πριν 
σπό τη λήξη της διαχειριστικής περιόδου. 

Η δήλωση αποχώρησης είναι ελεύθερα ανακλητή, 
κατά τη διάρκεια της διαχειριστικής περιόδου μέσα στην 
οποία υποβλήθηκε και ισχύει για το τέλος αυτής, 

3. Ο συνεταίρος που αποχωρεί αναλαμβάνει την 
ονομαστική αξία της συνεταιρικής του μερίδας ή του 
τμήματός της, που έχει ήδη καταβάλει, με ανάλογη 
μείωσή της, σε περίπτωση ζημιών του Συνεταιρισμού. 

Το Καταστατικό καθορίζει τη διαδικασία απόδοσης 
της συνεταιρικής μερίδας. 

4. Αν ο συνεταίρος που ζήτησε να αποχωρήσει είναι 
μέλος του Διοικητικού Συμβουλίου ή του Εποπτικού 
Συμβουλίου ή αντιπρόσωπος του Συνεταιρισμού σε Α¬ 
γροτική Συνεταιριστική Οργάνωση ανώτερου βαθμού, 
εκπίπτει αυτοδίκαια από το αξίωμά του από την ημέρα 
που δήλωσε άπ αποχωρεί. Η ανάκληση της δήλωσης 
αποχώρησης δεν επιφέρει αναβίωση του αξιώματός του. 

5. Αν η Γενική Συνέλευση του Συνεταιρισμού απο¬ 
φασίσει τη μεταβολή του σκοπού ή τη συγχώνευσή του 
με άλλον ή με άλλους Συνεταιρισμούς, τα μέλη που 
διαφωνούν μπορεί να αποχωρούν από το Συνεταιρισμό 
και πριν περάσει ο χρόνος για τον οποίο έχουν δε¬ 
σμευτεί, 

Η δήλωση για την αποχώρηση υποβάλλεται στο Διοι¬ 
κητικό Συμβούλιο μέσα σε δέκα (10) ημέρες από τη 
λήψη της απόφασης της Γενικής Συνέλευσης, μπορεί 
δε αυτή να ανακληθεί μέσα σε ένα (1) μήνα από τότε 
που υποβλήθηκε. 

Η αποχώρηση επέρχεται με τη δημοσίευση της ε¬ 
γκριτικής δικαστικής απόφασης της τροποποίησης του 
Καταστατικού ή με την πραγματοποίηση της συγχώ- 

νευσης. 1 

6, Ο συνεταίρος υποχρεούται να επανορθώσει κάθε 
ζημία του Συνεταιρισμού από την πρόωρη λύση της 
συνεταιριστικής σχέσης, χωρίς σπουδαίο λόγο, η συν¬ 
δρομή του οποίου διαπιστώνεται από το Διοικητικό 
Συμβούλιο. 

Το ύψος της ζημίας προσδιορίζεται από το Διοικητικό 
Συμβούλιο. 

7. Σε περίπτωση θανάτου μέλους του Συνεταιρισμού, 
ο κληρονόμος ή ρ όταν υπάρχουν περισσότεροι κληρο¬ 
νόμοι, αυτός που υποδείχθηκε με έγγραφη συμφωνία, 
εφόσον έχει τις προϋποθέσεις, υπεισέρχεται ρε όλα 
τα δικαιώματα και τις υποχρεώσεις του μέλους που 
πέθανε. Άλλως, η ονομαστική αξία της συνεταιρικής 
μερίδας του, μειωμένη ανάλογα όταν υπάρχει ζημία, 
αποδίδεται στους κληρονόμους του στο τέλος της 
διαχειριστικής περιόδου στη διάρκεια της οποίας επήλθε 
ο θάνατος του μέλους* 

Άρθρο 12 
Διαγραφή μέλους 

1* Το Διοικητικά Συμβούλιο, με αιτιολογημένη απόφασή 
του, υποχρεούται να διαγράφει το μέλος του Συνεται¬ 
ρισμού όταν: 

α) δεν έχει πλέον πς προϋποθέσεις εγγραφής του, 

β) επήλθε στο πρόσωπό του ένα από τα κωλύματα 
εγγραφής, 

γ) βλάπτει με πρόθεση τα συμφέροντα του Συνεται¬ 
ρισμού ή αδικαιολόγητα δεν εκπληροί τις προς αυτόν 
υποχρεώσεις του* 

2* Το Διοικητικό Συμβούλιο, πριν από την απόφασή 
του περί διαγραφής συνεταίρου, τάσσει σ' αυτόν δε¬ 
καήμερη προθεσμία για παροχή εξηγήσεων και άρση 
του λόγου διαγραφής, αν συντρέχει τέτοια περίπτωση* 

3. Στις περιπτώσεις της περίπτωσης γ' της παρ. 1 
του παρόντος άρθρου, επιτρέπεται προσφυγή του δια- 
γραφέντος στην πρώτη Γενική Συνέλευση. 

4. Κατά των παραπάνω αποφάσεων του Διοικητικού 
Συμβουλίου και της Γενικής Συνέλευσης επιτρέπεται 
προσφυγή του διαγραφέντος στο ειρηνοδικείο εντός 
δέκα (10) ημερών από την κοινοποίηση της απόφασης. 
Το ειρηνοδικείο δικάζει κατά τη διαδικασία των ασφα¬ 
λιστικών μέτρων και η απόφασή του δεν υπόκειται σε 
ένδικα μέσα. 

5. Η διαγραφή επέρχεται δέκα (10} ημέρες μετά την 
κοινοποίηση της απόφασης της Γ ενικής Συνέλευσης ή 
του Διοικητικού Συμβουλίου ή από τη δημοσίευση της 
δικαστικής απόφασης. 

6. Το Δ.Σ. αποφασίζει αν το μέλος που διαγράφεται 
δικαιούται να αναλάβει την αξία της συνεταιρικής του 
μερίδας. 

ΚΕΦΑΛΑΙΟ Δ* 

ΣΧΕΣΕΙΣ ΜΕΛΩΝ - ΣΥΝΕΤΑΙΡΙΣΜΟΥ 

Άρθρο 13 
Συνεταιρική μερίδα 

1. Συνεταιρική μερίδα είναι το χρηματικό ποσό με το 
οποίο κάθε μέλος συμμετέχει στα κεφάλαια του Συνε¬ 
ταιρισμού και εκφράζει το σύνολο των δικαιωμάτων και 
υποχρεώσεων που απορρέουν από τη συμμετοχή. Κάθε 


συνεταίρος υποχρεούται να έχει μία τουλάχιστον συ¬ 
νεταιρική μερίδα, 

2. Το Καταστατικό προβλέπει το ύψος της συνεται¬ 
ρικής μερίδας, τις χρονικές δόσεις καταβολής της και 
τον αριθμό των μερίδων των συνεταίρων. Το ύψος της 
συνεταιρικής μερίδας δεν μπορεί να είναι μικρότερο 
των πενήντα χιλιάδων (50.000) δραχμών και ο χρόνος 
καταβολής δεν μπορεί να είναι μεγαλύτερος των τριών 
(3) ετών* 

3. Η συνεταιρική μερίδα είναι αδιαίρετη, αμεταβίβαστη 
και ίση για όλους τους συνεταίρους. 

4. Το Καταστατικό μπορεί να προβλέπει π] δυνατότητα 
απόκτησης περισσότερων της μιας συνεταιρικών μερί¬ 
δων εκ μέρους των μελών και τις από αυτές απορ- 
ρέουσες υποχρεώσεις και δικαιώματα, με την επιφύλαξη 
των διατάξεων του άρθρου 14 πορ. 1 και 16 παρ. 2 
του παρόντος νόμου. 

Άρθρα 14 

Ευθύνη του συνεταίρου για υποχρεώσεις 
του Συνεταιρισμού 

1. Για τις υποχρεώσεις του Συνεταιρισμού προς τρί¬ 
τους τα μέλη ευθύνονται περιορισμένα στο εξαπλάσιο 
του ύψους της συνεταιρικής μερίδας. Το Καταστατικό 
μπορεί να προβλέπει και θέσπιση υψηλότερου ορίου 
ευθύνης των συνεταίρων. 

Όταν από τον ισολογισμό της οικονομικής χρήσης 
προκύπτει ότι οι υποχρεώσεις του Συνεταιρισμού δεν 
καλύπτονται από τη συνολική συνεταιρική ευθύνη των 
μελών τους και την αξία των περιουσιακών στοιχείων 
του Συνεταιρισμού, το Διοικητικό Συμβούλιο υποχρεούται 
να συγκαλέσει τη Γ ενική Συνέλευση των μελών για την 
αύξηση του ποσού της ευθύνης μέχρι να καλυφθεί το 
ποσό των υποχρεώσεων του Συνεταιρισμού και για ίσο 
ποσό για κάθε συνεταιρική μερίδα των μελών. 

2. Η προσωπική ευθύνη των συνεταίρων απέναντι 
στους δανειστές του Συνεταιρισμού γεννάται όταν οι 
Αγροτικοί Συνεταιρισμοί και οι Κοινοπραξίες τους αδυ¬ 
νατούν να πληρώσουν πς ληξιπρόθεσμες οφειλές τους 
και μόνον όταν κατά τη σύνταξη του ισολογισμού 
διαπιστωθεί ότι οι υποχρεώσεις του Συνεταιρισμού υ¬ 
περβαίνουν το ενεργητικό κατά το διπλάσιο του συνο¬ 
λικού ποσού των κεφαλαίων του Συνεταιρισμού, που 
προέρχεται από τις καταβεβλημένες μερίδες και τα 
δημιουργούμε να από το άρθρο 30 αποθεματικά 

Το Διοικητικό Συμβούλιο υποχρεούται να συγκαλεί 
αμέσως τη Γενική Συνέλευση με θέμα τον επιμερισμό 
των ακάλυπτων χρεών του Συνεταιρισμού στα μέλη του, 
εντός πάντοτε του ορίου ευθύνης τους, προς την οποία 
υποβάλλει και πίνακα του επιμεριζόμενου χρέους του 
Συνεταιρισμού. 

Ο πίνακας αυτός υποβάλλεται από το Διοικητικό 
Συμβούλιο, αμέσως μετά την έγκρισή του από τη Γ ενική 
Συνέλευση, που αποφαίνεται με τη συνήθη απαρτία και 
πλειοψηφία, στο ειρηνοδικείο της έδρας του Συνεται¬ 
ρισμού και κηρύσσεται από αυτό εκτελεστός. 

3. Ο συνεταίρος ευθύνεται με τον ίδιο τρόπο και 
μετά την έξοδό του από το Συνεταιρισμό για χρέη που 
δημιουργήθηκαν όταν ήταν μέλος ή για προηγούμενα 
χρέη που αποδέχθηκε κατά την εγγραφή του. Η αξίωση 
του Συνεταιρισμού ή τρίτων κατά του συνεταίρου πα¬ 
ραγράφεται μετά παρέλευση πενταετίας από την έξοδό 

του, 

4. Η ευθύνη του συνεταίρου παύει μετά την παρέλευση 
ενός (1) έτους από την ημερομηνία που περατώθηκε 
η εκκαθάριση του Συνεταιρισμού, στην περίπτωση της 
πτώχευσης ή διάλυσής του, εκτός αν μέσα στο έτος 
έχει ασκηθεί εναντίον του αγωγή. 

5. Δεν διατάσσεται προσωπική κράτηση κατά του 
συνεταίρου για χρέη του Συνεταιρισμού προς τρίτους 
και το Δημόσιο, 

Άρθρο 15 

Υποχρεώσεις των συνεταίρων προς τρίτους 

1, Οι δανειστές μέλους Αγροτικού Συνεταιρισμού δεν 
έχουν δικαίωμα στη συνεταιρική μερίδα, στα πλεονά¬ 
σματα της χρήσης και στα κινητά ή ακίνητα που τυχόν 
η χρήση τους έχει παραχωρηθεί από το μέλος στο 
Συνεταιρισμό, προτού γεννηθεί το δικαίωμα του δανει ¬ 
στή, 

2, Δεν υπόκεινται σε κατάσχεση ή λήψη ασφαλιστικών 
μέτρων για χρέη των συνεταίρων προς τρίτους: 

α) Το αντάλλαγμα για τη χρήση των περιουσιακών 
στοιχείων που έχουν παραχωρηθεί στο Συνεταιρισμό, 
β) Τα προϊόντα της παραγωγής των μελών που 
παραδόθηκαν στο Συνεταιρισμό για πώληση ή διάθεση 
στην αγορά, αυτούσια ή μετά από μεταποίηση ή επε¬ 
ξεργασία, 

γ) το τίμημα των προϊόντων της περίπτωσης β. 

3, Δεν επιτρέπεται η κατάσχεση στα χέρια του Συ¬ 
νεταιρισμού από τρίτους ως τρίτου: 

α) Χρημάτων που έχουν ληφθεί από πιστωτικά ιδρύ¬ 
ματα ως δάνειο για λογαριασμό μέλους του. 

β) Απαιτήσεων για παροχές σε είδος του Συνέταιρέ 
σμού προς τα μέλη του. 

ΚΕΦΑΛΑΙΟ Ε' 

ΔΙΟΙΚΗΣΗ ΤΩΝ ΑΓΡΟΤΙΚΩΝ ΣΥΝΕΤΑΙΡΙΣΤΙΚΩΝ 
ΟΡΓΑΝΩΣΕΩΝ 

ΓΕΝΙΚΗ ΣΥΝΕΛΕΥΣΗ - ΔΙΟΙΚΗΤΙΚΟ ΣΥΜΒΟΥΛΙΟ 
Άρθρο 16 

Γενική Συνέλευση μελών - Αρμοδιότητες 

1. Η Γενική Συνέλευση είναι το ανώτατο όργανο του 
Συνεταιρισμού και απαρτίζεται από όλα τα μέλη του. 

2. Στη Γ ενική Συνέλευση κάθε μέλος έχει μία ψήφο. 
Το Καταστατικό μπορεί να ορίζει ότι ο συνεταίρος 
διαθέτει και δεύτερη ψήψο, εφόσον κατέχει τουλάχιστον 
τέσσερις συνεταιρικές μερίδες. 

Τα μέλη μετέχουν και ψηφίζουν οτη Γ ενική Συνέλευση 
αυτοπροσώπως. 

3. Η Γ ενική Συνέλευση αποφασίζει για κάθε θέμα για 
το οποίο δεν προβλέπεται άλλο αρμόδιο όργανο. 

Στην αποκλειστική αρμοδιότητα της Γενικής Συνέ¬ 
λευσης ανήκουν: 

α) Η τροποποίηση του καταστατικού, 
β) Η συγχώνευση, η παράταση της διάρκειας και η 
διάλυση του Συνεταιρισμού. 

γ) Η ψήφιση και η τροποποίηση του Εσωτερικού 
Κανονισμού λειτουργίας του Συνεταιρισμού και του Κα¬ 
νονισμού Υπηρεσιακής Κατάστασης Προσωπικού. 

δ) Η συμμετοχή του Συνεταιρισμού σε κοινές επιχει¬ 
ρήσεις, σύμσωνσ με ΤΟ άρθρο 2 παρ 2 , σε Συνεται¬ 


ριστικές Οργανώσεις ανώτερου βαθμού ή σε Συνεται¬ 
ριστικές Εταιρείες του άρθορυ 39 και η αποχώρησή του 
από αυτές. 

ε) Η εκλογή, ανάκληση, αντικατάσταση και απαλλαγή 
από κάθε ευθύνη των μελών του Διοικητικού και του 
Εποπτικού Συμβουλίου, καθώς και των αντιπροσώπων 
σε Συνεταιριστικές Οργανώσεις. 

στ) Η έγκριση για την αγορά ή την πώληση ακινήτου 
ή την ίδρυση βιοτεχνίας ή βιομηχανίας, καθώς και η 
έγκριση για τη σύναψη δανείου για τους σκοπούς αυτούς 
και ο καθορισμός του ανώτατου ορίου και των όρων 
χορήγησης δανείων προς τα μέλη του. 

ζ) Η έγκριση του Ισολογισμού και του Λογαριασμού 
Αποτελέσματα Χρήσης και ο καθορισμός του τρόπου 
διάθεσης των πλεονασμάτων της χρήσης ή της επιβά¬ 
ρυνσης των μελών από τυχόν ζημίες. 

η) Η επιβολή ειδικής εισφοράς στα μέλη του Συνε¬ 
ταιρισμού για την εκπλήρωση συγκεκριμένων σκοπών, 
που πρέπει απαραίτητα να αναφέρονται στο Καταστα¬ 
τικό, 

θ) Η έγκριση του προγράμματος δράσης και ανάπτυξης 
του Συνεταιρισμού για τα επόμενα έτη και ο αντίστοιχος 
προϋπολογισμός. 

ι) Κάθε άλλο θέμα το οποίο προβλέπεται στο Κατα¬ 
στατικό καθώς και ο ετήσιος προϋπολογισμός δαπανών. 

4. Η Γενική Συνέλευση μπορεί με απόφασή της να 
μεταβιβάζει στο Διοικητικό Συμβούλιο την άσκηση των 
αρμοδιοτήτων της για την αγορά ή πώληση ακινήτου 
και τη σύναψη δανείου για το σκοπό αυτόν, καθώς και 
να εξουσιοδοτεί το Διοικητικό Συμβούλιο, μέσα οτα 
πλαίσια του προϋπολογισμού που εγκρίθηκε, για μετα¬ 
φορά κονδυλίων από ένα λογαριασμό σε άλλον. 

Άρθρο 17 

Σύγκληση - Ημερήσια διάταξη 

1. Η Γενική Συνέλευση συγκαλείται από το Διοικητικό 
Συμβούλιο σε τακτική σύνοδο μία φορά το έτος. Η 
συνέλευση πραγματοποιείται στην έδρα του Συνεταιρι¬ 
σμού μέσα σε τέσσερις (4) μήνες από τη λήξη της 
χρήσης. 

Η διαδικασία της σύγκλησης καθορίζεται από το Κα¬ 
ταστατικό. 

2. Το Διοικητικό ή το Εποπτικό Συμβούλιο μπορεί να 
συγκαλούν έκτακτη Γενική Συνέλευση για λόγους οι 
οποίοι προβλέπονται από το νόμο ή το Καταστατικό ή 
όταν τούτο επιβάλλεται από το συμφέρον του Συνε¬ 
ταιρισμού, 

3. Το ένα πέμπτο (1/5) των μελών του Συνεταιρισμού 
μπορεί να να ζητήσει από το Διοικητικό Συμβούλιο τη 
σύγκληση έκτακτης Γενικής Συνέλευσης. 

Αν το Διοικητικό Συμβούλιο δεν συγκαλέσει τη Γ ενική 
Συνέλευση μέσα σε είκοσι (20) ημέρες από την υποβολή 
της αίτησης, τα παραπάνω μέλη έχουν δικαίωμα σύ¬ 
γκλησής της. 

4. Το ίδιο ποσοστό μελών της παρ. 3 μπορεί να 
ζητήσει, κατά τους όρους του Καταστατικού, την εγ¬ 
γραφή θεμάτων στην ημερησία διάταξή της. Η εγγραφή 
των θεμάτων αυτών είναι υποχρεωτική. 

5. Η Γ ενική Συνέλευση αποφασίζει μόνο στα θέματα 
τα οποία περιλαμβάνονται στην πρόσκληση, Θέματα 
αναβολής ή διακοπής της Συνέλευσης, σύγκλησης νέας 
ή εγγραφής νέων μελών, δεν είναι αναγκαίο να ανα- 

γράφονται στην πρόσκληση. 

6. Της Γενικής Συνέλευσης προεδρεύει προσωρινά 
ο πρόεδρος του Δ Σ., για τη διαπίστωση της απαρτίας 
και μέχρι της εκλογής του οριστικού προέδρου αυτής, 
0 οποίος εκλέγεται με ψηφοφορία, όπως ορίζει το 
Καταστατικό. 

Ο πρόεδρος της Γενικής Συνέλευσης προτείνει δύο 
προκτικογράφους και δυο ψηφολέκτες, οι οποίοι εγκρί- 
νονται από τη Γενική Συνέλευση. 

Άρθρο 18 
Απαρτία 

1. Η Γενική Συνέλευση συνεδριάζει έγκυρα, εφόσον 
στην αρχή της συνεδρίασης είναι παρόντα το μισό 
τουλάχιστον μέλη (απαρτία). 

2. Αν στην πρώτη συνεδρίαση της Γενικής Συνέλευσης 
δεν διαπιστωθεί απαρτία, η Γενική Συνέλευση συνέρ¬ 
χεται χωρίς νέα πρόσκληση στον ίδιο τόπο, την ίδια 
ημέρα και ώρα της επόμενης εβδομάδας και με τα ίδια 
θέματα ημερήσιας διάταξης. 

Τη φορά αυτή υπάρχει απαρτία ανεξάρτητα από τον 
αριθμό των παριστάμενων μελών. 

3. Για θέματα που απαιτείται η αυξημένη πλειοψηφία 
της παρ. 1 του άρθρου 19, η Γενική Συνέλευση βρίσκεται 
σε απαρτία αν είναι παρόντα τα δύο τρίτα (2/3) του¬ 
λάχιστον των μελών. Άλλως, αναβάλλεται η Συνέλευση 
και συνέρχεται χωρίς νέα πρόσκληση στον ίδιο τόπο, 
την ίδια ημέρα και ώρα της επόμενης εβδομάδας και 
με τα ίδια ειδικά θέματα της ημερήσιας διάταξης. Τη 
φορά αυτή υπάρχει απαρτία αν είναι παρόντα τα μισό 
τουλάχιστον μέλη. 

4. Τα μέλη που έχουν δικαίωμα ψήφου περιλαμβάνονται 
σε πίνακα που αναρτά το Δ.Σ. στο χώρο συνεδρίασης 
της Γ ενικής Συνέλευσης μετά από σχετική διαπίστωση. 

Άρθρο 19 
Απόφαση 

1. Για τη λήψη απόφασης από τη Γενική Συνέλευση 
στα θέματα της ημερήσιας διάταξης απαιτείται απόλυτη 
πλειοψηφία των παρόντων, αν δεν ορίζεται διαφορετικά 
από τον παρόντα νόμο. 

Για τα παρακάτω θέματα απαιτείται πλειοψηφία των 
δύο τρίτων (2/3) των μελών που συγκροτούν την α¬ 
παρτία, στην αρχή της Γενικής Συνέλευσης: 

α) Παράταση της διάρκειας ή διάλυσης του Συνεται¬ 
ρισμού. 

β) Μεταβολή του σκοπού ή συγχώνευση του Συνε¬ 
ταιρισμού. 

γ) Τροποποίηση του Καταστατικού του Συνεταιρισμού. 

δ) Εκποίηση ή δωρεά ακινήτων του Συνεταιρισμού. 

ε) Ανάκληση μελών Διοικητικού, Εποπτικού Συμβουλίου 
και Αντιπροσώπων σε ανώτερου βαθμού Οργανώσεις. 

2. Η ψηφοφορία γίνεται όπως ορίζει το Καταστατικό. 

Η ψηφοφορία είναι μυστική για τα παρακάτω θέματα: 

α) Αρχαιρεσίες. 

β) Παροχή εμπιστοσύνης. 

γ) Απαλλαγή από ευθύνη. 

δ) Προσωπικά θέματα. 

3. Τα μέλη του Διοικητικού και του Εποπτικού Συμ- 
βουλίου δεν έχουν δικαίωμα ψήφου σε θέματα απαλλαγής 
από ευθύνη τους στο Συνεταιρισμό. 


Αρθρο 20 

Ακύρωση απόφασης 

1. Απόφαση της Γενικής Συνέλευσης που έχει ληφθεί 
κατά παράβαση των διατάξεων του παρόντος νόμου ή 
του Καταστατικού υπόκειται σε ακύρωση. 

2. Η ακύρωση κηρύσσεται από το μονομελές πρω¬ 
τοδικείο της έδρας της Συνεταιριστικής Οργάνωσης 
μετά από αίτηση του ενός έκτου (1/6) των μελών του 
Συνεταιρισμού ή των αντιπροσώπων ή μέλους που ειδικά 
θίγεται από την απόφαση. 

Η αίτηση για την ακύρωση πρέπει να ασκηθεί μέσα 
σε είκοσι (20) ημέρες από τη λήψη της απόφασης. 

Αν πρόκειται για ακύρωση εκλογής ή ανάκλησης 
μελών του Διοικητικού ή του Εποπτικού Συμβουλίου ή 
αντιπροσώπων, η αίτηση πρέπει να ασκηθεί μέσα σε 
δέκα (10) ημέρες από τη λήψη της απόφασης. 

Το δικαστήριο Σκάζει την αίτηση κατά τη διαδικασία 
των ασφαλιστικών μέτρων και η απόφαση δεν υπόκειται 
σε ένδικα μέσα. 

3. Αν η ακυρωτική απόφαση αφορά την εκλογή ενός 
ή περισσότερων μελών του Διοικητικού ή του Εποπτικού 
Συμβουλίου, για τα οποία δεν υπάρχουν αναπληρωμα¬ 
τικοί, τα υπόλοιπα μέλη, εφόσον είναι περισσότερα από 
τα μισό του όλου αριθμού τους, συγκαλούν τη Γενική 
Συνέλευση με μόνο θέμα την εκλογή ισάριθμων μελών 
που ακυρώθηκε η εκλογή τους. 

Σε κάθε άλλη περίπτωση με την ακυρωτική απόφαση 
διορίζεται συγχρόνως προσωρινό Διοικητικό ή Εποπτικό 
Συμβουλίου από μέλη του Συνεταιρισμού και διατάσσεται 
η διενέργεια εκλογών για ανάδειξη Διοικητικού ή Επο¬ 
πτικού Συμβουλίου ή μελών αυτών μέσα σε ένα (1) 
μήνα από τη δημοσίευση της απόφασης. 

Άρθρο 21 

Τοπικές Συνελεύσεις - Ειδικές Συνελεύσεις 

1. Το Καταστατικό του Αγροτικού Συνεταιρισμού μπο¬ 
ρεί να προβλέπει τη λειτουργία Τοπικών ή Ειδικών 
Συνελεύσεων των μελών του 

2. Το Καταστατικό του Αγροτικού Συνεταιρισμού κα¬ 
θορίζει τον τρόπο λειτουργίας της Τοπικής ή της Ειδικής 
Συνέλευσης και τη σχέση τους με το Διοικητικό Συμ¬ 
βούλιο. 

Άρθρο 22 

Διοικητικό Συμβούλιο - Συγκρότηση - 
Αρμοδιότητες - Λειτουργία 

1. Το Διοικητικό Συμβούλιο του Συνεταιρισμού απο- 
τελείται από πέντε (5) τουλάχιστον μέλη που εκλέγονται 
από τη Γενική Συνέλευση των μελών. Ο αριθμός των 
μελών του Διοικητικού Συμβουλίου του Συνεταιρισμού 
ορίζεται από το Καταστατικό και είναι περιττός. Στο 
Δ.Σ. μετέχει επιπλέον και εκπρόσωπος του προσωπικού 
αν τρεις (3) μήνες πριν από τις εκλογές ο αριθμός 
των μελών του μόνιμου προσωπικού του Συνεταιρισμού 
είναι μεγαλύτερος από είκοσι (20). Ο εκπρόσωπος του 
προσωπικού συμμετέχει με δικαίωμα ψήφου μόνο σε 
θέματα προσωπικού. 

2 Το Δ.Σ. εκπροσωπεί το Συνεταιρισμό δικαστικά και 
εξώδικα και αποφασίζει για όλα τα θέματα, που 

αφορούν τη διοίκηση και διαχείρισή του μέσα στα πλαίσια 
του νόμου, του Καταστατικού και των αποφύσεων της 
Γενικής Συνέλευσης. Το Δ.Σ. μπορεί να ορίζει ότι ο 
πρόεδρός του εκπροσωπεί το Συνεταιρισμό δικαστικά 
και εξώδιΚα και να μεταβιβάζει την άσκηση και άλλων 
αρμοδιοτήτων του ή αναθέτει τη διεξαγωγή ορισμένων 
εργασιών και την υπογραφή των σχετικών πράξεων και 
εγγράφων σε ένα από τα μέλη του ή σε υπάλληλο του 
Συνεταιρισμού. 

3. Το Διοικητικό Συμβούλιο συνεδριάζει υποχρεωτικά 
μία φορά το μήνα. Οι συνεδριάσεις του δεν είναι 
δημόσιες, 

4. Το Διοικητικό Συμβούλιο βρίσκεται σε απαρτία, όταν 
τα παρόντα μέλη του είναι περισσότερα από τα απόντα 
και αποφασίζει με την απόλυτη πλειοψηφία των παρό¬ 
ντων μελών. Σε περίπτωση ισοψηφίας υπερισχύει η 
ψήφος του προέδρου. 

5. Μέλος του Διοικητικού Συμβουλίου δεν μπορεί να 
μετέχει στις συνεδριάσεις του όταν συζητούνται θέματα 
που αφορούν άμεσα αυτό, ή σύζυγο ή τέκνα του. 

6. Αν ο πρόεδρος ή μέλος του Διοικητικού Συμβουλίου 
είναι αντίδικοι του Συνεταιρισμού, το Συνεταιρισμό εκ¬ 
προσωπεί το Εποπτικό Συμβούλιο ή το από αυτό ε¬ 
ξουσιοδοτημένο μέλος του. 

Άρθρο 23 
Αρχαιρεσίες 

1. Τις εκλογές στις Αγροτικές Συνεταιριστικές Ορ¬ 
γανώσεις για την ανάδειξη του Διοικητικού Συμβουλίου, 
του Εποπτικού Συμβουλίου και αντιπροσώπων διενεργεί 
Εφορευτική Επιτροπή, η οποία εκλέγεται από τη Γενική 
Συνέλευση τωγ μελών και αποτελείται από τρία (3) 
μέλη. Στις εκλογές των Δευτεροβάθμιων, Τριτοβάθμιων, 
Κοινοπραξιών και της ΠΑ.Σ.Ε.ΓΕ.Σ. παρίσταται δικαστι¬ 
κός αντιπρόσωπος διοριζόμενος από το αρμόδιο δικα¬ 
στήριο. 

2. Δικαίωμα να εκλέγουν και να εκλέγονται έχουν τα 
μέλη που είναι εγγεγραμμένα στο Συνεταιρισμό έξι (6) 
τουλάχιστον μήνες πριν από την ημερομηνία σύγκλησης 
της Γενικής Συνέλευσης. 

Οι εκλογές ενεργούνται με μυστική ψηφοφορία, σύμ¬ 
φωνα με όσα ορίζει το Καταστατικό. 

3. Οι εκλογές διεξάγονται με ενιαίο πίνακα υποψηφίων, 
στον οποίο εγγράφονται χωριστά και με αλφαβητική 
οειρά οι υποψήφιοι για το Διοικητικό Συμβούλιο, το 
Εποπτικό Συμβούλιο και ως αντιπρόσωποι, οι επιθυμού- 
ντες να εκλεγούν ύστερα από αίτησή τους ή όσοι 
προτείνονται από πέντε (5) τουλάχιστον μέλη. 

Η αίτηση εγγραφής ή η πρόταση κατατίθεται στα 
γραφεία του Συνεταιρισμού τρεις (3) πλήρεις ημέρες 
πριν την ημέρα των εκλογών. Σε περίπτωση αναβολής 
της Συνέλευσης μπορεί να προστεθούν και νέοι υπο¬ 
ψήφιοι με την ίδια διαδικασία. 0 πίνακας υποψηφίων 
διανέμεται στα μέλη κατά το χρόνο των εκλογών από 
τον πρόεδρο της Γενικής Συνέλευσης και τοιχοκολλάται 
σε δύο τουλάχιστον εμφανή σημεία στην αίθουσα της 
Γενικής Συνέλευσης. Κάθε μέλος ψηφίζει μυστικά με 
την τοποθέτηση σταυρού προτίμησης. Ο αριθμός των 
σταυρών προτίμησης, που μπορεί να τεθούν, είναι ίσος 
με το ήμισυ συν ένα του αριθμού των μελών του 
Διοικητικού και Εποπτικού Συμβουλίου και των αντιπρο¬ 
σώπων. 


4. θεωρούνται εκλεγέντες οι συγκεντρώσαντες τις 
περισσότερες ψήφους και σε περίπτωση ισοψηφίας 
γίνεται κλήρωση. Οι μη εκλεγέντες θεωρούνται ανα¬ 
πληρωματικοί κατά τη σειρά των ψήφων που έλαβαν. 

^Τα αναπληρωματικά μέλη καταλαμβάνουν κενούμενες 
θέσεις τακτικών μελών μέχρι λήξεως της θητείας τους. 

5. Στον ενιαίο πίνακα δεν υπάρχει περιορισμός για 
τον αριθμό των υποψηφίων. Όμως σε καμιά περίπτωση 
δεν μπορεί να είναι μικρότερος του αριθμού των μελών 
του Διοικητικού Συμβουλίου, Εποπτικού Συμβουλίου και 
αντιπροσώπων. 

6. Η διάρκεια της θητείας του Διοικητικού Συμβουλίου, 
Εποπτικού Συμβουλίου και των αντιπροσώπων είναι 
τριετής. 

7. Το Διοικηπκό Συμβούλιο συνέρχεται αμέσως μετά 
την εκλογή του και εκλέγει μεταξύ των μελών του τον 
πρόεδρο, τον αντιπρόεδρο και τον ταμία, σύμφωνα με 
τις διατάξεις του Καταστατικού και του παρόντος νόμου. 

Κατά τη διάρκεια της θητείας του Διοικητικού Συμ¬ 
βουλίου μπορεί να γίνει ανάκληση και ανακατανομή 
αξιωμάτων, εφόσον ζητηθεί από τα δύο τρίτα (2/3) 
τουλάχιστον του συνόλου των μελών του. Δεν ανακα¬ 
λείται κατά τα ανωτέρω μόνο ο πρόεδρος του Διοικητικού 
Συμβουλίου, παρά μόνο από τη Γενική Συνέλευση, με 
την αυξημένη απαρτία και πλειοψηφία των άρθρων 18 
και 19 του παρόντος νόμου και για τους συγκεκριμένους 
λόγους που αναψέρονται στο Κατασταπκά. 

8. Σε περίπτωση που δεν υπάρχουν αναπληρωματικά 
μέλη, κενούμενης για οποιονδήποτε λόγο θέσης ή 
θέσεων των μελών του Διοικητικού Συμβουλίου προ της 
λήξης της θητείας τους, το Διοικητικό Συμβούλιο συ- 
μπληρούται από μέλη του Συνεταιρισμού που ορίζονται 
με απόφαση του Εποπτικού Συμβουλίου, εφόσον ο 
αριθμός των ελλειπόντων μελών του Διοικητικού Συμ¬ 
βουλίου είναι μικρότερος του μισού του συνολικού α¬ 
ριθμού των μελών του. 

Τα ως άνω οριζόμενα μέλη διατηρούν την ιδιότητά 
τους αυτή μέχρι τη σύγκληση της πρώτης Γενικής 
Συνέλευσης, η οποία υποχρεούται να εκλέξει νέα μέλη 
προς συμπλήρωση των υπαρχουσών κενών θέσεων του 
Διοικητικού Συμβουλίου. Τα μέλη που εκλέγονται συ¬ 
νεχίζουν τη θητεία των παλαιών μελών. Αν ο αριθμός 
των κενούμενων θέσεων του Διοικητικού Συμβουλίου 
είναι μεγαλύτερος του μισού των μελών του, το Εποπτικό 
Συμβούλιο συμπληρώνει με απόφασή του τις κενούμενες 
θέσεις και ταυτόχρονα συγκαλεί τη Γ ενική Συνέλευση 
με θέμα εκλογή νέου Διοικητικού Συμβουλίου. 

9. Δεν μπορεί να θέσει υποψηφιότητα ως μέλος 
Διοικητικού και Εποπτικού Συμβουλίου: 

α) Όποιος έχει παραπεμφθεί στο ακροατήριο για να 
δικαστεί ως υπαίτιος για κλοπή, απάτη, υπεξαίρεση, 
εκβίαση, πλαστογραφία, ψευδορκία, απιστία, δωροδοκία, 
παράβαση καθήκοντος, υφαρπαγή ψευδούς βεβαίωσης, 
υπεξαγωγής εγγράφου, λαθρεμπορία ή για παράβαση 
του νόμου για ναρκωτικά μέχρι την έκδοση οριστικής 
και αμετάκλητης απόφασης. Εξαιρούνται τα αδικήματα 
αρμοδιότητας του μονομελούς πλημμελειοδικείου. 

β) Όποιος έχει καταδικαστεί για οποιοδήποτε από 
τα αδικήματα της προηγούμενης περίπτωσης μέχρι τη 
διαγραφή της ποινής του από το ποινικό μητρώο κατά 
την κείμενη νομοθεσία. 

10. α) Γ ία όποιον είναι μέλος Διοικητικού ή Εποπτικού 

Συμβουλίου κατέχει παραπεμψθεί στο ακροατήριο για 
νσ δικαστεί ως υπαίτιος για οποιοδήποτε από τα αδι¬ 
κήματα της περίπτωσης α της παραγράφου 9, η ιδιότητά 
του αναστέλλεται για όσο διάστημα απαιτείται έως την 
έκδοση της αμετάκλητης απόφασης. 

β) Σε περίπτωση που μέλος Διοικητικού και Εποπτικού 
Συμβουλίου έχει καταδικαστεί με αμετάκληση απόφαση 
για οποιοδήποτε από τα αδικήματα της περίπτωσης α' 
της παρ. 9 εκπίπτει αυτοδίκαιο του αξιώματός του. 

11. Επίσης δεν μπορεί να εκλεγεί ή να παραμεΐνει 
μέλος Διοικητικού και Εποπτικού Συμβουλίου όποιος: 

α) Στερήθηκε τα πολιτικά του δικαιώματα, για όσο 
χρόνο διαρκεί η στέρηση. 

β) Ασκεί ή μετέχει μέσω του ή της συζύγου ή των 
τέκνων του ή εργάζεται με σύμβαση εξαρτημένης ερ¬ 
γασίας σε επιχείρηση με σκοπούς όμοιους με εκείνους 
που επιδιώκει ο Συνεταιρισμός. 

γ) Κατέχει το αξίωμα του Βουλευτή, του Δημάρχου 
και του Προέδρου Κοινότητας με πληθυσμό άνω των 
δύο χιλιάδων (2.000) κατοίκων. 

δ) Δεν έχει Πλήρη δικαιοπρακτική ικανότητα. 

ε) Είναι υπάλληλος του Συνεταιρισμού ή είναι υπάλ¬ 
ληλος νομικού προσώπου στο οποίο μετέχει ο Συνε¬ 
ταιρισμός ή δημόσιος υπάλληλος ή υπάλληλος του 
ευρύτερου δημόσιου τομέα ή υπάλληλος κρατικών τρα¬ 
πεζών. 

στ) Καθυστερεί την εξόφληση της συνεταιρικής του 
μερίδας ή ληξιπρόθεσμων χρεών του στο Συνεταιρισμό. 

12. Εάν διαπιστωθεί η ύπαρξη κωλύματος μετά την 
εκλογή του ή κατά τη διάρκεια της θητείας τόυ Διοι¬ 
κητικού Συμβουλίου δημιουργείται σε μέλος κώλυμα από 
τα αναφερόμενα στην προηγούμενη παράγραφο, το 
μέλος αυτό εκπίπτει αυτοδίκαια από το αξίωμά του. 

Στη διαπίστωση προβαίνει το Εποπτικό Συμβούλιο 
μέσα σε δέκα (10) ημέρες από τη γνώση του κωλύματος. 
Μετά την άπρακτη παρέλευση της προθεσμίας, προ¬ 
βαίνει στη διαπίστωση το αρμόδιο για την εποπτεία του 
Συνεταιρισμού όργανο, με ειδική και αιτιολογημένη α¬ 
πόφαση του. 

Εάν το Εποπτικό Συμβούλιο αδράνησε, τα μέλη του 
τιμωρούνται με φυλάκιση μέχρι ένα (1) έτος. 

Εάν το κώλυμα αφορά μέλος του Ε.Σ. η διαπίστωση 
γίνεται από το αρμόδιο για την Εποπτεία των Συνε¬ 
ταιρισμών όργανο κατά τον ίδιο τρόπο. 

Το Εποπτικό Συμβούλιο υποχρεούται, με αιτιολογη¬ 
μένη απόφασή του, να αποπέμψει αμέσως το μέλος 
στο οποίο διαπιστώθηκε ή δημιουργήθηκε το κώλυμα, 

Ιε περίπτωση αδράνειας του Εποπτικού Συμβουλίου 
να αποπέμψει τα μέλη του, υπόκειται στις πιο πάνω 
ποινικές κυρώσεις. Στην ανάκληση του κωλυόμενου 
μέλους του Συμβουλίου προβαίνει το αρμόδιο όργανο 
που ασκεί την Εποπτεία των Συνεταιρισμών με ειδική 
προς τούτο αιτιολογημένη πράξη του. 

Άρθρο 24 

Ευθύνη μελών Διοικητικού Συμβουλίου - Αποζημίωση 

1. Τα μέλη του Διοικητικού Συμβουλίου ευθύνονται 
σύμμετρα για κάθε ζημία που υπαίτια προκάλεσαν στο 
Συνεταιρισμό κατά την άσκηση των καθηκόντων τους. 

2. Το Διοικητικό Συμβούλιο, το Εποπτικό Συμβούλιο 
ή το ένα δέκατο (1/10) τουλάχιστον του αριθμού των 
μελών του Συνεταιρισμού ή των αντιπροσώπων μπορεί 


να ασκήσουν αγωγή αποζημίωσης του Συνεταιρισμού 
εναντίον μέλους ή μελών του Διοικητικού Συμβουλίου 
με αίτημα την αποκατάσταση της ζημιάς. 

3. Το Καταστατικό της Συνεταιριστικής Οργάνωσης 
δύναται να προβλέπει την παροχή αποζημίωσης στα 
μέλη του Διοικητικού Συμβουλίου για την απασχόλησή 
τους με τις υποθέσεις του Συνεταιρισμού. Το ύψος της 
αποζημίωσης καθορίζεται από τη Γ ενική Συνέλευση και 
είναι ανεξάρτητο από τα έξοδα κίνησης και παράστασης 
και από άλλες δαπάνες που γίνονται για το Συνεταιρισμό 
και αποδίδονται οτα μέλη, κατά τους όρους του Κα¬ 
ταστατικού. 

ΚΕΦΑΛΑΙΟ ΣΤ* 

ΕΠΟΠΤΕΙΑ - ΕΛΕΓΧΟΣ 

Άρθρο 25 

Εποπτικό Συμβούλιο 

1. Η εποπτεία και ο έλεγχος της διοίκησης και της 
διαχείρισης των υποθέσεων των Αγροτικών Συνεταιρι¬ 
στικών Οργανώσεων και Κοινοπραξιών τους ασκείται 
από το Εποπτικό Συμβούλιο. 

2 Το Εποπτικό Συμβούλιο αποτελείται από τρία (3) 
τουλάχιστον μέλη, ένα από τα οποία εκλέγεται ως 
πρόεδρος. Για την εκλογή, συγκράτηση και λειτουργία 
του Εποπτικού Συμβουλίου εφαρμόζεται ανάλογα το 
άρθρο 23 του παρόντος. Δεν μπορεί να εκλεγεί μέλος 
του Εποπτικού Συμβουλίου συνεταίρος που κατά την 
προηγούμενη θητεία ήταν μέλος του Διοικητικού Συμ¬ 
βουλίου της ίδιας Αγροτικής Συνεταιριστικής Οργάνωσης 
ή Κοινοπραξίας καθώς και οργανώσεων ανώτερου βαθ¬ 
μού στις οποίες μετέχει η Οργάνωση. 

Ο συνεταίρος δεν μπορεί να είναι συγχρόνως μέλος 
Διοικητικού και Εποπτικού Συμβουλίου των Αγροτικών 
Συνεταιριστικών Οργανώσεων και Κοινοπραξιών τους. 

3. Έργο του Εποπτικού Συμβουλίου είναι να ελέγχει 
την τήρηση των διατάξεων του νόμου, του Καταστατικού 
και των αποφάσεων της Γενικής Συνέλευσης. 

Λαμβάνει γνώση των βιβλίων, εγγράφων και κάθε 
άλλου στοιχείου αναγκαίου για το λογιστικό - διαχει¬ 
ριστικό έλεγχο και ζητεί πληροφορίες για την πορεία 
των υποθέσεων των Αγροτικών Συνεταιριστικών Οργα¬ 
νώσεων και Κοινοπραξιών τους. 

4. Το Εποπτικό Συμβούλιο συντάσσει για κάθε δια¬ 
χειριστική περίοδο αναλυτική και για κάθε δραστηριότητα 
κατατοπιστική έκθεση, την οποία υποχρεούται να δη¬ 
μοσιοποιήσει δέκα (10) ημέρες προ της σύγκλησης της 
Γενικής Συνέλευσης. 

5. Το Εποπτικό Συμβούλιο συνεδριάζει τουλάχιστον 
μία φορά στους δύο μήνες. 

Άρθρο 26 

Εποπτεία Αγροτικών Συνεταιριστικών Οργανώσεων 
και Συνεταιριστικών Εταιρειών 

1. Οι Αγροτικοί Συνεταιρισμοί κάθε βαθμού, οι Κοινο¬ 
πραξίες και οι Εταιρείες τους τελούν υπό την εποπτεία 
του Κράτους. 

2. Η εποπτεία έχει σκοπό: 

α) Τη νόμιμη λειτουργία των Αγροτικών Συνεταιρι¬ 
στικών Οργανώσεων, των Κοινοπραξιών και των Συνε¬ 
ταιριστικών Εταιρειών και ιδίως την τήρηση από τα 

όργανά τους του νόμου, του Καταστατικού και των 
κανονισμών. 

β) Το διαχειριστικό και λογιστικό έλεγχο των Αγρο¬ 
τικών Συνεταιριστικών Οργανώσεων, των Κοινοπραξιών 
και των Συνεταιριστικών Εταιρειών και γενικά την πα¬ 
ρακολούθηση της οικονομικής τους κατάστασης. 

γ) Την υποβοήθηση του έργου των Αγροτικών Συ¬ 
νεταιριστικών Οργανώσεων, των Κοινοπραξιών και των 
Εταιρειών τους για την ορθολογική οργάνωση, τη σωστή 
επιχειρηματική δράση, την αποδοτική λειτουργία και την 
πληρέστερη άσκηση των δραστηριοτήτων τους, 
δ) Την υποβοήθηση των Εποπτικών Συμβουλίων των 
Αγροτικών Συνεταιριστικών Οργανώσεων, των Κοινο¬ 
πραξιών και των Εταιρειών τους στην άσκηση των 
αρμοδιοτήτων τους. 

3. Η εποπτεία του Κράτους στις Αγροτικές Συνεται¬ 
ριστικές Οργανώσεις, Κοινοπραξίες και Εταιρείες τους 
ασκείται από Σώμα Ειδικών Ελεγκτών, η σύνθεση και 
η λειτουργία του οποίου καθορίζονται με προεδρικό 
διάταγμα, που εκ δίδεται με πρόταση του Υπουργού 
Γεωργίας εντός τετραμήνου από της ισχύος του πα¬ 
ρόντος. Το Σώμα Ειδικών Ελεγκτών θα τεθεί σε λει¬ 
τουργία το αργότερο εντός έτους από τη δημοσίευση 
του παρόντος νόμου στην Εφημερίδα της Κυβερνήσεως. 

Οι δαπάνες λειτουργίας του Σώματος Ειδικών Ελε¬ 
γκτών καλύπτονται: 

α) από τέλος 0,50% επιβαλλόμενο στα κάθε φύσης 
χορηγούμενα δάνεια από τις Αγροτικές Συνεταιριστικές 
Οργανώσεις, Κοινοπραξίες και Εταιρείες στα μέλη τους Τ 
β) από το 1% ετησίως από τα έσοδα του ΕΛ,Γ.Α. 
που πραγματοποιούνται σύμφωνα με τη διάταξη του 
άρθρου 5 του ν. 1790/198Θ (ΦΕΚ 134 Α 1 ), όπως αυτή 
ισχύει κάθε φορά. Το ανωτέρω ποσοστό από τα έσοδα 
του ΕΛ.Γ.Α. δεν υπολογίζεται επί των επιχορηγήσεων 
από τον Κρατικό Προϋπολογισμό, 
γ) από άλλους πόρους που θα προβλεφθούν από το 
προεδρικό διάταγμα, 

Τα έσοδα που προέρχονται από τον ΕΛ.Γ.Α. θα 
καταβάλλονται σύμφωνα με το δεύτερο εδάφιο της 
παρ.1 του άρθρου 43. 

4. Ο έλεγχος είναι είτε αυτεπάγγελτος είτε μετά από 
αίτηση του ενδιαφερομένου και διακρίνεται σε γενικό 
και ειδικό. 

Ο γενικός έλεγχος διενεργείται μία φορά τουλάχιστον 
κάθε δύο χρόνια 

Στις δευτεροβάθμιες και τριτοβάθμιες Αγροτικές Συ¬ 
νεταιριστικές Οργανώσεις και Συνεταιριστικές Εταιρείες 
ο γενικός έλεγχος διενεργείται κατ' έτος. 

Ο ειδικός έλεγχος διενεργείται κατά την κρίση του 
Ειδικού Σώματος Ελεγκτών ή όταν υπάρχουν καταγ¬ 
γελίες ή ενδείξεις για πιθανές ανωμαλίες στη διαχείριση. 

5. Οι ελεγκτές υποβάλλουν το πόρισμα του ελέγχου 
στο Εποπτικό Συμβούλιο της Συνεταιριστικής Οργάνω¬ 
σης ή στο Διοικητικό Συμβούλιο των Συνεταιριστικών 
Εταιρειών για να το ανακοινώσει στην πρώτη Γενική 
Συνέλευση των μελών της Οργάνωσης που ελέγχθηκε. 
Στη Συνέλευση αυτή δικαιούται και καλείται να παρίσταται 
και ο ελεγκτής που διενήργησε τον έλεγχο. 

Στην περίπτωση που τα αρμόδια όργανα της Οργά¬ 
νωσης που ελέγχθηκε δεν ανακοινώσουν το πόρισμα 
στην πρώτη Γενική Συνέλευση, τα εποπτικά όργανα 
του Ειδικού Σώματος Ελεγκτών υποχρεούνται εντός 
μηνός να απευθύνονται στη Γενική Συνέλευση που 


συγκαλείται ειδικά από το Εποπτικό Συμβούλιο των 
Αγροτικών Συνεταιριστικών Οργανώσεων για την ανα¬ 
κοίνωση του πορίσματος ελέγχου. 

Αν από το πόρισμα του ελέγχου προκύπτει ότι έχουν 
συγτελεστεί πράξεις τιμωρούμενες από τις διατάξεις 
του Ποινικού Κώδικα, το Ελεγκτικό Οργανο υποχρεούται 
εντός δέκα (10) ημερών να υποβάλει το πόρισμά του 
ή τη σχετική του έκθεση στην αρμόδια εισαγγελική 
αρχή. 

6. Το Ειδικό Σώμα Ελεγκτών υποχρεούται να συ¬ 
ντάσσει και να αποστέλλει στην ΠΑ.Σ.Ε.ΓΕΧ έναν (1) 
τουλάχιστον μήνα πριν από τη διεξαγωγή της Τακτικής 
Γ ενικής Συνέλευσης, με σκοπό την ανακοίνωση σ' αυτήν, 
την ετήσια περιληπτική έκθεση για τους ελέγχους που 
διενήργησαν τα Ελεγκτικά Όργανα κατά το διάστημα 
που μεσολάβησε από την προηγούμενη Τακτική Γενική 
Συνέλευση καθώς και τα αντίστοιχα συμπερασματά τους. 

7. Η εποπτεία και ο έλεγχος του Υπουργείου Εμπο¬ 
ρίου στις Ανώνυμες Συνεταιριστικές Εταιρείες δεν θί¬ 
γονται από τις διατάξεις του νόμου αυτού. Οι διατάξεις 
που αφορούν το διαχειριστικό, λογιστικό και οικονομικό 
έλεγχο των Ανωνύμων Συνεταιριστικών Εταιρειών, που 
υπόκεινται στις ρυθμίσεις του παρόντος νόμου, δεν 
υπάγονται στον υποχρεωτικό έλεγχο των Ορκωτών 
Ελεγκτών, όπως αυτός καθορίζεται κάθε φορά με α¬ 
πόφαση του Υπουργού Εμπορίου. 

8. Ο τελικός έλεγχος των Ισολογισμών των Αγροτικών 
Συνεταιριστικών Οργανώσεων διενεργείται από μέλη 
των Ορκωτών Ελεγκτών, σύμφωνα με τις διατάξεις του 
ν. 2190/1920, όπως κάθε φορά ισχύει, για όσες απ' 
αυτές συντρέχουν οι προϋποθέσεις ελέγχου με βάση 
τα προς εκτέλεση του ν. 2190/1920 εκδοθέντα ή εκ- 
δοθησόμενα προεδρικά διατάγματα ή υπουργικές απο¬ 
φάσεις. 

Οι διατάξεις της παραγράφου αυτής αφορούν απο- 
κλεισπκώς και μόνον το διαχειριστικό και λογιστικό 
έλεγχο των Ισολογισμών των Αγροτικών Συνεταιριστι¬ 
κών Οργανώσεων και δεν δημιουργούν γι' αυτές άλλες 
υποχρεώσεις που τυχόν απορρέουν από την εφαρμογή 
άλλων διατάξεων του ν. 2190/1920. 

Οι Ορκωτοί Ελεγκτές υποχρεούνται να υποβάλουν 
το πόρισμα του ελέγχου στο Εποπτικό Σμμβούλιο της 
Συνεταιριστικής Οργάνωσης η στο Διοικητικό Συμβούλιο 
της Συνεταιριστικής Εταιρείας, για να το ανακοινώσει 
στην πρώτη Γενική Συνέλευση των μελών της Οργά¬ 
νωσης που ελέγχθηκε. Στη Συνέλευση αυτήν παρίσταται 
υποχρεωτικά και ο Ορκωτός Ελεγκτής, που διενήργησε 
τον έλεγχο, 

Στις Οργανώσεις που εμπίπτουν στις διατάξεις της 
παραγράφου αυτής, ειδικά για τη διαχειριστική χρήση 
του έτους 1993, η εκλογή των Ορκωτών Ελεγκτών 
διενεργείται από τα διοικητικά τους συμβούλια. 

ΚΕΦΑΛΑΙΟ Τ 

ΛΕΙΤΟΥΡΓΙΑ ΑΓΡΟΤΙΚΩΝ ΣΥΝΕΤΑΙΡΙΣΜΩΝ 
Άρθρο 27 

Εσωτερικός Κανονισμός Λειτουργίας 

Η Γενική Συνέλευση με την αυξημένη απαρτία των 
δύο τρίτων (2/3) των μελών των Αγροτικών Συνεται¬ 
ριστικών Οργανώσεων και Κοινοπραξιών τους και την 
απόλυτη πλειοψηφία των παρόντων, εκδίδει Εσωτερικά 

Κανονισμό Λειτουργίας τους, το περιεχόμενο του οποίου 
καθορίζεται από το Καταστατικό και τον Κανονισμό 
Υπηρεσιακής Κατάστασης Προσωπικού, 

Αν δεν υπάρχει απαρτία, η συνέλευση συνέρχεται εκ 
νέου χωρίς πρόσκληση στον ίδιο τόπο, ημέρα και ώρα 
της επόμενης εβδομάδας και με τα ίδια ειδικά θέματα 
της ημερήσιας διάταξης. 

Στην περίπτωση αυτήν υπάρχει απαρτία αν παρίσταται 
το ένα τρίτο (1/3) των μελών. 

Άρθρο 28 

Υποχρεωτικό βιβλία των Αγροτικών , 
Συνεταριαμών, Κοινοπραξιών και Εταιρειών τους 

Οι Αγροτικοί Συνεταιρισμοί υποχρεούνται να τηρούν 
τα παρακάτω βιβλία, θεωρημένα από το Ειρηνοδικείο 
της έδρας τους, 
α) Βιβλίο μητρώου των μελών, 
β) Βιβλίο μητρώου μελών κλαδικών οργανώσεων πα¬ 
ραγωγής, εφόσον υπάρχουν, 
γ) Βιβλίο πρακτικών Γενικών Συνελεύσεων, 
δ) Βιβλίο πρακτικών Τοπικών και Ειδικών Συνελεύσεων 
εφόσον λειτουργούν. 

ε) Βιβλία πρακτικών συνεδριάσεων Διοικητικού και 
Εποπτικού Συμβουλίου. 

στ) Βιβλίο περιουσίας της αγροτικής συνεταιριστικής 
οργάνωσης. 

ζ) Κάθε άλλο βιβλίο που προβλέπεται από το Κατα¬ 
στατικό, τον Κώδικα Φορολογικών Στοιχείων και από 
τις κείμενες περί ομάδων παραγωγών διατάξεις, εφόσον 
η οργάνωση έχει αναγνωρισθεί ως ομάδα παραγωγών. 

η) Η τήρηση Βιβλίων Απογραψής και Ισολογισμού 
είναι υποχρεωτική και για τις Αγροτικές Συνεταιριστικές 
Οργανώσεις που ο Κ.Φ.Σ. δεν τις υποχρεώνει προς 
τούτο, 

1 Αρθρο 29 

Οικονομική χρήση - Προγραμματισμός 

1. Η οικονομική χρήση της Συνεταιριστικής Οργάνω¬ 
σης λήγει την 31η Δεκεμβρίου κάθε έτους. 

Η πρώτη μετά τη σύσταση της Συνεταιριστικής Ορ¬ 
γάνωσης οικονομική χρήση λήγει την 31η Δεκεμβρίου 
του επόμενου από τη σύσταση έτους. 

2. Κατά τη λήξη της χρήσης γίνεται απογραψή και 
συντάσσεται ο Ισολογισμός και ο Λογαριασμός Αποτε¬ 
λέσματα Χρήσης, τους οποίους το Διοικητικό Συμβούλιο 
υποχρεούται να θέσει στη διάθεση του Εποπτικού Συμ¬ 
βουλίου ένα μήνα πριν απο την τακτική Γενική Συνέ¬ 
λευση. 

3. Με τη λήξη της χρήσης, το Διοικητικό Συμβούλιο 
συντάσσει Έκθεση Πεπραγμένων για τη δραστηριότητα 
της Οργάνωσης κατά την υπόψη χρήση κσι Πρόγραμμα 
Δράσης και Ανάπτυξης της Συνεταιριστικής Οργάνωσης 
για την επόμενη χρήση. 

Το Πρόγραμμα Δράσης και Ανάπτυξης συνοδεύεται 
απαραίτητα από προϋπολογισμό δαπανών και από αι- 
τιολογική έκθεση. 

4. Το Διοικητικό Συμβούλιο της Συνεταιριστικής Ορ¬ 
γάνωσης υποβάλλει τα στοιχεία των παραγρ. 2 και 3 
στην πρώτη Γενική Συνέλευση μετά το τέλος της 
χρήσης, για έγκριση. Κάθε πρόταση για έγκριση ή μη 
του Ισολογισμού και του Λογαριασμού Αποτελέσματα 
Χρήσης, πρέπει να είναι πλήρως αιτιολογημένη. 


5. Η μη έγκριση από τη Γ ενική Συνέλευση του Ισο¬ 
λογισμού στην περίπτωση που στηρίζεται σε στοιχεία 
που προκύπτουν από τις υποβληθείσες στη Γενική 
Συνέλευση εκθέσεις του Σώματος Ειδικών Ελεγκτών 
και του Ορκωτού Ελεγκτή, όπου προλβέπεται ο υπ“ 
αυτού έλεγχος, ισσδυναμεί με υποβολή και υπερψήφιση 
πρότασης μομφής κατά του Διοικητικού Συμβουλίου, 
επιφέρει την παραίτησή του και την προκήρυξη και 
διενέργεια εκλογών για την ανάδειξη νέου Διοικητικού 
Συμβουλίου εντός τριμήνου απο την ημέρα της Γ ενικής 
Συνέλευσης. Γ ια το διάστημα που μεσολαβεί, η Γ ενική 
Συνέλευση προτείνει προσωρινό Διοικητικά Συμβούλιο, 
το οποίο διορίζεται ουμφωνα με τις κείμενες διατάξεις. 

Σε κάθε άλλη περίπτωση η πρόταση μομφής αυζητείται 
σε έκτακτη Γ ενική Συνέλευση η οποία συγκαλείται μέσα 
σε ένα (1) μήνα προκειμένου να αποφασίσει για την 
αποδοχή της ή μη. 

6. Ο Ισολογισμός και ο Λογαριασμός Αποτελέσματα 
Χρήσης, μετά την έγκρισή τους από τη Γενική Συνέ¬ 
λευση, υποβάλλονται από το Διοικητικό Συμβούλιο, στο 
Ειρηνοδικείο και στην Ένωση Αγροτικών Συνεταιρισμών 
της οποίας είναι μέλος και φυλάσσονται σε ειδικό 
φάκελο, 

Ο Ισολογισμός της Ένωσης Αγροτικών Συνεταιρισμών 
υποβάλλεται κατά τα παραπάνω στην ΠΑ,Σ.Ε. ΓΕ.Σ, και 
φυλάσσεται σε ειδικό φάκελο που τηρείται σ' αυτήν. 

7. Οι Ενώσεις Αγροτικών Συνεταιρισμών, οι Κοινο¬ 
πραξίες των Ενώσεων Αγροτικών Συνεταιρισμών, οι 
Κεντρικές Συνεταιριστικές Ενώσεις και η ΠΑ,Σ.Ε.ΓΕ.Σ. 
υποχρεούνται να συντάσσουν τον Ισολογισμό τους ε¬ 
ντός των υπό του Κώδικα Φορολογικών Στοιχείων 
καθοριζόμενων προθεσμιών και να δημοσιεύσουν τον 
Ισολογισμό μέσα σε ένα (1) μήνα από τη σύνταξή του. 

Η δημοσίευση γίνεται σε μια εφημερίδα που εκδίδεται 
στο νομό που εδρεύουν (κατά προτίμηση ημερήσια). 

8. Σε περίπτωση που, από τις κείμενες διατάξεις, 
προβλέπεται η χορήγηση ή η χρήση από τους Υπουρ¬ 
γούς Γεωργίας ή Οικονομικών στοιχείων ισολογισμών 
συνεταιριστικών οργανώσεων ή άλλης μορφής επιχει¬ 
ρήσεων ή οργανισμών, ημερομηνίας διαφορετικής εκεί¬ 
νης της κανονικής ημερομηνίας κλεισίματος ισολογι¬ 
σμού, τα στοιχεία αυτά μπορεί με απόφαση του οικείου 
Υπουργού να ληφθούν από τον τελευταίο ισολογισμό 
τέλους χρήσεως. 

Άρθρο 30 

Διάθεση καθαρού πλεονάσματος διαχείρισης - 
Αποθεματικά 

1. Το καθαρό πλεόνασμα της οικονομικής χρήσης 
προκύπτει, αφού αφαιρεθούν από τα ακαθάριστα έσοδα, 
τα κάθε ψύσης έξοδα της Συνεταιριστικής Οργάνωσης, 
οι κάθε φύσης αποσβέσεις και καλυφθούν τυχόν ζημίες 
προηγούμενων χρήσεων. 

2. Ποσοστό τουλάχιστον δέκα τοις εκατό (10%) από 
το καθαρό πλεόνασμα της διαχειριστικής χρήσης πε¬ 
ριέρχεται σε λογαριασμό τακτικού αποθεματικού, μέχρις 
ότου το συνολικό ποσό φθάσει στο ύψος της συνολικής 
αξίας των συνεταιρικών μερίδων. Το Καταστατικό μπορεί 
να προβλέπει μεγαλύτερο ύψος. Στο τακτικά απο θε¬ 
ματικό περιέρχονται: 

α) Τα ποσά των προστίμων που προβλέπονται από 
τα καταστατικά και τα ποσά που προέρχονται από 

ποινικές ρήτρες. 

β) Τα έσοδα που περιέρχονται στη Συνεταιριστική 
Οργάνωση από χαριστική αιτία ή από επιχορηγήσεις 
αναπτυξιακών νόμων, εκτός αν υπάρχει ειδικός όρος. 

γ) Κάθε άλλο έσοδο, για το οποίο δεν ορίζεται από 
το Καταστατικό ο ειδικός προορισμός του, 

Το τακτικό αποθεματικά χρησιμοποιείται για την α¬ 
ντικατάσταση και συντήρηση του πάγιου κεφαλαίου και 
για επενδύσεις. 

3. Μετά την αφαίρεση του ποσοστού για το σχηματισμό 
τακτικού αποθεματικού, η Γενική Συνέλευση μπορεί να 
αποφασίζει, με την αυξημένη απαρτία και πλειοψηφία 
των άρθρων 18 παρ. 3 και 19 παρ.1 αντίστοιχα, την 
κράτηση ποσοστού από το καθαρό πλεόνασμα της 
οικονομικής χρήσης, για τη δημιουργία έκτακτου και 
ειδικού αποθεματικού. 

4. Το έκτακτο αποθεμαπκό χρησιμοποιείται για την 
κάλυψη ζημιών της Συνεταιριστικής Οργάνωσης γενικά 
και των ζημιών στην παραγωγή, στα περιουσιακά στοιχεία 
της Συνεταιριστικής Οργάνωσης και των μελών της. 

Οι ζημιές στα περιουσιακά στοιχεία των συνεταίρων 
καλύπτονται μόνο, όταν η χρήση τους έχει παραχωρηθεί 
στο Συνεταιρισμό. 

5. Το απομένον υπόλοιπο του καθαρού πλεονάσματος 
της οικονομικής χρήσης διανέμεται στα μέλη ως εξής: 

α) Μέχρι το ένα δεύτερο (1/2) διανέμεται ανάλογα 
με τον αριθμό των μερίδων, το δε υπόλοιπο ανάλογα 
με το ύψος των συναλλαγών κάθε μέλους με το Συ¬ 
νεταιρισμό. 

β) Ειδικά για τις Ενώσεις Αγροτικών Συνεταιρισμών 
το καθαρό πλεόνασμα της διαχειριστικής χρήσης μετά 
την κράτηση για τη δημιουργία αποθεματικών, σύμφωνα 
με τις παραγράφους 2,3 και 4 του παρόντος άρθρου, 
διανέμεται στους Συνεταιρισμούς μέλη, ανάλογα με τη 
συμμετοχή τους στο οικονομικό αποτέλεσμα της Ένω¬ 
σης. 

6. Η Γ ενική Συνέλευση μπορεί να αποφασίσει με την 
αυξημένη απαρτία και πλειοψηψία των άρθρων 18 παρ.3 
και 19 παρ. 1 αντίστοιχα, να μη διανεμηθεί μέρος ή και 
όλο το απομένον υπόλοιπο του καθαρού πλεονάσματος 
της οικονομικής χρήσης στα μέλη του Συνεταιρισμού, 
αλλά να χρησιμοποιηθεί για την κάλυψη συγκεκριμένων 
αναγκών. 

Δικαίωμα στο καθαρό πλεόνασμα έχουν και τα μέλη 
που αποχώρησαν στο τέλος της οικονομικής χρήσης 
και καταβάλλεται σ' αυτούς μαζί με τη συνεταιρική τους 
μερίδα. 

ΚΕΦΑΛΑΙΟ Η' 

ΕΙΔΙΚΕΣ ΜΟΡΦΕΣ ΣΥΛΛΟΓΙΚΗΣ ΔΡΑΣΗΣ 
ΤΩΝ ΣΥΝΕΤΑΙΡΩΝ 

'Αρθρο 31 

Κλαδικές Οργανώσεις Παραγωγής Αγροτικού Συνε¬ 
ταιρισμού (Κ.Ο.Π.Α.Σ.) -Ομάδες Κοινής 
Εκμετάλλευσης (Ο.Κ.Ε.) 

1. Το Καταστατικό του Αγροτικού Συνεταιρισμού μπο¬ 
ρεί να προβλέπει τη συγκρότηση και λειτουργία από 
τα μέλη του, Κλαδικών Οργανώσεων Παραγωγής Α¬ 
γροτικού Συνεταιρισμού (ΚΌ Π Α.Σ.) που αντιστοιχούν 
στους κλάδους παραγωγής και στα βασικά προϊόντα ή 
δραστηριότητες του Συνεταιρισμού. 


Για τη συγκρότηση της ΚΟΠ.Α,Σ. απαιτείται η ύπαρξη 
τουλάχιστον δέκα (10) μελών, τα οποία ασχολούνται 
με το σχετικό προϊόν. Με απόφαση του Υπουργού 
Γεωργίας και γνώμη της οικείας Ενωσης Αγροτικών 
Συνεταιρισμών και ύστερα από αιτιολογημένη πρόταση 
της οικείας Διεύθυνσης Γεωργίας, μπορεί να συσταθεί 
και δεύτερη ΚΌ.Π.Α.Σ. για Το ίδιο βασικό προϊόν, όταν 
ειδικές συνθήκες το απαιτούν. 

2. Η Κ.ΟΠ.Α.Σ. αποτελεί ένωση φυσικών προσώπων 
χωρίς νομική προσωπικότητα. 

Η διοίκηση και εκπροσώπηση της Κ.ΟΠ.Α.Σ., τα ει¬ 
δικότερα δικαιώματα και υποχρεώσεις των μελών της, 
το ύψος της μερίδας τους, καθώς και κάθε άλλο θέμα 
σχετικό με τη συγκρότηση και λειτουργία της, ρυθμί¬ 
ζονται από ειδικό κανονισμό λειτουργίας της Κ.ΟΠ.Α.Σ., 
ο οποίος καταρτίζεται από τα μέλη της στα πλαίσια 
του Καταστατικού του Αγροτικού Συνεταιρισμού. 

Συμπληρωματικά εφαρμόζονται οι διατάξεις του Α¬ 
στικού Κώδικα που αφορούν τις εταιρείες και οι διατάξεις 
του Καταστατικού του Αγροτικού Συνεταιρισμού στον 
οποίο ανήκει η Κ.Ο.Π.Α,Σ.. 

3. Σε κάθε Κ.Ο,Π,Α.Σ. έχουν δικαίωμα συμμετοχής 
όλα τα μέλη του Συνεταιρισμού, τα οποία ασχολούνται 
με την παραγωγή του σχετικού προϊόντος. 

4. Οι δραστηριότητες, τις οποίες κάθε Κ.Ο.Π.Α.Σ'! 
αναπτύσσει, καθορίζονται από την Ειδική Συνέλευση 
των μελών της και το Καταστατικό του Αγροτικού 
Συνεταιρισμού. 

5. Οι Ειδικές Συνελεύσεις αφορούν αποκλειστικά τα 
δικαιώματα και τις υποχρεώσεις των ενδιαφερομένων 
συνεταίρων, ως προς τον κλάδο ή δραστηριότητα του 
Συνεταιρισμού. Για τα θέματα αυτά των Κ Ο.ΠΑΣ. 
απαιτείται απόφαση της Ειδικής Συνέλευσης. 

6. Στα πλαίσια του Αγροτικού Συνεταιρισμού και μεταξύ 
των μελών του ή και μελών δύο ή περισσότερων 
γειτονικών Συνεταιρισμών, μπορεί να συσταθεί Ομάδα 
Κοινής Εκμετάλλευσης (Ο.Κ.Ε.), με σκοπό την κοινή 
καλλιέργεια, την κοινή εκτροφή ζώων, καθώς και την 
εκτέλεση των απαραίτητων έργων υποδομής. Η Ο.Κ.Ε. 
αποτελεί ένωση φυσικών προσώπων, χωρίς νομική προ¬ 
σωπικότητα. 

7. Θέματα σχετικά με τη Διοίκηση και λειτουργία της 
Ο.Κ.Ε. ρυθμίζονται από τη συστατική της πράξη και τον 
ιδιαίτερο Κανονισμό Εκμετάλλευσης που καταρτίζεται 
υποχρεωτικώς μεταξύ των μελών της. Συμπληρωματικά 
εφαρμόζονται οι διατάξεις του τρίτου εδαφίου της παρ. 
2 του παρόντος άρθρου. 

ΚΕΦΑΛΑΙΟ Θ 1 

ΠΤΩΧΕΥΣΗ - ΣΥΓΧΩΝΕΥΣΗ - ΔΙΑΛΥΣΗ 
'Αρθρο 32 

Πτώχευση - Διαδικασία 

1. Η Αγροτική Συνεταιριστική Οργάνωση κηρύσσεται 
σε πτώχευση αν παυσει τις πληρωμές των χρεών της. 

2. Η πτώχευση κηρύσσεται από το Πολυμελές Πρω¬ 
τοδικείο της έδρας της Συνεταιριστικής Οργάνωσης 
μετά από αίτηση: 

α) Οποιοσδήποτε πιστωτή που έχει έννομο συμφέρον. 

β) Του Διοικητικού Συμβουλίου της Οργάνωσης ή των 
εκκαθαριστών. Γ 

3. Η υπό εκκαθάριση Συνεταιριστική Οργάνωση κη- 

ρύσσεται σε πτώχευση, μόνον αν δεν έχει συντελεστεί 
η διανομή, 

4. Αν υποβληθεί δήλωση - αίτηση πτώχευσης της 
Συνεταιριστικής Οργάνωσης από το Διοικητικό Συμβού¬ 
λιο ή σν έχει κατατεθεί αίτηση για κήρυξή της σε 
πτώχευση από οποίονδή ποτέ τρίτο, το Διοικητικό Συμ¬ 
βούλιο ή οι εκκαθαριστές συγκαλούν εντός δέκα (10) 
ημερών τη Γενική Συνέλευση με θέμα την επιβολή 
έκτακτης εισφοράς, για την πρόληψη της πτώχευσης. 

Στη Γενική Συνέλευση υποβάλλεται Ισολογισμός και 
Έκθεση του Διοικητικού Συμβουλίου για την περιουσιακή 
κατάσταση της Συνεταιριστικής Οργάνωσης και την 
προτεινόμενη έκτακτη εισφορά. 

Η Γενική Συνέλευση με απόφασή της που λαμβάνεται 
με τη συνήθη απαρτία και πλειοψηφία επιβάλλει στα 
μέλη έκτακτη εισφορά, ανάλογα με τον αριθμό των 
μερίδων του και μέσα στα όρια της από το καταστατικό 
προβλεπόμενης ευθύνης. Η εισφορά αυτή βαρύνει και 
τα μέλη που αποχώρησαν για οποιονδήποτε λόγο και 
τρόπο μέσα στο τελευταίο, πριν από την υποβολή της 
αίτησης για την κήρυξη της πτώχευσης έτος. 

Η εισφορά καταβάλλεται μέσα σε διάστημα τριάκοντα 
(30) ημερών από τη λήψη της απόφασης στη Γενική 
Συνέλευση. 

Στην περίπτωση που η προθεσμία αυτή παρέλθει 
άπρακτη, το Διοικητικά Συμβούλιο ή οι εκκαθαριστές 
υποχρεούνται να υποβάλλουν πίνακα, για την έκτακτη 
εισφορά στο Ειρηνιδικείο που κηρύσσεται εκτελεστός 
από αυτό. 

5. Μέσα σε εξήντα (60) ημέρες από την κατάθεση 
της δήλωσης της προηγούμενης παραγράφου του πα¬ 
ρόντος άρθρου ή από την κοινοποίηση στη Συνεταιρι¬ 
στική Οργάνωση της αίτησης για την κήρυξή της σε 
πτώχευση, το Διοικητικό Συμβούλιο είναι υποχρεωμένο 
να δηλώσει στο Πρωτοδικείο αν συνεχίζει ή όχι τις 
πληρωμές ή αν η διαφορά μεταξύ παθητικού και ενερ¬ 
γητικού μειώθηκε κάτω από το όριο της παραγράφου 
1 του άρθρου αυτού. 

6. Το Πολυμελές Πρωτοδικείο, εφόσον εξακολουθούν 
να υπάρχουν οι λόγοι της παρ. 1 του άρθρου αυτού 
και μετά την πάροδο της κατά την προηγούμενη πα¬ 
ράγραφο προθεσμίας, κηρύσσει τη Συνεταιριστική Ορ¬ 
γάνωση σε πτώχευση. 

7. Από την κήρυξή της σε πτώχευση η Συνεταιριστική 
Οργάνωση διαλύεται. Η πτώχευση της Οργάνωσης δεν 
συνεπάγεται την πτώχευση των μελών. 

8. Το Πολυμελές Πρωτοδικείο διορίζει προσωρινό 
σύνδικο, ως και τριμελή επιτροπή, που τα δύο μέλη 
της εκλέγονται από τα μέλη των πιστωτών και το τρίτο 
από τα μέλη της πτωχευσάσης Αγροτικής Συνεταιρι¬ 
στικής Οργάνωσης. Αν οι πιστωτές είναι λιγότεροι από 
τέσσερις, ορίζεται διμερής επιτροπή η οποία προέρχεται 
ανά ένα μέλος από τους πιστωτές και τη Συνεταιριστική 
Οργάνωση. 

9. Με αίτηση του Διοικητικού Συμβουλίου της Συνε¬ 
ταιριστικής Οργάνωσης ή του συνδίκου ή της επιτροπής 
των πιστωτών ή του εκπροσώπου της, ο εισηγητής 
πτώχευσης, πριν από τη λήψη οποιουδήποτε άλλου 
μέτρου, συγκαλεί τους πιστωτές για συμβιβασμό και 
προεδρεύει της συνέλευσης των πιστωτών. 

10. Ο συμβιβασμός, εφόσον επιτευχθεί, επικυρώνεται 
από το Πολυμελές Πρωτοδικείο. Από την επικύρωση 
αυτή η Συνεταιριστική Οργάνωση αναβιώνει και συνεχίζει 


τις εργασίες της. 

Μετά την κατάρτιση ταυ συμβιβασμού οι πιστωτές 
δεν μπορούν να στραφούν κατά των μελών. 

Η απόφαση με την οποία επικυρώνεται ο συμβιβασμός 
κοινοποιείται με φροντίδα της Οργάνωσης στον Ειρη¬ 
νοδίκη και στην εποπτεύουσα αρχή. 

11. Κατά τα λοιπά έχουν ανάλογη εφαρμογή οι δια-* 
τάξεις περί πτωχεύσεως του εμπορικού νόμου. 

12. Με ατίόψαση του Υπουργού Γεωργίας, που δη¬ 
μοσιεύεται στην Εφημερίδα της Κυβερνήσεως, καθορί¬ 
ζονται οι αρμοδιότητες της επιτροπής των πιστωτών 
και κάθε άλλη λεπτομέρεια. 

Άρθρο 33 

Συγχώνευση - Διαδικασία 

1. Δύο ή περισσότερες Αγροτικές Συνεταιριστικές 
Οργανώσεις του αυτού βαθμού μπορεί να συγχωνευτούν 
σε μία. 

Η συγχώνευση πραγματοποιείται είτε με την ίδρυση 
μιας νέας Συνεταιριστικής Οργάνωσης, στην οποία εν¬ 
σωματώνονται οι συγχωνευόμενες, είτε με την ενσω¬ 
μάτωση μιας ή περισσότερων Συνεταιριστικών Οργα¬ 
νώσεων σε άλλη, η οποία λειτουργεί, 

2. Για τη συγχώνευση απαιτείται απόφαση των Γενικών 
Συνελεύσεων των υπό συγχώνευση Συνεταιριστικών 
Οργανώσεων. Οι αποφάσεις αυτές δημοσιεύονται πε¬ 
ριληπτικά σε μία εφημερίδα του νομού της έδρας των 
υπό συγχώνευση Συνεταιριστικών Οργανώσεων μετά 
την οποία ενεργείται υποχρεωτικά απογραφή και απο¬ 
τίμηση των περιουσιακών στοιχείων των συγχωνευόμε- 
νων Οργανώσεων. 

Η αποτίμηση γίνεται στην τρέχουσα αξία των εκτ\- 
μώμενων στοιχείων, από επιτροπή η οποία αποτελείται 
από έναν εκπρόσωπο της εποπτεύουσας αρχής και 
τους προέδρους των Διοικητικών Συμβουλίων των υπό 
συγχώνευση Οργανώσεων. 

3. Τα Διοικητικά Συμβούλια των υπό συγχώνευση 
Συνεταιριστικών Οργανώσεων συγκαλούν με πρόσκλησή 
τους σε κοινή Γενική Συνέλευση τα μέλη αυτών. Η 
συνέλευση αυτή εκλέγει προσωρινό Διοικητικό και Ε¬ 
ποπτικό Συμβούλιο της νέας Οργάνωσης και ψηφίζει 
το Καταστατικό της Οργάνωσης που προκύπτει από τη 
συγχώνευση. 

Το Καταστατικό πρέπει να προβλέπει συνεταιρική 
μερίδα τουλάχιστον ίση προς τη μεγαλύτερη από τις 
προβλεπόμενες στα Καταστατικά των συγχωνευόμενων 
Οργανώσεων, καθώς και ευθύνη τουλάχιστον ίση προς 
το μεγαλύτερο όριο της ευθύνης που προβλέπεται στα 
ίδια Καταστατικά. 

4. Το νέο Καταστατικό εγκρίνεται κατά τα οριζόμενα 
στο άρθρο 6 του παρόντος νόμου. Η συγχώνευση 
συντελείται από την καταχώρηση στο ειδικό μητρώο 
του εγκεκριμένου Καταστατικού, με μνεία του αριθμού 
της εγκριτικής απόφασης του Ειρηνοδικείου, σύμφωνα 
με τα οριζόμενα στο άρθρο 6 του παρόντος. Από την 
ημερομηνία αυτήν όλα τα περιουσιακά στοιχεία των 
συγχωνευόμενων Οργανώσεων αποτελούν περιουσία 
της νέας Συνεταιριστικής Οργάνωσης. 

5. Μέσα σε δεκαπέντε (15) ημέρες από την κατα¬ 
χώρηση της εγκριτικής απόφασης στο ειδικό μητρώο 
του Ειρηνοδικείου, το προσωρινό Διοικητικό Συμβούλιο 
συγκαλεί τα μέλη της νέας Συνεταιριστικής Οργάνωσης 

σε Γενική Συνέλευση για την εκλογή των Συμβουλίων 
της Συνεταιριστικής Οργάνωσης* 

6. Η συγχώνευση συνεπάγεται την καθολική διαδοχή 
της νέας Συνεταιριστικής Οργάνωσης σε όλα τα δι¬ 
καιώματα και πς υποχρεώσεις των Οργανώσεων που 
συγχωνεύθηκαν. Εκκρεμείς δίκες συνεχίζονται από τη 
νέα Οργάνωση. 

7. Τα μέλη των Οργανώσεων που συγχωνεύθηκαν 
καθίστανται μέλη της νέας Οργάνωσης με όλα τα 
δικαιώματα και τις υποχρεώσεις που ορίζει το νέο 
Καταστατικό, επιφυλασσόμενης της διάταξης της πα¬ 
ραγράφου 5 του άρθρου 11 του παρόντος νόμου. 

Η προσωπική ευθύνη των μελών της νέας Συνεται¬ 
ριστικής Οργάνωσης για χρέη μιας των Οργανώσεων 
που συγχωνεύθηκαν, εφόσον τα χρέη αυτά είχαν κα¬ 
ταστεί ληξιπρόθεσμα πριν από τη συγχώνευση, περιο¬ 
ρίζεται στα μέλη της τελευταίας αυτής Συνεταιριστικής 
Οργάνωσης. 

8. Οι συνεταιρικές μερίδες των Οργανώσεων που 
συγχωνεύθηκαν θεωρούνται κεφάλαιο της νέας Οργά¬ 
νωσης. Αν οι συνεταιρικές μερίδες αυτές ήταν άνισες 
σε αξία, η κοινή Γ ενική Συνέλευση ορίζει τον τρόπο 
καταβολής της διαφοράς από τα μέλη που είχαν μερίδες 
κατώτερης αξίας. 

9. Το Διοικητικό Συμβούλιο της νέας Συνεταιριστικής 
Οργάνωσης μέσα σε ένα εξάμηνο από την ανάληψη 
των καθηκόντων του αποφασίζει για τους διατηρητέους 
ή μη υπαλλήλους των Οργανώσεων που συγχωνεύθηκαν. 
Στους απολυόμενους καταβάλλεται από τη νέα Οργά¬ 
νωση η νόμιμη αποζημίωση. Η ανωτέρω απόλυση δεν 
εμποδίζεται από την τυχόν ιδιότητα των απολυόμενων 
υπαλλήλων ως μονίμων. 

10. Αγροτικές Συνεταιριστικές Οργανώσεις που συγ¬ 
χωνεύονται με τις διατάξεις του παρόντος νόμου α¬ 
παλλάσσονται της υποχρέωσης καταβολής παντός φό¬ 
ρου, τέλους, χαρτοσήμου, φόρου υπέρ τρίτων, εφόσον 
η συγχώνευση ολοκληρωθεί εντός δύο ετών, από της 
ισχύος του παρόντος νόμου. 

Άρθρο 84 

Διάλυση - Εκκαθάριση 

1. Οι Αγροτικές - Συνεταιριστικές Οργανώσεις δια¬ 
λύονται: 

α) Αν έληξε ο χρόνος διάρκειας τους που ορίζει το 
Καταστατικό και δεν αποφασίατηκε η παράταση τους 
από τη Γενική Συνέλευση. 

β) Αν αποφασίσει η Γ ενική Συνέλευση με την πλειο- 
ψηφία του άρθρου 19 παράγρ. 1. 

γ) Αν κηρυχθούν σε πτώχευση. 

2, Αίτηση για διάλυση της Α.Σ.Ο. μπορεί να υποβληθεί 
στο αρμόδιο Πρωτοδικείο από το Διοικητικό Συμβούλιο, 
το Εποπτικό Συμβούλιο, το 1/20 των μελών της και 
από την Εποπτεύουσα Αρχή αν: 

α) Η λειτουργία της έχει αποβεί παράνομη, 

β) Αδρανεί για δύο διαχειριστικές περιόδους ή, αν 
από τη μείωση της δράστηριότητάς της για μεγάλο 
χρονικό διάστημα, συνάγεται εγκατάλειψη του σκοπού 
της. 

γ) Ο αριθμός των μελών της έχει μειωθεί κάτω από 
το ελάχιστο όριο που προβλέπεται από τον παρόντα 
νόμο. 

Η αίτηση υποβάλλεται στο Πρωτοδικείο της έδρας 


της Α Σ.Ο., που δικάζει κατά τη διαδικασία των ασφα¬ 
λιστικών μέτρων και η η απόφασή του δεν υπόκειται 
σε ένδικα μέσα. 

3. Η διάλυση της Α.Σ.Ο. επέρχεται: 

α) Από τη λήξη του χρόνου διάρκειάς της. 

β) Απά την ημερομηνία που η Γενική Συνέλευση 
αποφάσισε τη διάλυσή της, ή σε περίπτωση ακύρωσής 
της, σύμφωνα με το άρθρο 20, από την ημερομηνία 
που δημόσιε ύθηκε η απόφαση του Πρωτοδικείου. 

γ) Από τη δημοσίευση της απόφασης του Πρωτοδικείου 
για τη διάλυσή της. 

δ) Από την τελεσιδικία της απόφασης του Πολυμελούς 
Πρωτοδικείου για πτώχευση. 

4. Η διάλυση της Α.Σ.Ο., γνωστοποιείται από τον 
Προϊστάμενο του Εποπτικού Συμβουλίου στην Ένωση 
Αγροτικών Συνεταιρισμών του νομού που έχει την έδρα 
της, στην Πανελλήνια Συνομοσπονδία, στην Εποπτεύου- 
σα Αρχή της Α.Σ.Ο, και στο Υπουργείο Γεωργίας. 

5. Τη διάλυση της Α.Σ.Ο. ακολουθεί η εκκαθάριση. 
Αν η Α.Σ.Ο. κηρυχθεί σε πτώχευση, εφαρμόζεται το 
άρθρο 32 του παρόντος νόμου. 

6. Η εκκαθάριση διενεργείται από το Εποπτικό Συμ¬ 
βούλιο. Η Γ ενική Συνέλευση της Α.Σ.Ο. ή το Πρωτοδικείο 
ανάλογα με το λόγο διάλυσης μπορεί με την απόφασή 
τους να ορίσουν άλλους εκκαθαριστές. 

Σε περίπτωση θανάτου, παραίτησης ή αδράνειας των 
εκκαθαριστών, μετά από αίτηση του Εποπτικού Συμ¬ 
βουλίου ή δανειστή της Α.Σ.Ο., το Πρωτοδικείο της 
έδρας της Α.Σ.Ο. διορίζει άλλους εκκαθαριστές κατά 
τη διαδικασία της εκούσιας δικαιοδοσίας. 

7. Η Α.Σ,Ο. λογίζεται όπ υφϊσταται μέχρι πέρατος 
της εκκαθάρισης και για τις ανάγκες αυτής. 

Το Εποπτικό Συμβούλιο παραμένει το ίδιο, έστω και 
αν στο μεταξύ λήξει η θητεία του. 

8. Οι εκκαθαριστές έχουν όλα τα δικαιώματα και τις 
υποχρεώσεις του Διοικητικού Συμβουλίου. 

9. Με την έναρξη της εκκαθάρισης συντάσσεται Ι¬ 
σολογισμός, ο οποίος γνωστοποιείται στο αρμόδιο Πρω¬ 
τοδικείο. Αν η εκκαθάριση παρατείνεται, ο Ισολογισμός 
συντάσσεται στο τέλος κάθε έτους. 

Ο τελικός Ισολογισμός καταρτίζεται στο τέλος της 
εκκαθάρισης. 

10. Οι εκκαθαριστές φροντίζουν για τη διεκπεραίωση 
των εκκρεμών υποθέσεων και τη ρύθμιση των εκκρεμών 
λογαριασμών της Α.Σ.Ο.. Γνωστοποιούν τη διάλυση με 
δημοσίευση σε μία ημερήσια ή περιοδική εφημερίδα του 
νομού της έδρας της Α.Σ.Ο. και καλούν τους πιστωτές 
να αναγγείλουν τις απαιτήσεις τους. 

11. Απαιτήσεις πιστωτών κατά της Α.Σ.Ο. παραγρά¬ 
φονται πέντε έτη μετά τη διάλυσή της. 

12. Από τα προϊόν της εκκαθάρισης εξοφλούνται 
κατά πρώτο λόγο τα ληξιπρόθεσμα χρέη της Α.Σ.Ο. 
προς τρίτους με πρόταξη των χρεών προς τους ερ¬ 
γαζομένους. Τα ποσά των επίδικων και μη ληξιπρόθε¬ 
σμων απαιτήσεων κατατίθενται στην Α.Τ.Ε.. Αν το ποσό 
που απομένει δεν επαρκεί για την απόδοση των συ¬ 
νεταιρικών μερίδων, τούτο διανέμεται μεταξύ των μελών, 
ανάλογα με τον αριθμό των μερίδων κάθε μέλους. 

13. Το υπόλοιπο του ενεργητικού, που απομένει μετά 
την κάλυψη των απαιτήσεων των τρίτων και την απόδοση 
των συνεταιρικών μερίδων διανέμεται στα μέλη, εκτός 
αν άλλως ορίζει το Καταστατικό. 

14. Οι λογαριασμοί της εκκαθάρισης και ο τελικός 
Ισολογισμός εγκρίνονται από τη Γενική Συνέλευση. Αν 
η σύγκλιση της Γενικής Συνέλευσης είναι αδύνατη, οι 
λογαριασμοί κατατίθενται από τους εκκαθαριστές στο 
Πρωτοδικείο. Η εκκαθάριση τελειώνει την ημέρα της 
εγκριτικής απόφασης της Γενικής Συνέλευσης ή της 
κατάθεσης του τελικού Ισολογισμού στο Πρωτοδικείο. 

15. Τα βιβλία και τα αρχεία της Α.Σ.Ο. που διαλύθηκε 
παραδίδονται στην Ένωση Αγροτικών Συνεταιρισμών, 
φυλλάσονται για δέκα (10) έτη και είναι προσιτά στους 
εν&αψερόμενους, με εξαίρεση τα βιβλία και τα στοιχεία 
τα οποία τηρούνται με βάση τον Κώδικα Φορολογικών 
Στοιχείων και φυλάλλονται για δέκα έως δεκαπέντε και 
έντεκα έτη, αντίστοιχα. 

ΚΕΦΑΛΑΙΟ Γ 

ΕΝΩΣΕΙΣ ΑΓΡΟΤΙΚΩΝ ΣΥΝΕΤΑΙΡΙΣΜΩΝ - 
ΚΕΝΤΡΙΚΕΣ ΣΥΝΕΤΑΙΡΙΣΤΙΚΕΣ ΕΝΩΣΕΙΣ - 
ΚΟΙΝΟΠΡΑΞΙΕΣ - ΣΥΝΕΤΑΙΡΙΣΤΙΚΕΣ 
ΕΤΑΙΡΕΙΕΣ - ΠΑ.Σ.Ε.ΓΕ.Σ. 

Άρθρο 35 

Ένωση Αγροτικών Συνεταιρισμών 

1. Ένωση Αγροτικών Συνεταιρισμών (Ε.ΑΧ) είναι ίδιο 

νομικό πρόσωπο ιδιωτικού δικαίου που συνιστάται από 
Πρωτοβάθμιους Αγροτικούς Συνεταιρισμούς με αντικεΓ 
μΓΛ'Λ -ην γ ’σχι/ση, διεύρυνση και συντονισμό 

των δραστηριοτήτων των Πρωτοβάθμιων Συνεταιρισμών 
που είναι μέλη της. Η Ένωση Αγροτικών Συνεταιρισμών 
μπορεί να αναλαμβάνει και η Ιδια δραστηριότητες από 
αυτές που προβλέπονται για τα μέλη της από τον 
παρόντα νόμο, είτε για λογαριασμό της, είτε για λο¬ 
γαριασμό των μελών της. 

2. Η Ένωση Αγροτικών Συνεταιρισμών για την εκ¬ 
πλήρωση του σκοπού της, μπορεί να συνεργάζεται με 
τις Κεντρικές Συνεταιριστικές Ενώσεις, τις Κοινοπραξίες 
και την ΠΑ,Σ.Ε.ΓΕ.Σ. καθώς και με αντίστοιχες Συνε¬ 
ταιριστικές Οργανώσεις της Κοινότητας. 

3. Για τη σύσταση Ένωσης Αγροτικών Συνεταιρισμών 
απαιτείται να συνταχθεί και υπογράφει Καταστατικό από 
τους εκπροσώπους των Συνεταιρισμών που επιθυμούν 
τη σύσταση της Ένωσης. Η εξουσιοδότηση για τη 
σύσταση της Ένωσης και η υπογραφή του Καταστατικού 
στηρίζεται σε απόφαση της Γενικής Συνέλευσης κάθε 
Συνεταιρισμού που θα συμμετέχει στην Ένωση. 

Για τη σύσταση της Ενωσης Αγροτικών Συνεταιρισμών 
απαιτείται η συμμετοχή τριάντα (30) τουλάχιστον Α¬ 
γροτικών Συνεταιρισμών, Σε περίπτωση δε. που οι 
λειτουργούντες στο νομό Συνεταιρισμοί είναι λιγότερο* 
του αριθμού τούτου, συνιστάται Ένωση κατ' εξαίρεση. 
Οι ήδη λειτουργούσες Ενώσεις Αγροτικών Συνεταιρι¬ 
σμών με μέλη - συνεταιρισμούς λιγότερους των τριάντα 
(30) συνεχίζουν την λειτουργία τους. 

Η Ένωση έχει έδρα μία κοινότητα ή δήμο του νομού 
που ορίζεται από το Καταστατικό της. Η περιφέρεια 
της Ένωσης επεκτείνεται στο σύνολο των περιφερειών 
των Συνεταιρισμών που είναι μέλη της. 

4. Το Καταστατικό της Ένωσης μπορεί να προβλέπει 
τη λειτουργία αντίστοιχων Ειδικών ή και Τοπικών Συ¬ 
νελεύσεων των αντιπροσώπων των Συνεταιρισμών της 
περιοχής σε περίπτωση που υπάρχει παράρτημα της 
Ένωσης Αγροτικών Συνεταιρισμών. Ως προς τις Ειδικές 


Συνελεύσεις ισχύουν ανάλογα οι διατάξεις του άρθρου 

21 . 

5. Κάθε Αγροτικός Συνεταιρισμός συμμετέχει στα 
κεφάλαια της Ένωσης με ποσό που ορίζει το Κατα¬ 
στατικό της. Η μεταβολή του ποσού επέρχεται με 
απόφαση της Γενικής Συνέλευσης της Ένωσης. 

6. Το Καταστατικό της Ένωσης Αγροτικών Συνεται¬ 
ρισμών εγκρίνεται από το αρμόδιο Μονομελές Πρωτο¬ 
δικείο. Κατά τα λοιπά εφαρμόζονται ανάλογα οι διατάξεις 
των άρθρων 6 και 7 του παρόντος νόμου. 

7. Η Ένωση Αγροτικών Συνεταιρισμών υποχρεούται 
να τηρεί ειδικούς φακέλους για τους Αγροτικούς Συ¬ 
νεταιρισμούς της δύναμής της, όπου φυλάσσονται το 
Καταστατικό και όλα τα σχετικά με το Συνεταιρισμό 
Έγγραφα. 

8. Αγροτικός Συνεταιρισμός δεν μπορεί να είναι μέλος 
και άλλης Ένωσης του αυτού σκοπού στην ίδια περι¬ 
φέρεια. 

9. Οι συνεταιριστικές οργανώσεις μπορούν να πρα¬ 
κτορεύουν στην περιφέρειά τους ασφαλιστικές εταιρείες 
των οποίων η πλειονότητα των μετοχών ανήκει σε 
αγροτικές συνεταιριστικές οργανώσεις ή και στην Α.Τ.Ε.. 

Αρθρο 36 

Γενκή Συνέλευση Ε.Α.Σ. - Διοικητικό Συμβούλια. 

1. Η Γενική Συνέλευση της Ε.Α.Σ. απαρτίζεται από 
τους αντιπρόσωπους των Αγροτικών Συνεταιρισμών που 
μετέχουν σ' αυτήν. 

Οι αντιπρόσωποι των Συνεταιρισμών, που δεν έχουν 
καταβάλλει το ποσό με το οποίο συμμετέχει ο Συνε¬ 
ταιρισμός στα κεφάλαια της Ένωσης, όπως ορίζει το 
καταστατικό της, δεν έχουν δικαίωμα ψήφου και δεν 
υπολογίζονται στην απαρτία της Γενικής Συνέλευσης. 

Οι αντιπρόσωποι των Συνεταιρισμών αυτών δεν ε¬ 
κλέγονται μέλη των Συμβουλίων της Ένωσης, ούτε 
αντιπρόσωποί τους σε Συνεταιριστικές Οργανώσεις ή 
στην ΠΑ.ΣΈ.ΓΕ.Σ,. 

2. Δικαίωμα ψήφου στη Γ ενική Συνέλευση της Ενωσης 
έχουν οι αντιπρόσωποι των Αγροτικών Συνεταιρισμών, 
ανεξαρτήτως του χρόνου εγγραφής τους στην Ένωση. 
Οι Αντιπρόσωποι των Αγροτικών Συνεταιρισμών στην 
Γενική Συνέλευση της Ένωσης καθορίζονται με βάση 
την εξής αναλογία: 

Τα πρώτα 50 μέλη (1-50) : 1 Αντιπρόσωπος 

Τα 50 επόμενα μέλη (51-100) : 1 

Για κάθε 100 επόμενα μέλη : 1 

Στη Γ ενική Συνέλευση μπορούν να συμμετέχουν, άνευ 
ψήφου, οι πρόεδροι των Συνεταιρισμών. 

3. Κάθε αντιπρόσωπος έχει μία ψήφο. Το Καταστατικό 
της Ένωσης δύναται να προβλέπει και επιπλέον ψήφους 
ανάλογα με το ύψος των συναλλαγών των Συνεταιρι¬ 
σμών - μελών με την Ένωση κατά την τελευταία προ 
της Γενικής Συνέλευσης διετία. 

Οι επιπλέον ψήφοι κάθε Συνεταιρισμού δεν μπορεί 
να είναι περισσότεροι των επτά (7) και διαμοιράζονται 
μεταξύ των αντιπροσώπων. Εφόσον από τη διαίρεση 
παραμένει υπόλοιπον ψήφων, το Διοικητικό Συμβούλιο 
της Ένωσης με απόφασή του εξουσιοδοτεί τους αντι¬ 
προσώπους που θα έχουν τις ψήφους αυτές. Το Διοι¬ 
κητικό Συμβούλιο αποφασίζει επίσης ως ανωτέρω και 
στην περίπτωση που οι επιπλέον ψήφοι είναι λιγότεροι 
των αντιπροσώπων. 

4. Οι αναπληρωματικοί αντιπρόσωποι έχουν το δι¬ 
καίωμα να ψηφίζουν στη Γενική Συνέλευση της Ένωσης 
για λογαριασμό των τακτικών, πλην όμως δεν έχουν 
το δικαίωμα να εκλέγονται στα Συμβούλια αυτής, οι 
αντιπρόσωποί της στις Τριτοβάθμιες Συνεταιριστικές 
Οργανώσεις και την ΠΑ.Σ,Ε.ΓΕ,Σ.. 

5. Ο αντιπρόσωπος του Συνεταιρισμού, ο οποίος 
ανακαλείται με απόφαση της Γενικής Συνέλευσής του, 
ασκεί τα καθήκοντά του μέχρι τη λήξη της θητείας του, 
αν έχει εκλεγεί μέλος Διοικητικού ή Εποπτικού Συμ¬ 
βουλίου Αγροτικής Συνεταιριστικής Οργάνωσης ανωτέ- 
ρου βαθμού ή της ΠΑΣ.Ε.ΓΕ.Σ.. 

6. Ο αντιπρόσωπος παύει αυτοδίκαια να ασκεί τα 
καθήκοντά του, όταν έχει διαγράφει, σύμφωνα με το 
άρθρο 12 ή επήλθε κώλυμα από τα προβλεπόμενα στο 
άρθρο 23 παράγρ. 9, ή δήλωσε ότι θα αποχωρήσει 
σύμφωνα με τους όρους του Καταστατικού και του 
νόμου. 

Η θητεία των αντιπροσώπων σε κάθε περίπτωση λήγει 
πάντοτε με τη λήξη της θητείας των Δ.Σ. του Συνε¬ 
ταιρισμού του. 

7. Η Γ ενική Συνέλευση της Ένωσης Αγροτικών Συ¬ 
νεταιρισμών συγκαλείται τακτικά μία ψορά το έτος, μέσα 
στο πρώτο τετράμηνο από τη λήξη της χρήσης και 
έκτακτα, όταν το ζητήσει τουλάχιστον το ένα πέμπτο 
(1/5) του συνολικού αριθμού των αντιπροσώπων. Οι 
Ανροτικοί ΣυνετπιηΐΓτυοί. που κατά την ποοπνηύ! · γ\π 
χρηση δεν είχαν καμία δοσοληψία έκτος αν αυτό ο¬ 
φείλεται σε ανωτέρα βία, αρμοδίως πιστοποιημένη με 
την Ένωση Αγροτικών Συνεταιρισμών τους, δεν έχουν 
δικαίωμα ψήφου στη Γενική Συνέλευση. 

8. Τα μέλη του Διοικητικού και του Εποπτικού Συμ¬ 
βουλίου της Ένωσης, εκλέγονται από τη Γενική Συνέ¬ 
λευση των αντιπροσώπων. Ο αριθμός των μελών του 
Διοικητικού και Εποπτικού Συμβουλίου της Ένωσης 
ορίζεται από το Καταστατικό και είναι περιττός. 

Όταν ο αριθμός των μελών του μόνιμου προσωπικού 
υπερβαίνει τα είκοσι (20), εκπρόσωπός τους συμμετέχει 
στις συνεδριάσεις του Δ.Σ. της Ένωσης, κατά τις οποίες 
πρόκειται να συζητηθούν θέματα προσωπικού. 

9. Όλα τα θέματα που αναφέρονται σε εκλογή Διοι¬ 
κητικού Συμβουλίου αντιπροσώπων και Εποπτικού Συμ¬ 
βουλίου ρυθμίζονται κατ' ανάλογη εφαρμογή του άρθρου 
23 του παρόντος νόμου. 

Άρθρο 37 

Κεντρικές Συνεταιριστικές Ενώσεις 

1. Οι Κεντρικές Συνεταιριστικές Ενώσεις (ΚΕ.Σ.Ε.) 
συνιστώνται από Ενώσεις Αγροτικών Συνεταιρισμών. 
Αποτελούν ίδια νομικά πρόσωπα ιδιωτικού δικαίου με 
αντικείμενο και σκοπό το συντονισμό και την ενίσχυση 
της συνεταιριστικής δράσης των μελών τους και την 
ανάληψη συνεταιριστικών εργασιών σε πανελλαδική κλί¬ 
μακα σε κλάδους παραγωγής ή ομοειδή προϊόντα ή 
παροχής υπηρεσιών, όπως αναλυτικότερα προβλέπεται 
από το Καταστατικό τους. 

2. Μέλη της Κεντρικής Συνεταιριστικής Ένωσης μπο¬ 
ρεί να είναι και Αγροτικοί Συνεταιρισμοί ή Κοινοπραξίες 
τους, που ασχολούνται με ειδικό κλάδο παραγωγής ή 
το βασικό προϊόν που αποτελεί αντικείμενο της Κε¬ 
ντρικής Συνεταιριστικής Ένωσης, εφόσον δεν μετέχουν 
σε Ένωση - μέλος της Κεντρικής Συνεταιριστικής 


Ενωσης. 

3. Για κάθε κλάδο παραγωγής ή βασικό προϊόν ή 
ομοειδή προϊόντα μπορεί να συνιστάται Κεντρική Συ¬ 
νεταιριστική Ένωση με περιφέρεια ολόκληρη την επι¬ 
κράτεια και με έδρα που ορίζεται στο Καταστατικό της. 
Για τη σύσταση δεύτερης ΚΕ.Σ.Ε. για το ίδιο βασικό ή 
ομοειδές προϊόν, απαιτείται η συμμετοχή είκοσι (20) 
τουλάχιστον Ε.Α.Σ.. 

4. Οι δραστηριότητες της Κεντρικής Συνεταιριστικής 
Ένωσης προβλέπονιαι και καθορίζονται αναλυτικότερα 
στο Καταστατικό της* 

5. Για τη σύσταση Κεντρικής Συνεταιριστικής Ένωσης 
απαιτείται να συνταχθεί και υπογράφει Καταστατικό από 
τους εκπρόσωπους των Ενώσεων Αγροτικών Συνεται¬ 
ρισμών ή Κοινοπραξιών τους, οι οποίοι εξουσιοδοτούνται 
για το σκοπό αυτόν με απόφαση της Γενικής Συνέλευσης 
των ιδρυτικών μελών της. 

Το Καταστατικό της Κεντρικής Συνεταιριστικές Έ¬ 
νωσης εγκρίνεται από το Μονομελές Πρωτοδικείο της 
έδρας της, κατά τις διατάξεις των άρθρων 6 και 7 του 
παρόντος νόμου. 

6. Το ποσό της συνεταιρικής μερίδας καθορίζεται από 
το Καταστατικό της. 

Ο αριθμός των συνεταιρικών μερίδων κάθε μέλους 
είναι ανάλογος με το ύψος των συναλλαγών του με 
την Κεντρική Συνεταιριστική Ένωση. 

Ο υπολογισμός γίνεται κάθε, τριετία με βάση τις 
συναλλαγές της προηγούμενης διετίας από την επο- 
πτεύουσα των Αγροτικών Συνεταιρισμών αρχή. 

Γ ια τον καθορισμό του αριθμού των μερίδων και μετά 
από έλεγχο των στοιχείων που υποβάλλει σ’ αυτήν το 
Δ I, και Ε.Σ., με κοινή απόφασή τους κατά την πρώτη 
λειτουργία της Κεντρικής Συνεταιριστικής Ένωσης ή 
την εγγραφή νέου μέλους, λαμβάνεται υπόψη ο μέσος 
όρος του ύψους της παραγωγής του προϊόντος κατά 
την τελευταία τριετία. Αγροτικές Συνεταιριστικές Ορ¬ 
γανώσεις που δεν έχουν καμιά συναλλαγή εκπροσω¬ 
πούνται με έναν (1) αντιπρόσωπο άνευ ψήφου. 

7. Η Γ ενική Συνέλευση της Κεντρικής Συνεταιριστικής 
Ένωσης απαρτίζεται από τους αντιπροσώπους των 
μελών της. 

Κάθε μέλος εκπροσωπείται στην Κεντρική Συνεται¬ 
ριστική Ενωση με έναν τακτικά αντιπρόσωπο για καθεμία 
μερίδα που έχει σ' αυτήν. 

Ένωση με περισσότερες συνεταιρικές μερίδες, εκ¬ 
προσωπείται στην Κεντρική Συνεταιριστική Ένωση και 
από δεύτερο αντιπρόσωπο. 

8. Η Ένωση έχει μια ψήφο στην Κεντρική Συνεται¬ 
ριστική Ένωση για καθεμία (1) συνεταιρική μερίδα που 
έχει σ' αυτήν. 

9. Όλα τα άλλα θέματα που αναφέρονται στη σύσταση 
των Κεντρικών Συνεταιριστικών Ενώσεων, στην εκλογή 
Διοικητικού και Εποπτικού Συμβουλίου και γενικά στη 
διοίκηση και λειτουργία τους, ρυθμίζονται σύμφωνα με 
τις σχετικές διατάξεις του παρόντος νόμου που εφαρ¬ 
μόζονται ανάλογα. 

Άρθρο 38 

Κοινοπραξίες Αγροτικών Συνεταιριστικών 
Οργανώσεων 

1. Κοινοπραξία Αγροτικών Συνεταιριστικών Οργανώ¬ 
σεων (Κ.Α.Σ.Ο ) είναι ίδιο νομικό πρόσωπο ιδιωτικού 

δικαίου, που συνιστάται μεταξύ των Αγροτικών Συνε¬ 
ταιριστικών Οργανώσεων του αυτού ή διάφορου βαθμού, 
με αντικείμενο και σκοπό τη δια της ευρύτερης συνερ¬ 
γασίας ορθολογιστικότερη και οικονομικότερη οργάνωση 
της συγκέντρωσης, τυποποίησης, βιοτεχνικής ή βιομη¬ 
χανικής επεξεργασίας και διάθεσης των γεωργικών τους 
προϊόντων. 

2. Για τη σύσταση Κοινοπραξίας Αγροτικών Συνεται¬ 
ριστικών Οργανώσεων απαιτείται να συνταχθεί και υ¬ 
πογράφει Καταστατικό από τους εκπροσώπους των 
Συνεταιριστικών Οργανώσεων, οι οποίοι εξουσιοδοτού¬ 
νται για το σκοπό αυτόν, με απόφαση της Γενικής 
Συνέλευσης των Συνεταιριστικών Οργανώσεων που συμ¬ 
μετέχουν στην Κοινοπραξία. Για τη σύσταση Κοινοπρα¬ 
ξίας απαιτούνται δύο (2) τουλάχιστον Αγροτικές Συνε¬ 
ταιριστικές Οργανώσεις με το αυτό αντικείμενο της 
Κοινοπραξίας. 

3. Το Καταστατικό της Κοινοπραξίας εγκρίνεται σύμ¬ 
φωνα με τα οριζόμενα στα άρθρα 6 και 7 του παρόντος 
νόμου. 

4. Η έδρα της Κοινοπραξίας ορίζεται στο Καταστατικό 
της και η περιφέρειά της εκτείνεται στην περιφέρεια 
των Αγροτικών Συνεταιριστικών Οργανώσεων που με¬ 
τέχουν σ αυτήν. 

5. Η Κοινοπραξία είναι Συνεταιριστική Οργάνωση πρώ¬ 
του βαθμού, αν έχει συσταθεί μεταξύ Αγροτικών Συ¬ 
νεταιρισμών, δεύτερου βαθμού αν έχει συσταθεί μεταξύ 
Ενώσεων Αγροτικών Συνεταιρισμών και τρίτου βαθμού, 
αν έχει συσταθεί από Κεντρικές Συνεταιριστικές Ορ¬ 
γανώσεις. Αν στην Κοινοπραξία συμμετέχουν Συνεται¬ 
ριστικές Οργανώσεις διαφόρου βαθμού, η Κοινοπραξία 
έχει το βαθμό της υπέρτερης Συνεταιριστικής Οργά¬ 
νωσης που συμμετέχει. 

6. Η Γενική Συνέλευση της Κοινοπραξίας απαρτίζεται 
από τους αντιπροσώπους των Συνεταιριστικών Οργα¬ 
νώσεων που συμμετέχουν σ' αυτήν. Ο αριθμός των 
αντιπροσώπων κάθε μέλους της Κοινοπραξίας καθορί¬ 
ζεται από το Καταστατικό της. 

7. Όλα τα θέματα που αναφέρονται στη σύσταση, 
στην εκλογή Διοικητικού και Εποπτικού Συμβουλίου και 
γενικά στη διοίκηση και λειτουργία της Κοινοπραξίας, 
ρυθμίζονται σύμφωνα με τις σχετικές διατάξεις του 
παρόντος νόμου, που εφαρμόζονται ανάλογα. 

Άρθρο 39 

Συνεταιριστικές Εταιρείες 

1. Οι Αγροτικές Συνεταιριστικές Οργανώσεις μπορεί 
να συνιστούν μεταξύ τους ή με τρίτα φυσικά ή νομικά 
πρόσωπα του Ελληνικού ή Κοινοτικού Δικαίου, Εταιρείες 
του Εμπορικού Νόμου ή του Αστικού Κώδικα. 

Οι Εταιρείες αυτές θεωρούνται Αγροτικές Συνεται¬ 
ριστικές Εταιρείες, εφόσον το πενήντα ένα τοις εκατό 
(51%) των μετοχών ή των εταιρικών μεριδίων και γενικά 
του εταιρικού κεφαλαίου ανήκει σε Αγροτικές Συνεται¬ 
ριστικές Οργανώσεις ή Συνεταιριστικές Εταιρείες τους. 

2. Οι ήδη υπάρχουσες και λειτουργούσες Εταιρείες, 
εφόσον πληρούν τις προϋποθέσεις του δεύτερου εδα¬ 
φίου της προηγούμενης παραγράφου, θεωρούνται Α¬ 
γροτικές Συνεταιριστικές Εταιρείες (Α.Σ.Ε.). 

3. Οι μετοχές ανώνυμης Συνεταιριστικής Εταιρείας 
που κατέχουν οι Αγροτικές Συνεταιριστικές Οργανώσεις 
είναι ονομαστικές και μεταβιβάζονται ελεύθερα, ύστερα 


από απόφαση της Γενικής Συνέλευσης. Στην περίπτωσή 
αυτήν απαιτείται αυξημένη πλειοψηφία των 2/3 των 
μελών της. 

Οι Αγροτικές Συνεταιριστικές Οργανώσεις έχουν δι¬ 
καίωμα προτίμησης σε περίπτωση μεταβίβασης μετοχών. 

Η ίδια διαδικασία ισχύει και για τη μεταβίβαση των 
εταιρικών μεριδίων που κατέχουν οι Αγροτικοί Συνε¬ 
ταιρισμοί, Κοινοπραξίες και Εταιρείες τους σε συνεται¬ 
ριστικές Εταιρείες περιορισμένης ευθύνης. 

Άρθρο 40 

Πανελλήνια Συνομοσπονδία Ενώσεων 
Αγροτικών Συνεταιρισμών (ΠΑ.Σ.Ε.ΓΕ.Σ.) - 

Διάρθρωση 

1. Η Πανελλήνια Συνομοσπονδία Ενώσεων Αγροτικών 
Συνεταιρισμών (ΠΑ.Σ.Ε,ΓΕ.Σ,) είναι το ανώτατο ιδεο¬ 
λογικό και συντονιστικό όργανο του αγροτικού συνε¬ 
ταιριστικού κινήματος της χώρας. Εκπροσωπεί τις Α¬ 
γροτικές Συνεταιριστικές Οργανώσεις όλων των βαθμών 
στο εσωτερικό και εξωτερικό και επιμελείται για την 
τήρηση των συνεταιριστικών αρχών και την ανάπτυξη 
της συνεταιριστικής ιδέας. Διαπραγματεύεται και συνά¬ 
πτει συλλογικές συμβάσεις εργασίας που αφορούν το 
προσωπικό των Α.Σ.Ο.. Έχει περιφέρεια ολόκληρη την 
επικράτεια και αποτελείται από Ενώσεις Αγροτικών 
Συνεταιρισμών. Το Καταστατικό της ΠΑ.Σ.Ε,ΓΕ.Σ. μπορεί 
να προβλέπει ότι μέλη της μπορεί να γίνουν Κεντρικές 
Ενώσεις, Κοινοπραξίες δεύτερου βαθμού και Συνεται¬ 
ριστικές Εταιρείες, στο κεφάλαιο των οποίων μετέχουν 
με ποσοστό 51% τουλάχιστον Συνεταιριστικές Οργα¬ 
νώσεις και Συνεταιριστικές Εταιρείες. Τα μέλη αυτά 
διαθέτουν στη Γενική Συνέλευση της ΠΑ.Σ.Ε,ΓΕ.Σ. από 
μια ψήφο και έχουν όλα τα δικαιώματα και τις υπο¬ 
χρεώσεις των μελών πλην της συμμετοχής τους στις 
αρχαιρεσίες. Η έδρα της ΠΑ.Ι.Ε.ΓΕ.Σ. ορίζεται από το 
Καταστατικό της. 

2. Η ΠΑ.Σ.Ε. ΓΕ.Σ. υποχρεούται να τηρεί ειδικούς 
φακέλους των μελών της, όπου φυλάσσονται τα Κα¬ 
ταστατικά και Κάθε σχετικό με τα μέλη έγγραφο. 

Άρθρο 41 

Γενική Συνέλευση - Διοίκηση ΠΑ.Σ.Ε,ΓΕ,Σ. 

1. Η Γενική Συνέλευση της ΠΑ.Σ.Ε,ΓΕ.Σ. απαρτίζεται 
από τους αντιπροσώπους των Ενώσεων Αγροτικών 
Συνεταιρισμών που μετέχουν σ' αυτήν. 

Σε κάθε 50 αντιπροσώπους Ενώσεων αναλογεί ένας 
(1) αντιπρόσωπος στη Γενική Συνέλευση της ΠΑ.Σ.Ε, 
ΓΕ.Σ.. 

Θέματα σχετικά με τη συγκρότηση της Γενικής Συ¬ 
νέλευσης, τη λειτουργία της και τις αρμοδιότητές της 
ρυθμίζονται από το Καταστατικό της. 

2 , Το Διοικητικό Συμβούλιο της ΠΑ.Σ.Ε.ΓΕ.Σ. αποτε- 
λείται από είκοσι ένα (21) μέλη και οι αρμοδιότητές 
του ορίζονται από το Καταστατικό της. 

Οι διατάξεις των άρθρων 23 και 24 εφαρμόζονται 
ανάλογα και για το Διοικητικό Συμβούλιο της ΠΑ.Σ.Ε. 
ΓΕΣ.. 

Στο Δ,Σ. της ΠΑ.Σ.Ε,ΓΕ.Σ. συμμετέχει επιπλέον α¬ 
ντιπρόσωπος της Ομοσπονδίας Σωματείων Εργαζομέ¬ 
νων Γεωργικών Οργανώσεων (Ο.Σ.Ε.Γ.Ο.), που έχει 
όλα τα δικαιώματα και τις υποχρεώσεις των μελών του 

Δ,Σ. μόνον όταν συζητούνται θέματα εργατικά. Στα 
υπόλοιπα θέματα συμμετέχει άνευ ψήφου. 

3. Επίσης, στο Δ,Σ. συμμετέχει εκπρόσωπος του 
μόνιμου προσωπικού της μόνο σε θέματα εργασίας που 
το αφορούν. Σ' αυτά έχει δικαίωμα ψήφου μόνον ο 
εκπρόσωπος προσωπικού της ΠΑ.Σ,Ε.ΓΕΧ και όχι ο 
εκπρόσωπος της ΟΣ.Ε.Γ.Ο.. 

4. Το Εποπτικό Συμβούλιο της ΠΑ.Σ.Ε.ΓΕ.Σ. συγκρο¬ 
τείται, λειτουργεί και αποφασίζει σύμφωνα με τις δια¬ 
τάξεις του άρθρου 23. 

5. Η ετήοια εισφορά των μελών της ΠΑΧΕ.ΓΕΧ 
προς αυτήν καθορίζεται με απόφαση της τακτικής Γε¬ 
νικής Συνέλευσής της, που λαμβάνεται με τη συνήθη 
απαρτία και πλειοψηφία των άρθρων 18 και 19 αντίστοιχα. 

ΚΕΦΑΛΑΙΟ ΙΑ 1 

ΚΡΑΤΙΚΗ ΠΡΟΣΤΑΣΙΑ - ΕΝΙΣΧΥΣΗ 
ΑΓΡΟΤΙΚΟΝ ΣΥΝΕΤΑΙΡΙΣΜΟΝ 

Άρθρο 42 
Κίνητρα 

1. Με προεδρικά διατάγματα, που εκδίδονται με πρό¬ 
ταση των Υπουργών Εθνικής Οικονομίας, Οικονομικών 
και Γεωργίας και γνώμη της ΠΑΧΕ.ΓΕΧ, μπορεί να 
καθορίζονται οι προϋποθέσεις για τη χορήγηση κινήτρων 
και οικονομικών ενισχύσεων προς τις Αγροτικές Συνε¬ 
ταιριστικές Οργανώσεις και τις Συνεταιριστικές Εται¬ 
ρείες με σκοπό την προώθηση των δραστηριοτήτων 
τους, σύμφωνα με τις κείμενες διατάξεις. 

2. Ειδικές διατάζεις που προβλέπουν τη χορήγηση 
κινήτρων και οικονομικών ενισχύσεων ή άλλων φορο¬ 
λογικών απαλλαγών των Αγροτικών Συνεταιριστικών 
Οργανώσεων διατηρούνται σε ισχύ, εκτός αν ρητά 
καταργούνται με τον παρόντα νόμο. 

Άρθρο 43 

Οικονομικές ενισχύσεις - Φορολογικές απαλλαγές 

1. Η ΠΑΧΕ.ΓΕΧ ενισχύεται οικονομικά από τον 
Οργανισμό Ελληνικών Γεωργικών Ασφαλίσεων (ΕΛ.Γ,Α.) 
με την καταβολή σ' αυτήν κάθε χρόνο ένα τοις εκατό 
(1%) από τα έσοδά του, που πραγματοποιούνται σύμ¬ 
φωνα με τη διάταξη του άρθρου 5 του ν. 1790/1988, 
όπως αυτή ισχύει κάθε φορά. Ομοίως ενισχύονται οι¬ 
κονομικά η Γενική Συνομοσπονδία Αγροτικών Συλλόγων 
Ελλάδος (ΓΕΧΑΧΕ.) και η Συνομοσπονδία Δημοκρα¬ 
τικών Αγροτικών Συλλόγων Ελλάδος (ΣΥΔ.ΑΧΕ.), από 
τον Οργανισμό Ελληνικών Γεωργικών Ασφαλίσεων {ΕΛ- 
ΓΑ). με την καταβολή κάθε χρόνο σ αυτές εξ ημισείας 
ποσοστού 0,50% από τα έσοδά του που πραγματο¬ 
ποιούνται ως ανωτέρω. Τα ανωτέρω ποσοστά από τα 
έσοδα του ΕΛ.Γ,Α. δεν υπολογίζονται επί των επιχο¬ 
ρηγήσεων από τον κρατικό προϋπολογισμό. Η οικονο¬ 
μική ενίσχυση καταβάλλεται μέσα στο πρώτο εξάμηνο 
κάθε έτους με βάση τα έσοδα που πραγματοποιήθηκαν 
κατά τον προηγούμενο χρόνο από τον ΕΛ.ΓΑ., σύμφωνα 
με την παραπάνω διάταξη, με απόφαση του Υπουργού 
Γ εωργίας. 

2 Τα Καταστατικά των Αγροτικών Συνεταιριστικών 
Οργανώσεων και οι τροποποιήσεις τους δεν υπόκεινται 
στο τέλος χαρτοσήμου ή άλλη επιβάρυνση υπέρ του 
Δημόσιου ή υπέρ τρίτου. 


3. Οι διατάξεις των άρθρων 1-5 του ν. 2166/1993, 
όπως και κάθε άλλη διαταξη που παρέχει διευκολύνσεις 
ή απαλλαγές από φόρους, τέλη χαρτοσήμου ή άλλα 
υπέρ του Δημοσίου τέλη, εισφορές ή δικαιώματα υπέρ 
οποιοσδήποτε τρίτου για τη συγχώνευση επιχειρήσεων, 
εφαρμόζονται ανάλογα και σπς συγχωνεύσεις των Α¬ 
γροτικών Συνεταιριστικών Οργανώσεων. 

4. Αγορές ακινήτων από Αγροτικές Συνεταιριστικές 
Οργανώσεις για τη δημιουργία επιχειρήσεων μέσα στην 
περιφέρειά τους ή μεταχειρισμένων κινητών μέσων 
αγροτικής παραγωγής έχουν την ίδια φορολογική με¬ 
ταχείριση όπως το Δημόσιο. 

5. Οι εισφορές των μελών προς τις Αγροτικές Συ¬ 
νεταιριστικές Οργανώσεις δεν υπόκεινται σε φόρο ή 
σε τέλος χαρτοσήμου ή οποιαδήποτε άλλη επιβάρυνση 
υπέρ τρίτου. 

6. Οι καταθέσεις των μελών του Συνεταιρισμού σε 
αυτόν, οι αναλήψεις καταθέσεων και. οι χορηγήσεις 
δανείων από το Συνεταιρισμό στα μέλη του απαλλάσ¬ 
σονται από κάθε τέλος χαρτοσήμου ή άλλο τέλος υπέρ 
του Δημοσίου και από κάθε εισφορά ή δικαίωμα υπέρ 
τρίτου, με την επιφύλαξη της διάταξης της παρ. 3 του 
άρθρου 26 του παρόντος νόμου, 

7. Δεν υπόκεινται σε φόρο μεταβίβασης ή τέλος ή 
άλλο δικαίωμα υπέρ του Δημοσίου ή τρίτων οι πράξεις 
με τις οποίες ακίνητα μεταβιβάζονται μεταξύ Αγροτικών 
Συνεταιριστικών Οργανώσεων καθώς και μεταξύ Αγρο¬ 
τικών Συνεταιρισμών, Κοινοπραξιών και Εταιρειών τους. 

8. Απαλλάσσεται του φόρου μεταβίβασης ακινήτων η 
αξία του ακινήτου που μεταβιβάζεται στα μέλη των 
Αγροτικών Συνεταιρισμών πρώτου βαθμού, κατά το πο¬ 
σοστό που υποβλήθηκε αυτή σε φόρο μεταβίβασης κατά 
την αγορά από το Συνεταιρισμό του ακινήτου που 
μεταβιβάζεται. 

9. Ειδικά για απαλλαγές από τον Φ.Π.Α. έχουν ε¬ 
φαρμογή οι διατάξεις του ν. 1642/1986 (ΦΕΚ 125 Α'), 
όπως ισχύουν κάθε φορά. 

10. Συμβάσεις μεταξύ Αγροτικών Συνεταιριστικών Ορ¬ 
γανώσεων και του Δημοσίου, ή Ν.Π.Δ.Δ. που αφορούν 
αγροτικά προϊόντα ή γεωργικά εφόδια και υπηρεσίες, 
δεν υπόκεινται σε τέλος χαρτοσήμου ή σε άλλη επι¬ 
βάρυνση υπέρ τρίτου. 

11. Η νόμιμη προμήθεια, για τις ασφαλιστικές συμ¬ 
βάσεις που καταρτίζονται ή ανανεώνονται με τη μεσο¬ 
λάβηση Αγροτικών Συνεταιριστικών Οργανώσεων, κα¬ 
ταβάλλεται & αυτές αντί στον ειδικό λογαριασμό που 
προβλέπεται από το άρθρο 13 παρ. 4 του ν. 1256/1982, 
ανεξάρτητα από το αν προηγήθηκε ή όχι η υπόδειξη, 
που προβλέπεται από την ίδια πιο πάνω διάταξη. 

12. Στον προϋπολογισμό εξόδων του Υπουργείου 
Γεωργίας μπορεί να εγγράφεται κάθε χρόνο πίστωση 
ελεγχόμενη απολογιστικά για την οικονομική ενίσχυση 
της ΠΑ.Σ,Ε.ΓΕ.Σ. που διατίθεται από αυτήν αποκλειστικά 
για δαπάνες συνεταιριστικής εκπαίδευσης, μετεκπαί¬ 
δευσης ή επιμόρφωσης αιρετών στελεχών ή υπαλλήλων 
Αγροτικών Συνεταιριστικών Οργανώσεων, με βάση τον 
ετήσιο προϋπολογισμό τους, 

13. Οι προβλεπόμενες από το άρθρο 26 παράγραφος 
3β και από τις παραγράφους 1 και 12 του παρόντος 
άρθρου οικονομικές ενισχύσεις απαλλάσσονται από κάθε 
τέλος χαρτοσήμου ή άλλη επιβάρυνση υπέρ του Δη¬ 
μοσίου, καθώς και από κάθε εισφορά ή δικαίωμα υπέρ 

τρίτου. 

14, Οι πρωτοβάθμιες Α.Σ.Ο. δεν υποχρεούνται να 
εγγράφονται στα Εμπορικά Επιμελητήρια της περιφέ- 
ρειάς τους. 

Άρθρο 44 

Παραχώρηση εκμετάλλευσης και βελτίωση δασών 
σε Δασικούς Συνεταιρισμούς - 
Συνεταιρισμοί εκμετάλλευσης δημόσιων εκτάσεων 

1. Η επιλογή και ο τρόπος εκμετάλλευσης των συ¬ 
στάδων των κάθε μορφής δασών, που ανήκουν στο 
Δημόσιο ή σε νομικά πρόσωπα του δημόσιου τομέα του 
άρθρου 1 παρ. 6 του ν. 1256/1982, γίνεται από τη 
Διεύθυνση Δασών του νομού, η δε παραχώρηση της 
εκμετάλλευσης αυτών πραγματοποιείται με απόφαση 
του νομάρχη προς τους Δασικούς Συνεταιρισμούς του 
νομού, ύστερα από αίτησή τους. 

Στους αυτούς Συνεταιρισμούς ανατίθενται και εργα¬ 
σίες συντήρησης και βελτίωσης των δασών αυτών. 

2. Η παραχώρηση, εφόσον αφορά δάση του Δημοσίου, 
γίνεται με απόφαση του νομάρχη χωρίς μίσθωμα. Στις 
άλλες περιπτώσεις η παραχώρηση γίνεται με μίσθωμα 
και συντελείται με συμφωνία μεταξύ του ιδιοκτήτη του 
δάσους και του Συνεταιρισμού. 

Στην απόφαση του νομάρχη και στη συμφωνία περι¬ 
λαμβάνονται οι όροι εκτέλεσης των απαραίτητων, για 
την εκμετάλλευση, συντήρηση και βελτίωση του δάσους, 
δασικών εργασιών. 

3. Διαφωνία ως προς τους όρους της συμφωνίας 
μεταξύ του ιδιοκτήτη και του Συνεταιρισμού επιλύεται 
από το νομαρχιακό συμβούλιο του νομού της περιφέ¬ 
ρειας του δάσους, με την επιφύλαξη της προσφυγής 
στο διοικητικό πρωτοδικείο. 

4. Αν ο Δασικός Συνεταιρισμός δεν πραγματοποιεί 
την εκμετάλλευση των δασών, σύμφωνα με τις οδηγίες 
της οικείας δασικής υπηρεσίας, εκτός των προστίμων 
που επιβάλλονται, σύμφωνα με το άρθρο 9 παρ. 4 του 
π.δ. 126/1986 (ΦΕΚ 44 Α ), ο Συνεταιρισμός κηρύσσεται 
έκπτωτος και αποκλείεται η παραχώρηση σε αυτόν της 
εκμετάλλευσης δασών για τον επόμενο χρόνο. 

5. Όσα δάση δεν παραχωρήθηκαν στους Δασικούς 
Συνεταιρισμούς σύμφωνα με τις παραπάνω παραγρά¬ 
φους, τα εκμεταλλεύονται οι ιδιοκτήτες τους με αυτε¬ 
πιστασία ή μίσθωση του λήμματος σύμφωνα με τις 
διατάξεις του ν.δ. 86/1969 (ΦΕΚ 7 Α ). 

6. Με προεδρικά διατάγματα, που εκδίδονται με πρό¬ 
ταση του Υπουργού Γεωργίας, ύστερα από γνώμη της 
ΠΑ,Σ,Ε.ΓΕ.Σ,, καθορίζονται η διαδικασία, τα υποδείγματα 
συμφωνίας, οι εγγυήσεις και οι λοιπές λεπτομέρειες 
για την παραχώρηση της εκμετάλλευσης, συντήρησης 
και βελτίωσης δασών στους Δασικούς Συνεταιρισμούς. 
Με το ίδιο προεδρικό διάταγμα καθορίζονται και τα 
ποσοστά στα ακαθάριστα έσοδα, που προέρχονται από 
την εκμετάλλευση δασών του Δημοσίου, τα οποία α¬ 
ποδίδονται στους Οργανισμούς Τοπικής Αυτοδιοίκησης 
και στο Κεντρικό Ταμείο Γεωργίας, Κτηνοτροφίας και 
Δασών. 

7. Από τις διατάξεις του άρθρου αυτού δεν θίγονται 
οι διατάξεις που αφορούν εθνικούς δρυμούς, τα αισθη¬ 
τικά δάση και τα διατηρητέα μνημεία της φύσης, καθώς 
και οι διατάξεις που αφορούν την καταβολή φόρου από 
τους ιδιοκτήτες των μη δημόσιων δασών. 


8. Τα Καταστατικά Αγροτικών Συνεταιρισμών Εργασίας 
ή Συνεταιρισμών που είναι μισθωτές δημόσιων εκμε¬ 
ταλλεύσεων (Δοσικών, Αλιευτικών), λόγω εξειδικευμένου 
αντικειμένου, μπορεί να θέτουν περιοριστικούς όρους 
για την εγγραφή μελών στους Συνεταιρισμούς. 

9. Οι διατάξεις του παρόντος άρθρου δεν εφαρμό¬ 
ζονται για τα δάση που ανήκουν στους δήμους και τις 
κοινότητες και ισχύουν οι διατάξεις της παρ. 4 του 
άρθρου 15 του ν. 2130/1993 (ΦΕΚ 62 Α ). 

ΚΕΦΑΛΑΙΟ ΙΒ' 

ΠΟΙΝΙΚΕΣ ΔΙΑΤΑΞΕΙΣ 

Άρθρο 45 

1. Τιμωρούνται με φυλάκιση από τρεις (3) μήνες έως 
ένα (1) έτος, εφόσον από άλλες διατάξεις δεν προ- 
βλέπεται βαρύτερη ποινή, τα μέλη του Διοικητικού Συμ¬ 
βουλίου και οι υπάλληλοι Συνεταιριστικών Οργανώσεων 
αν: 

α) Εν γνώσει τους παρέχουν στη Γενική Συνέλευση 
ή σε εκείνον που διενεργεί το διαχειριστικό έλεγχο 
ψευδή στοιχεία ή αρνούνται ή αποκρύπτουν αληθή 
στοιχεία, γεγονότα ή περιστατικά που αφορούν την 
οικονομική κατάσταση του Συνεταιρισμού. 

β) Εν γνώσει τους προβαίνουν σε ψευδείς ή εικονικές 
εγγραφές στα βιβλία του Συνεταιρισμού ή συντάσσουν 
ψευδείς ή εικονικούς ισολογισμούς του Συνεταιρισμού. 

γ) Αρνούνται να παραδώσουν ή αποκρύπτουν από 
εκείνον που διενεργεί διαχειριστικό έλεγχο, τά τηρού¬ 
μενα στοιχεία ή βιβλία ή παρεμποδίζουν με ο ποιον δήποτε 
τρόπο τη διενέργειά του. 

2. Με φυλάκιση από ένα (1) μήνα έως ένα (1) έτος, 
εφόσον από άλλες διατάξεις δεν προβλέπεται βαρύτερη 
ποινή, τιμωρούνται τα μέλη του Εποπτικού Συμβουλίου 
ή εκείνοι που διενεργούν διαχειριστικό έλεγχο, αν κατά 
την άσκηση των καθηκόντων τους παρέχουν εν γνώσει 
τους ψευδή στοιχεία ή αποκρύπτουν ή αρνούνται αληθή 
γεγονότα ή περιστατικά, που αφορούν τη διαχείριση ή 
την οικονομική κατάσταση του Συνεταιρισμού και πε¬ 
ριήλθαν σε γνώση τους από την εποπτεία ή τον έλεγχο 
που διενεργήθηκαν. 

3. Τιμωρείται με φυλάκιση από ένα (1) μήνα έως ένα 
(1) έτος ή με χρηματική ποινή ή και με τις δύο ποινές, 
εφόσον από άλλες διατάξεις δεν προβλέπεται βαρύτερη 
ποινή, όποιος παρεμποδίζει τις συνεδριάσεις του Διοι¬ 
κητικού Συμβουλίου ή του Εποπτικού Συμβουλίου, ή της 
Γενικής Συνέλευσης των μελών των Αγροτικών Συνε¬ 
ταιριστικών Οργανώσεων, χρησιμοποιώντας σωματική 
βία ή απειλή σωματικής βίας ή άλλη παράνομη πράξη 
ή παράλειψη. 

4. Τιμωρείται με φυλάκιση από ένα (1) μήνα έως ένα 
(1) έτος εφόσον από άλλες διατάξεις δεν προβλέπεται 
βαρύτερη ποινή, όποιος: 

α) Ενεργεί πράξεις διοίκησης ή διαχείρισης ή επο- 
πτείας ή ελέγχου μετά τη λήξη της θητείας του. 

β) Ψηφίζει χωρίς δικαίωμα ή ψηψίζει πολλές φορές 
ή δίνει πολλαπλή ψήφο ή με οποιονδήποτε άλλον τρόπο 
μπορεί να προκαλέσει την παραγωγή μη γνήσιου απο¬ 
τελέσματος εκλογής ή νοθεύει το γνήσιο αποτέλεσμα 
εκλογής για την ανάδειξη Διοικητικών Συμβουλίων, Ε¬ 
ποπτικών Συμβουλίων και αντιπροσώπων των Αγροτικών 
Συνεταιριστικών Οργανώσεων. 

5. Με τις ίδιες ποινές της προηγούμενης παραγράφου 
4 τιμωρούνται τα μέλη του Διοικητικού ή Εποπτικού 
Συμβουλίου ή τα μέλη των επιτροπών που ορίζονται 
από τη Γενική Συνέλευση, ή οι εκκαθαριστές ή οι 
υπάλληλοι του Συνεταιρισμού στους οποίους παραχώ¬ 
ρησε το Διοικητικά Συμβούλιο την άσκηση ορισμένων 
αρμοδιοτήτων τους, για παράβαση των διατάξεων του 
νόμου ή του καταστατικού ή για ενέργειες που αντί- 
κεινται στις αποφάσεις της Γενικής Συνέλευσης ή για 
μη εκτέλεση, σύμφωνα με το νόμο και το καταστατικό, 
των καθηκόντων τους, καθώς και για την παράλειψη 
σύνταξης και δημοσίευσης του ισολογισμού, σύμφωνα 
με τη διάταξη της παραγρ. 6 του άρθρου 31 του 
παρόντος. 

ΚΕΦΑΛΑΙΟ ΙΓ 
ΕΙΔΙΚΕΣ ΔΙΑΤΑΞΕΙΣ 
Άρθρο 46 

Προσωπικό Αγροτικών Συνεταιριστικών 
Οργανώσεων 

1. Το προσωπικό που προσλαμβάνεται από τις Αγρο¬ 
τικές Συνεταιριστικές Οργανώσεις είναι: 

α) Τακτικό, που καλύπτει πάγιες και διαρκείς ανάγκες 
της Οργάνωσης και καταλαμβάνει θέσεις οι οποίες 
προβλέπονται από τον εσωτερικό κανονισμό λειτουργίας 
της. 

β) Με σύμβαση εργασίας ορισμένου χρόνου που 
καλύπτει ειδικές, έκτακτες, εποχιακές και πρόσκαιρες 
ανάγκες της Οργάνωσης. 

2. Η υπηρεσιακή κατάσταση προσωπικού των Αγρο¬ 
τικών Συνεταιριστικών Οργανώσεων, ρυθμίζεται με την 
αριθμ. 27346/1990 κοινή απόφαση των Υπουργών Γεωρ- 
γίας και Εργασίας "Κανονισμός Υπηρεσιακής Κατάστα¬ 
σης Προσωπικού Αγροτικών Συνεταιριστικών Οργανώ¬ 
σεων" (ΦΕΚ 700 Β/7-11-1990), όπως τροποποιήθηκε 
μεταγενέστερα, για όσα θέματα δεν αντίκεινται στις 
διατάξεις του νόμου αυτού. 

Μέσα σε έξι (6) μήνες από τη δημοσίευση του πα¬ 
ρόντος, με κοινή απόφαση των Υπουργών Γεωργίας 
και Εργασίας, μπορεί να προσαρμοστεί ο "Κανονισμός 
Υπηρεσιακής Κατάστασης* προς τον παρόντα νόμο. 

Άρθρο 47 

Αναγκαστικές Συνεταιριστικές Οργανώσεις 

1. Οι αναφερόμενες στην παρ. 2 του παρόντος άρθρου 
Αναγκαστικές Συνεταιριστικές Οργανώσεις διατηρούνται 
και διέπονται από τους ειδικούς νόμους που προβλέπουν 
τη λειτουργία τους. Όπου στους ειδικούς αυτούς νόμους 
γίνεται παραπομπή στην ισχύουσα νομοθεσία εφαρμό¬ 
ζεται ο παρών νόμος. 

2. Οι Αναγκαστικές αυτές Συνεταιριστικές Οργανώσεις 
είναι: 

α) Οι Συνεταιρισμοί Δασοκτημόνων του α.ν, 1627/ 
1939 (ΦΕΚ 64 Α). 

β) Οι Οινοποιητικοί Σάμου του α.ν. 6085/1934 (ΦΕΚ 
85 Α ). 

γ) Οι συνεταιρισμοί Μαστιχοπαραγωγών Χίου του α.ν, 
1390/1938 (ΦΕΚ 364 Α'). 


δ) Οι Συνεταιρισμοί Κιτροπαραγωγών του ν. 4878/ 
1931 (ΦΕΚ 54 Α'). 

ε) Ο Συνεταιρισμός Κροκοπαραγωγών του ν.δ. 818/ 
1971 (ΦΕΚ 9 Α ). 

στ) Οι Συνεταιρισμοί διαχειρίσεως ακινήτου συνιδιο- 
κτησίας και κοινής χορτονομής του ν.δ. 11.7.1923 (ΦΕΚ 
196 Α"). 

ζ) Οι Συνεταψχαμοί θηραϊκών Προϊόντων Θήρας και 
θηρασίας του ν. 359/1947 (ΦΕΚ 144 Α'). ; 

3. Το ποσό της συνεταιρικής μερίδας των μελών των 
Αναγκαστικών Συνεταιριστικών Οργανώσεων, καθορίζε¬ 
ται από το Καταστατικό τους και κατά παρέκκλιση των 
διατάξεων του άρθρου 14 του παρόντος. 

4. Μέλη των Αναγκαστικών Συνεταιρισμών διαχείρισης 
ακινήτου συνιδιοκτησίας και κοινής χορτονομής, καθώς 
και των Συνεταιρισμών Δασοκτημόνων καθίστανται υ¬ 
ποχρεωτικά όλοι οι ιδιοκτήτες ολοκλήρου ιδανικού με¬ 
ριδίου ή κλάσματος αυτού. 

Οι κάτοχοι ολοκλήρου ιδανικού μεριδίου διαθέτουν 
τρεις ψήφους στη Γενική Συνέλευση. 

5. Στους Συνεταιρισμούς ακινήτου συνιδιοκτησίας ή 
κοινής χορτονομής, αν δεν επιτευχθεί ή προβλεπόμενη 
απαρτία για θέματα που απαιτείται η αυξημένη απαρτία 
και πλειοψηφία του άρθρου 18 παρ. 3 και 19 παρ. 1 
του παρόντος και κατά την επαναληπτική Γενική Συ¬ 
νέλευση, τότε συνέρχεται χωρίς πρόσκληση τρίτη ε¬ 
παναληπτική Γενική Συνέλευση στον ίδιο τόπο, την ίδια 
ημέρα και ώρα της επόμενης εβδομάδας και με τα ίδια 
θέματα ημερήσιας διάταξης. Η Συνέλευση αυτή βρίσκεται 
σε απαρτία με την παρουσία του ενός έκτου (1/6) των 
μελών. 

6. Αναγκαστικοί Συνεταιρισμοί διαχειρίσεως ακινήτου 
συνιδιοκτησίας και κοινής χορτονομής μπορεί, με από¬ 
φαση της γενικής συνέλευσης, να μεταβιβάζουν, λόγω 
δωρεάς, την κυριότητα ακινήτου ουνιδιοκτηοίας με τα 
εμπράγματα και ενοχικά δικαιώματα ϋ αυτήν, ή τη 
διαχείριση της κοινής χορτονομής σε ιδιόκτητες εκτά¬ 
σεις, των οποίων οι ιδιοκτήτες έχουν την ελεύθερη 
διαχείριση, στο δήμο ή στην κοινότητα της καταγωγής 
των μελών, ή των δικαιοπαρόχων τους, ή το Δημόσιο, 
ή σε οποιοδήποτε νομικό πρόσωπο του δημόσιου τομέα. 

7. Με προεδρικά διατάγματα, που εκδίδονται, με 
πρόταση του Υπουργού Γεωργίας, είναι δυνατή η με¬ 
τατροπή των Αναγκαστικών Συνεταιριστικών Οργανώ¬ 
σεων, της παρ. 2 του παρόντος, σε ελεύθερους, καθώς 
επίσης και η τροποποίηση ταυ καταστατικού τους, ύ¬ 
στερα από εισήγηση των ιδίων των οργανώσεων. 

Άρθρο 48 

Μ ητρώο-Φάκελοι Αγροτικού Συνεταιρισμού 

Το Μητρώο Αγροτικών Συνεταιρισμών, που τηρείται 
στο ειρηνοδικείο, σύμφωνα με τα οριζόμενα στο άρθρο 
6 παρ. 3. είναι δημόσιο έγγραφο. 

Καθένας μπορεί να εξετάσει τις εγγραφές του Μη¬ 
τρώου και να παίρνει επικυρωμένα αντίγραφα ή απο¬ 
σπάσματα από αυτό. 

Η γραμματεία του ειρηνοδικείου χορηγεί πιστοποιητικά 
για την ύπαρξη ή μη ορισμένης εγγραφής. 

ΚΕΦΑΛΑΙΟ ΙΔ' 

ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 49 

Διαγραφή μελών - Προσαρμογή Καταστατικών 

ί. Το Διοικητικό Συμβούλιο των Αγροτικών Συνεται¬ 
ρισμών εντός τριών (3) μηνών από τη δημοσίευση του 
παρόντος νόμου, υποχρεούται στη διαγραφή όλων των 
μελών που δεν έχουν τις προϋποθέσεις εγγραφής, 
σύμφωνα με τις διατάξεις του άρθρου 7 παρ. 1 του 
παρόντος- Η μη εφαρμογή της παρούσας διάταξης 
θεωρείται παράβαση καθήκοντος και τιμωρείται ως ο 
νόμος ορίζει. 

2. Οι Αγροτικές Συνεταιριστικές Οργανώσεις παντός 
βαθμού υποχρεούνται να προσαρμόσουν τα Καταστατικά 
τους, σύμφωνα με τις διατάξεις του παρόντος, εντός 
έτους από τη δημοσίευση του παρόντος. 

3. Οι Κεντρικές Κλαδικές Συνεταιριστικές Οργανώσεις 
που λειτουργούν, σύμφωνα με το ν. 1541/1985, μετα- 
τρέπονται σε Κεντρικές Συνεταιριστικές Ενώοεις ή 
Κοινοπραξίες, με ανάλογη τροποποίηση του Καταστα¬ 
τικού τους. 

4. Οι ήδη υπάρχουσες Κοινοπραξίες συνεχίζουν τη λει¬ 
τουργία τους, με ανάλογη προσαρμογή του Καταστα¬ 
τικού τους στον παρόντα νόμο. 

5- Ο παρών νόμος, από την έναρξη ισχύος του, υπερ¬ 
ισχύει του Καταστατικού, ανεξάρτητα αν προσαρμόστηκε 
ή όχι το Καταστατικό. 

Άρθρο 50 

Λήξη θητείας Διοικητικών και Εποπτικών 
Συμβουλίων 

1. Η θητεία των Διοικητικών και Εποπτικών Συμβουλίων 
και των αντιπροσώπων των Αγροτικών Συνεταιριστικών 
Οργανώσεων όλων των βαθμίδων (Πρωτοβάθμιων, Δευ¬ 
τεροβάθμιων, Τριτοβάθμιων, Κοινοπραξιών) και της 
ΠΑ.Σ.Ε.ΓΕ.Σ. λήγει αυτοδίκαια κατά το χρονικό διάστημα 
από 5 Νοεμβρίου 1993 έως 28 Ιανουάριου 1994 εντός 
του οποίου υποχρεούνται να διεξάγουν αρχαιρεσίες για 
την ανάδειξη νέων Διοικητικών και Εποπτικών Συμβου¬ 
λίων και αντιπροσώπων. Η θητεία των οργάνων διοίκησης 
και των αντιπροσώπων των πρωτοβάθμιων αγροτικών 
συνεταιρισμών που λήγει χρονικά πριν από την 5η 
Νοεμβρίου 1993, παρατείνεται μέχρι την ημερομηνία 
αυτή. 

2. Με απόφαση του Υπουργού Γεωργίας παρατείνεται 
η θητεία των Διοικήσεων και αντιπροσώπων των ανω¬ 
τέρω Οργανώσεων επί ένα εξάμηνο από τις ημερομηνίες 
της προηγούμενης παραγράφου. 

Άρθρο 51 

Έλεγχος Αγροτικών Συνεταιριστικών 
Οργανώσεων οπό Α.Τ,Ε. 

Ο έλεγχος των Αγροτικών Συνεταιριστικών Οργανώ¬ 
σεων, έως ότου οργανωθεί το Σώμα των Ειδικών Ε¬ 
λεγκτών, ασκείται από την Αγροτική Τράπεζα της Ελ¬ 
λάδας, με τα εξουσιοδοτούμενα από τη διοίκησή της 
όργανα, που μπορεί να είναι, εκτός των υπαλλήλων 
της, υπάλληλοι του Ελεγκτικού Συνεδρίου, Ειδικοί Ε¬ 
λεγκτές, Επιθεωρητές καθώς και Ορκωτοί Ελεγκτές. 

Το τέλος 0,25% που εισπράττεται επί των χορηγού¬ 


μενων δανείων από τους Αγροτικούς Συνεταιρισμούς 
στα μέλη τους, όπως προβλέπεται με το διάταγμα της 
13-11-1926 και αυξάνεται σε 0,50%, σύμφωνα με τις 
διατάξεις του παρόντος, μέχρι την ημερομηνία σύστασης 
και λειτουργίας του Σώματος Ειδικών Ελεγκτών, ει- 
σπράττεται από την ΑΧΕ.. 

Άρθρο 52 

Εξυγίανση Αγροτικών Συνεταιριστικών Οργανώσεων 

Οι Αγροτικές Συνεταιριστικές Οργανώσεις των οποίων 
τα χρέη ρυθμίστηκαν ή θα ρυθμιστούν, σύμφωνα με τις 
διατάξεις του ν. 2008/1992 (ΦΕΚ 16 Α'), δεν επιτρέπεται 
επί μια διετία από τη ρύθμιση των χρεών τους να 
προσλαμβάνουν πάσης φύοεως προσωπικό, εξαιρουμέ- 
νου του εξειδικευμένου επιστημονικού. 

Άρθρο 53 

Τροποποίηση του ν. 1845/1989 (ΦΕΚ 102Α 1 ) 

Η παρ.5 του άρθρου 40 του ν. 1845/1989 (ΦΕΚ 102 Ά) 
αντικαθίσταται ως εξής: 

"5. Με απόφαση του Υπουργού Γεωργίας και μετά 
από πρόταση της αρμόδιας υπηρεσίας επιλέγεται το 
απαραίτητο διδακτικό και βοηθητικό διδακτικό προσω¬ 
πικό, από τους Κλάδους ΠΕ2 Δασολογικού, ΤΕ2 Τε¬ 
χνολογίας Δασοπονίας - Θηραματοπονίας, ΔΕ 15 Δα- 
οοθηροφυλάκων, ΔΕ19 Τεχνικού Χειριστών Μέσων Δα- 
συπυρόσβεσης και ΥΕ7 Υπαλλήλων Δασοπροστασίας. 

Το διδακτικό και βοηθητικό διδακτικό προσωπικό ε¬ 
πιλέγεται μεταξύ αυτών που έχουν ειδικές γνώσεις και 
εμπειρία στα θέματα της δασοπροστασίας, δασοπυρό¬ 
σβεσης και χειρισμού των μέσων πυρόσβεσης. 

Το διδακτικό και βοηθητικό διδακτικό προσωπικό των 
σχολών και των παραρτημάτων τους αμείβεται με ωριαία 
αποζημίωση, που καθορίζεται με κοινή απόφαση των 
Υπουργών Οικονομικών και Γεωργίας κατά παρέκκλιση 
των διατάξεων του ν, 1256/1982 (ΦΕΚ 65 Α') και του 
ν. 1505/1984 (ΦΕΚ 194 Α') ή άλλης γενικής ή ειδικής 
διάταξης. Με όμοια αηόψαση ρυθμίζεται η αποζημίωση 
του διδακτικού και βοηθητικού διδακτικού προσωπικού 
που εφαρμόζεται αναδρομικά από 1η Δεκεμβρίου 1992. 

Με απόφαση του νομάρχη της περιφέρειας, όπου και 
η έδρα των σχολών ή των παραρτημάτων τους, μπορεί 
να ανατίθεται η διδασκαλία ή η πρακτική άσκηση μα¬ 
θημάτων, που περιλαμβάνονται στο εκπαιδευτκό πρό¬ 
γραμμα και απαιτούν εξειδικευμένες γνώσεις ή εμπειρία, 
σε δημόσιους υπαλλήλους ή ιδιώτες που είναι κάτοχοι 
ειδικής επιστημονικής ή τεχνολογικής ή εκπαιδευτικής 
ή επαγγελματικής ή εμπειροτεχνικής γνώσης αντί ω¬ 
ριαίας αποζημίωσης που καθορίζεται σύμφωνα με την 
ως άνω κοινή απόφαση των Υπουργών Οικονομικών 
και Γεωργίας. Υπηρεσίες του Δημοσίου, ν.π.δ,δ. και 
ο.τ.α. ή λοιπών ψορέων του δημόσιου τομέα υποχρεού- 
νται ύστερα από αίτηση της αρμόδιας περιφερειακής ή 
κεντρικής υπηρεσίας του Υπουργείου Γεωργίας να ε¬ 
πιτρέπουν στους υπαλλήλους τους, που ορίζονται ως 
διδακτικό ή βοηθητικό διδακτικό ή εξειδικευμένης γνώ¬ 
σης ή εμπειρίας προσωπικό στα εκπαιδευτικά προγράμ¬ 
ματα λειτουργίας των σχολών και των παραρπιμάτων 
τους, να απουσιάζουν από τα καθήκοντά τους κατά τον 
απαιτούμενο για την εκτέλεση του διδακτικού έργου 
χρόνο". 

Άρθρο 54 

1. Κυρώνεται και αποκτά ισχύ νόμου η σύσταση του 
Ιδρύματος με την επωνυμία ^Ίδρυμα Μείζονος Ελληνι- 
σμού', η οποία έγινε από τους Λάζαρο Δη μητριού 
Εφραίμογλου, Ουρανία συζ. Λαζάρου Εφραίμογλσυ και 
Δημήτριο Λαζάρου ΕφραΙμογλου με την πράξη υπ. αρ. 
23304/1993 της Συμβολαιογράφου Αθηνών Φρειδερίκης 
συζ, Ελευθερίου Στεφανάκη το γένος Νικ. Ανυψαντάκη. 
Ο Οργανισμός του Ιδρύματος αυτού έχει ως εξής: 

“ΟΡΓΑΝΙΣΜΟΣ ΙΔΡΥΜΑΤΟΣ ΜΕΙΖΟΝΟΣ ΕΛΛΗΝΙΣΜΟΥ 

Άρθρο 1 

Μορφή - Επωνυμία - Έδρα - Σφραγίδα 

1. Το Κοινωφελές ίδρυμα με την επωνυμία ΊΔΡΥΜΑ 
ΜΕΙΖΟΝΟΣ ΕΛΛΗΝΙΣΜΟΥ - , που σύστησαν οι κ.κ. Λά¬ 
ζαρος Δημητρίου Εφραίμογλου, Ουρανία συζ. Λαζάρου 
ΕφραΙμογλου, Δημήτριος Λαζάρου Εφραίμογλου με την 
πράξη της συμβολαιογράφου Αθηνών Φρειδερίκης συζ. 
Ελευθερίου Στεφανάκη το γένος Νικ. Ανυφαντάκη με 
αριθμό 23304/1993 αποτελεί νομικό πρόσωπο ιδιωτικού 
δικαίου μη κερδοσκοπικού χαρακτήρα ("το Ίδρυμα"). 

2. Το Ίδρυμα εδρεύει στην Αθήνα. 

3. Το Ίδρυμα έχει πλήρη διοικητική και διαχειριστική 
αυτοτέλεια και αυτονομία και δεν εφαρμόζονται σε αυτό 
διατάξεις του ν. 2039/1939, όπως εκάστοτε ισχύει. Η 
εποπτεία και ο έλεγχος του Ιδρύματος ασκείται μόνο 
για την εκπλήρωση του σκοπού του από τον Υπουργό 
Οικονομικών, Κάθε χρόνο και δύο μήνες μετά τη λήξη 
του η διοίκηση του Ιδρύματος υποβάλλει στον Υπουργό 
Οικονομικών απολογισμό, ισολογισμό και έκθεση πε¬ 
πραγμένων για την διαπίστωση της εκπλήρωσης του 
σκοπού του Ιδρύματος. Το διοικητικό Συμβούλιο μπορεί 
να ζητήσει τον έλεγχο της νομιμότητας της διαχείρισης 
κάθε χρήσης από τους Ορκωτούς Ελεγκτές ή από 
Διεθνή Ελεγκτική Εταιρεία αναγνωρισμένου κύρους. 

4. Η σφραγίδα του Ιδρύματος είναι στρογγυλή και 
αναγράφει περιμετρικά τις λέξεις ΊΔΡΥΜΑ ΜΕΙΖΟΝΟΣ 
ΕΛΛΗΝΙΣΜΟΥ·. 

Για τις σχέσεις του Ιδρύματος με την αλλοδαπή η 
επωνυμία και το περιεχόμενο της σφραγίδας μεταφρά¬ 
ζονται στα Αγγλικά. 

Άρθρο 2 
Σκοπός 

1. Σκοπός του Ιδρύματος είναι: 

{α) Η συνεχής και δυναμική αξιοποίηση της διαχρονικής 
ιστορίας και του πολιτισμού του Μείζονος Ελληνισμού, 
με έμφαση στον Ελληνισμό της Ανατολής και η προβολή 
τους ως πηγές αυτογνωσίας και νοηματοδότησης της 
σημερινής και μελλοντικής ταυτότητας του Έλληνα. 

Η πραγμάτωση του σκοπού αυτού θα επιτευχθεί κυρίως 
με: 

(ο) Την οργάνωση Ιστορικού και Πολιτιστικού ηλε¬ 
κτρονικού Μουσείου με θέμα τον Μείζονα Ελληνισμό, 
Λ η προβολή των εκθεμάτων και των μηνυμάτων του 
οποίου θα βασίζεται στην αξιοποίηση της σύγχρονης 
τεχνολογίας και της σύγχρονης γνώσης για την επι¬ 
κοινωνία. 

(β) Την οργάνωση Κέντρου Τεκμηρίωσης και Βιβλιο¬ 


θήκης. 

(γ) Την οργάνωση ερευνητικών προγραμμάτων και 
ομάδων εργασίας σε σχέση με το αντικείμενο αυτό. Η 
χρηματοδότηση ερευνών και δημοσιεύσεων σε σχέση 
με το Μείζονα Ελληνισμό, 

(5) Την οργάνωση και υποστήριξη μαθημάτων εκπαι¬ 
δευτικών προγραμμάτων και μεταπτυχιακών σπουδών 
για το Μείζονα Ελληνισμό για Έλληνες και Ξένους. 

<ε) Τη θεσμοθέτηση, προκήρυξη και χορήγηση οικο¬ 
νομικών ενισχύσεων για την προώθηση ερευνών και 
μελετών που σχετίζονται με τους σκοπούς του Ιδρύ¬ 
ματος. 

(στ) Τη διοργάνωση συνεδρίων, σεμιναρίων και προ¬ 
βολών και την παραγωγή εκδόσεων και υλικού σε 
ηχηπκές, οπτικές ή άλλες αποτυπώσεις οιασδήποτε 
τεχνολογίας, με περιεχόμενο επιστημονικό, καλλιτεχνι¬ 
κό, εκπαιδευτικό, κ.ά., που σχετίζονται με τους σκοπούς 
του Ιδρύματος. 

2. Η επιδίωξη των σκοπών του Ιδρύματος θα γίνεται 
βάσει ειδικών Οργανισμών, που θα καταρπσθούν και θα 
εγκριθούν από το Διοικητικό Συμβούλιο. 

Άρθρο 3 
Περιουσία-Πόροι 

1. Περιουσία του Ιδρύματος αποτελεί: 

Το κεφάλαιο και τόκοι πενήντα χιλιάδων (50.000) 
ομολόγων Ελληνικού Δημοσίου με ρήτρα ΕΟϋ. 

2. Πόροι του Ιδρύματος είναι οι εισπράξεις από τη 
διάθεση εκδόσεων και αποτυπώσεων (καλλιτεχνικών, 
ηχητικών, οπτικών ή άλλων οιασδήποτε τεχνολογίας) 
του Ιδρύματος. Επίσης από τη διάθεση μελετών, ερευ¬ 
νών και τεχνογνωσίας του Ιδρύματος με μορφή παροχής 
υλικού, πληροφοριών ή συμβουλευτικών υπηρεσιών χω¬ 
ρίς να αναιρείται ο κοινωφελής του χαρακτήρας. 

3. Οι δωρεές, κλήρονομίες ή κληροδοσίες οποιου- 
δήποτε φυσικού ή νομικού προσώπου προς αυτό. Τα 
εισοδήματα σπό τα πάσης φύσεως περιουσιακά στοιχεία 
του και οι τόκοι από τις καταθέσεις στις τράπεζες του 
εσωτερικού και του εξωτερικού. Τα εισοδήματα από την 
περιουσία του Ιδρύματος. 

4. Όσοι προσφέρουν με οποιονδήποτε τρόπο στο 
Ίδρυμα ή αναλαμβάνουν την οικονομική κάλυψη συγκε¬ 
κριμένων κοινωφελών δραστηριοτήτων που εμπίπτουν 
στους σκοπούς του Ιδρύματος ή συμπαρίστανται στις 
προσπάθειες εξυπηρετησεως των σκοπών του Ιδρύμα¬ 
τος απολαμβάνουν πλεονεκτήματα και/ή τίτλους (Φίλος 
του Ιδρύματος, Χορηγός, Ευεργέτης, κ.λπ.), που θα 
καθαρίζονται με απόφαση του Διοικητικού Συμβουλίου 
του Ιδρύματος. 

5. Το Ίδρυμα λόγω του κοινωφελούς χαρακτήρα του 
απαλλάσσεται του φόρου κληρονομιών και δωρεών, του 
φόρου μεταβίβασε ως ακινήτων, του φόρου ακινήτου 
περιουσίας, του φόρου εισοδήματος για τα έσοδά του 
από κάθε πηγή και γενικά κάθε φόρο, τέλος χαρτοσήμου, 
δασμούς, δικαιώματα, εισφορές, κρατήσεις, παράβολα 
κ.λπ., που ισχύουν σήμερα και που θα επιβληθούν στο 
μέλλον υπέρ του Δημοσίου, των δήμων, κοινοτήτων, 
οργανισμών πάσης φύσεως και γενικά κάθε τρίτου για 
οποιαδήποτε πράξη αυτού, Όλες οι απαλλαγές και 
ατέλειες είναι αντικειμενικές. Τις ίδιες απαλλαγές α¬ 
πολαμβάνουν και οι ιδρυτές καθώς και οι δωρητές μόνο 
για τις δωρεές τους προς το Ίδρυμα. Το Ίδρυμα 

απαλλάσσεται επίσης από το φόρο δημόσιων θεαμάτων 
κα. από φόρο,στο αντίτιμο των εισιτηρίων εισόδου και 
από κάθε άλλο φόρο {που αφορά τη διάθεση παντός 
αντικειμένου ή είδους κ.λπ. υπέρ των εσόδων του). 

6. Το ίδρυμα είναι πάντα εξ απογραφής κληρονόμος. 

7. Το ίδρυμα δικαιούται να εισάγει χωρίς δασμούς 
και εισαγωγικούς φόρους, κ.λπ Μ από το εξωτερικό 
ηλεκτρικά, ηλεκτρονικά, κλιματιστικά μηχανήματα, μη¬ 
χανήματα αναπαραγωγής ήχου και εικόνας κάθε είδους 
και οποιαδήποτε άλλα είδη, υλικά και αντικείμενα που 
θα προορίζονται για τις εγκαταστάσεις του, τον εξο¬ 
πλισμό των αιθουσών του, και εν γένει θα εξυπηρετούν 
τον επιδιωκόμενο σκοπό του, σχετίζομε να άμεσα ή 
έμμεσα με το Ίδρυμα. 

8. Οποιεσδήποτε συμβολαιογραφικές πράξεις με κάθε 
φυσικό ή νομικό πρόσωπο δημόσιου ή ιδιωτικού δικαίου 
γίνονται ατελώς. Η αμοιβή των δικηγόρων και συμβο¬ 
λαιογράφων για κάθε πράξη δεν δυνατοί να υπερβεί 
τις εκατό χιλιάδες (100.000) δρχ. 

Αρθρο 4 
Διοίκηση 

1, Το Ίδρυμα διοικείται από επταμελές (7) Διοικητικό 
Συμβούλιο που βρίσκεται σε νόμιμη απαρτία, έοτω κι 
αν, για οποίονδήποτε λόγο, τα μέλη του περιοριστούν 
μέχρι τέσσερα (4). Απαρτία υπάρχει, όταν παρίστανται 
ή εκπροσωπούνται στο Διοικητικό Συμβούλιο τέσσερα 
(4) μέλη. Τέσσερα από τσ επτά μέλη του Διοικητικού 
Συμβουλίου είναι πάντοτε υποχρεωτικά κατιόντες ή 
νόμιμοι σύζυγοι των κατιόντων των Δημητρίου και Γεθ- 
σημανής Εφραίμογλσυ που γεννήθηκαν στην Σπάρτη 
Πισιδίας. Τα ανωτέρω μέλη είναι ισόβια. Σε περίπτωση 
που ένα ή περισσότερα από τα τέσσερα αυτά μέλη 
παραιτηθούν ή αποχωρήσουν για οποιονδήποτε λόγο 
ή είναι οε αδυναμία να ασκήσουν τα καθήκοντά τους, 
οι υπόλοιποι εκ των τεσσάρων προτείνουν τα νέα μέλη 
μεταξύ των κατιόντων, ως ανωτέρω. 

Επίσης σε περίπτωση που ένα από τα τέσσερα αυτά 
μέλη βρίσκεται σε αδυναμία να ασκήσει τα καθήκοντά 
του για σπουδαίους λόγους που το αφορούν και τους 
οποίους δύνανται να κρίνουν κατ’ απόλυτο διακριτική 
ευχέρεια και για την ορθή και απρόσκοπτη εκπλήρωση 
του σκοπού του ιδρύματος ομόφωνα τα υπόλοιπα τρία 
μέλη, το μέλος αυτό αντικαθίσταται με τη διαδικασία 
της προηγούμενης παραγράφου. 

Η θητεία των υπολοίπων τριών μελών του Διοικητικού 
Συμβουλίου είναι τετραετής. Προτάσεις για υποψηφιό¬ 
τητες μελών του Διοικητικού Συμβουλίου μπορούν να 
υποβάλλουν μόνο σύμβουλοι - μέλη του Διοικητικού 
Συμβουλίου. 

Το πρώτο Διοικητικό Συμβούλιο του Ιδρύματος απο¬ 
τελούν οι: 

α. Λάζαρος Δ. Εφραίμογλου 

β. Ουρανία Εφραίμογλου 

γ. Μαρίνα Εφραίμογλου - Πετρολέκα 

6. Μαριάννα Τάοση 

ε. Πέτρος Μολυβιάτης 

στ. Βασιλική Βασιλείου 

ζ. Ελένη Τροβά 

2. Το Διοικητικό Συμβούλιο εκλέγει μεταξύ των μελών 
του με απόλυτη πλειοψηφία τον Πρόεδρο, τον.Α’ και 
Β Αντιπροέδρους, τον Ταμία και το Γραμματέα του 


Ιδρύματος. 

3. Μέλος που κωλύεται μπορεί να αντιπροσωπευθεί 
από άλλο μέλος του Διοικητικού Συμβουλίου με εξου¬ 
σιοδότηση προς αυτό, με επιστολή που απευθύνεται 
προς το Διοικητικό Συμβούλιο. Κάθε σύμβουλος έχει 
το δικαίωμα να αντιπροσωπεύει μόνο έναν κωλυόμενο, 
Το Διοικητικό Συμβούλιο βρίσκεται σε απαρτία, εφόσον 
είναι παρόντα ή εκπροσωπούνται κατά τη συνεδρίαση 
τουλάχιστον τέσσερα (4) μέλη. 

Σε περίπτωση παραίτησης, ανικανότητας, έκπτωσης, 
θανάτου ή συνεχούς απουσίας για ένα εξάμηνο από 
τις συνεδριάσεις του Διοικητικού Συμβουλίου, τα υπό¬ 
λοιπα μέλη του εκλέγουν αντικαταστάτη για τον υπό¬ 
λοιπο χρόνο της θητείας του μέλους που αντικαθίσταται. 
Σε περιπτώσεις εξαμηνιαίας συνεχούς απουσίας η α¬ 
πουσία αυτή θα θεωρείται σιωπηρή παραίτηση, μετά 
από σχετική απόφαση του Διοικητικού Συμβουλίου. 

4. Τα μέλη του Διοικητικού Συμβουλίου παρέχουν τις 
υπηρεσίες τους χωρίς αμοιβή. 

5. Το Διοικητικό Συμβούλιο συνέρχεται τακπκά ανά 
τετράμηνο, έκτακτα δε όσες φορές συγκληθεί από τον 
Πρόεδρο ή με αίτηση τριών (3) τουλάχιστον απά τα 
μέλη του, 

6. Οι αποφάσεις του Διοικητικού Συμβουλίου λαμβά- 
νονται με πλειοψηφΐα των μελών που είναι παρόντα 
κατά τη συνεδρίαση. Σε περίπτωση ισοψηφίας υπερισχύει 
η άποψη, υπέρ της οποίας τάσσεται ο Πρόεδρος. 

7. Για τις συνεδριάσεις τηρούνται πρακτικά που κα- 
ταχωρούνται σε ειδικό ντοσιέ και υπογράφονται απά 
όλα τα μέλη του Διοικητικού Συμβουλίου που μετείχαν 
στις συνεδριάσεις. Αν κάποιος αρνηθεί να υπογράψει 
πρακτικό, η άρνησή του αναγράφεται στο Πρακτικό που 
υπογράφεται από τον Πρόεδρο. 

Αρθρο 5 

Αρμοδιότητες Διοικητικού Συμβουλίου 

Το Διοικητικό Συμβούλιο αποφασίζει ελεύθερα για 
κάθε θέμα που αφορά στη διοίκηση και λειτουργία του 
Ιδρύματος, στη διαχείριση της περιουσίας και στη διά¬ 
θεση των πόρων του, καθώς και για κάθε ενέργεια που 
σχετίζεται με την εκπλήρωση του σκοπού του, σύμφωνα 
πάντα με τις διατάξεις της συστατικής πράξης και του 
παρόντος Οργανισμού του Ιδρύματος. Η εκπλήρωση 
του σκοπού του Ιδρύματος εναπόκειται στο Δ.Σ., το 
οποίο μεριμνά για τη συνεχή και απαρέγκλητη λειτουργία 
του, σύμφωνα με το άρθρο 109 του ισχύοντος Συντάγ¬ 
ματος. Σε περίπτωση διαπίστωσης από το Δ.Σ. ότι ο 
σκοπός του ιδρύματος έχει εκφύγει του οριζόμενου 
από τους ιδρυτές για οποιονδήποτε λόγο, συμπεριλαμ- 
βανομένης καυτής νομοθετικής τροποποίησης του Ορ¬ 
γανισμού αυτού του Ιδρύματος, μπορεί να προχωρήσει 
στη διάλυση του Ιδρύματος κατά τις διατάξεις του 
παρόντος. 

Το Διοικητικό Συμβούλιο αποφασίζει εξάλλου για την 
αναγκαιότητα και τη διαδικασία για τη διενέργεια κάθε 
είδους προμηθειών, έργων, Ο έλεγχος και η εποπτεία 
του Υπουργού Οικονομικών περιορίζεται αποκλειστικά 
στη νομιμότητα της οικονομικής διαχείρισης ως προς 
την εκπλήρωση του σκοπού του. 

Ειδικότερα το Διοικητικό Συμβούλιο: 

α. Καταρτίζει, ψηφίζει και υποβάλλει κάθε χρόνο για 
έγκριση στον Υπουργό Οικονομικών τον απολογισμό 

και προϋπολογισμό του Ιδρύματος. Μαζί με τον απο¬ 
λογισμό καταρτίζεται και υποβάλλεται και ο γενικός 
ισολογισμός της περιουσίας του Ιδρύματος. Καταρτίζει 
το ετήσιο πρόγραμμα δράσεως για την υλοποίηση των 
σκοπών του Ιδρύματος. 

β. Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών προς το Ίδρυμα* κα¬ 
θώς και για την ανακήρυξη Φίλων, Χορηγών, Δωρητών 
και Ευεργετών του Ιδρύματος. 

γ, Αποφασίζει την πρόσληψη του αναγκαίου προσω¬ 
πικού του Ιδρύματος, εψόσον υπάρχει σχετική πίστωση 
στον προϋπολογισμό του που έχει εγκριθεί, σύμφωνα 
με τους όρους των συλλογικών συμβάσεων εργασίας 
και πς διατάξεις της εργατικής νομοθεσίας, 
δ. Καθορίζει τις προϋποθέσεις για την απόκτηση της 
ιδιότητας των “Φίλων του Ιδρύματος·, καθώς και τα 
πλεονεκτήματα που απολαμβάνουν, απονέμει τον τίτλο 
του * Χορηγού*, “Δωρητή*, “Ευεργέτη· και * Μεγάλου 
Ευεργέτη" του Ιδρύματος και καθορίζει τα πλεονεκτή¬ 
ματα που απολαμβάνει ο καθένας. 

ε. Χορηγεί γενικές ή ειδικές εξουσιοδοτήσεις εκπρο¬ 
σώπησης του ιδρύματος σε ένα ή περισσότερα μέλη 
του ή σε τρίτους. 

στ. Αποφασίζει επί των εισηγήσεων που υποβάλλονται 
αυτοπροσώπως ή εγγράψως από το Γενικό Διευθυντή, 
την Επιστημονική Επιτροπή, την Επιτροπή Προγραμ¬ 
ματισμού, την Ομάδα Εργασίας ή άλλους επιστήμονες 
- συνεργάτες του Ιδρύματος. 

ζ. Καταρτίζει Εσωτερικούς Κανονισμούς λειτουργίας 
του Ιδρύματος των Υπηρεσιών και του Προσωπικού του 
καθώς και των Ομάδων Εργασίας ή Επιτροπών, οι 
οποίες δυνατοί να συσταθούν με απόφαση του Διοικη¬ 
τικού Συμβουλίου ή της Ομάδας Εργασίας, η οποία 
προβλέπεται στο άρθρο 9 (δ) του παρόντος. 

Αρθρο 6 

Καθήκοντα Προέδρου 

1. Ο Πρόεδρος του Διοικητικού Συμβουλίου του Ι¬ 
δρύματος: 

α) Εκπροσωπεί το Ίδρυμα στα Δικαστήρια, στις Αρχές 
και στις σχέσεις του με κάθε τρίτο, 
β) Συγκαλεί το Διοικητικό Συμβούλιο, 
γ) Δίνει εντολή για την πληρωμή κάθε δαπάνης που 
περιλαμβάνεται στον προϋπολογισμό που έχει εγκριθεί. 
Την εντολή αυτή συνυπογράφει ο Ταμίας του Ιδρύματος. 

6) Υπογράφει τα έγγραφα του Διοικητικού Συμβουλίου 
και 

ε) Καταρτίζει την ετήσια Έκθεση των πεπραγμένων 
του Διοικητικού Συμβουλίου. 

2. Ο Α' Αντιπρόεδρος του Διοικητικού Συμβουλίου 
αναπληρώνει τον Πρόεδρό του, όταν αυτός απουσιάζει 
ή κωλύεται και αυτόν ο Β' Αντιπρόεδρος. 

Άρθρο 7 
Καθήκοντα Ταμία 

1. Ο Ταμίας του Ιδρύματος: 

α) Εισπράττει τα έσοδα του Ιδρύματος, εκδίδοντας 
και υπογράφοντας σχετικές αριθμημένες διπλότυπες 
αποδείξεις, 

β) Ενεργεί τις πληρωμές με βάση εντάλματα πληρωμής 
που έχουν εκδοθεί, σύμφωνα με το νόμο. 


γ) Τηρεί και φυλάσσει τα διαχειριστικά βιβλία και 
στοιχεία του Ιδρύματος. 

δ) Καταθέτει οε Τράπεζες τα εισπραττόμενα έσοδα 
του Ιδρύματος. 

ε) Αναλαμβάνει τις καταθέσεις του Ιδρύματος και 
στ) Φροντίζει για την κατάρτιση των απολογισμών, 
προϋπολογισμών και ισολογισμών του Ιδρύματος, τους 
οποίους υποβάλλει στο Διοικητικό Συμβούλιο. 

2. Οταν ο Ταμίας απουσιάζει ή κωλύεται αναπληρώ¬ 
νεται από άλλο μέλος του Διοικητικού Συμβουλίου, που 
ορίζεται από αυτό. 

3. Με απόφαση του Διοικητικού Συμβουλίου είναι 
δυνατόν μέρος ή όλα τα καθήκοντα του Ταμία να ασκεί 
ειδικός εντολοδόχος ή συνδεόμενος με το Ιδρυμα με 
σχέση εξαρτημένης εργασίας, υπό την προϋπόθεση ότι 
για κάθε του ενέργεια συνυπογράφει και ο Ταμίας του 
Ιδρύματος. 

Άρθρο θ 

Καθήκοντα Γενικού Γραμματέα 

1. ο Γραμματέας του Διοικητικού Συμβουλίου: 

α) Συνυπογράφει με τον Πρόεδρο κάθε έγγραφο, 
β) Επιμελείται της σύνταξης των πρακτικών του Διοι¬ 
κητικού Συμβουλίου και διεκπεραιώνει την αλληλογραφία. 

γ) Φυλάσσει τα έγγραφα, τα βιβλία και τη σφραγίδα 
του Ιδρύματος και ευθύνεται για την καταστροφή ή 
απώλειά τους. 

2. Είναι δυνατόν οι υπό β) και γ) αρμοδιότητες του 
Γραμματέα να ανατίθενται με απόφαση του Διοικητικού 
Συμβουλίου σε τρίτο πρόσωπο το οποίο έχει σχέση 
εντολής ή εξαρτημένης εργασίας. 

3. Το Γραμματέα, όταν απουσιάζει ή κωλύεται ανα¬ 
πληρώνει ένας από τους συμβούλους που ορίζεται από 
το Διοικητικό Συμβούλιο. 

Αρθρο 9 

Αρμοδιότητες Γενικού Διευθυντή 

0 Γενικός Διευθυντής του Ιδρύματος: 

(α) Είναι επιστήμονας με εμπειρία στα θέματα που 
σχετίζονται με την εκπλήρωση των σκοπών του Ιδρύ¬ 
ματος και αμείβεται από το Ίδρυμα κατά το νόμο και 
τους όρους της σχετικής συμβάσεως απασχολήσεώς 
του. 

(β) Είναι το κύριο εκτελεστικό όργανο του Ιδρύματος 
και προϊσταται του προσωπικού του. 

(γ) Μετέχει σαν εισηγητής, χωρίς δικαίωμα ι|ήφου, 
στις συνεδριάσεις του Διοικητικού Συμβουλίου καιεκτελεί 
πς αποφάσεις του. 

(δ) Είναι δυνατό ο Γενικός Διευθυντής να επικουρείται 
από Ομάδα Εργασίας, η σύνθεση και οι αρμοδιότητες 
της οποίας θα καθοριστούν με ειδικό Οργανισμό, ο 
οποίος θα εγκρίνεται από το Διοικητικό Συμβούλιο. 

Αρθρο 10 

Επιστημονική Επιτροπή 

1. Ανώτατο Συμβουλευτικό όργανο του Ιδρύματος 
είναι η Επιστημονική Επιτροπή. Η Επιστημονική Επι¬ 
τροπή γνωμοδοτεί για κάθε επιστημονικό ζήτημα σχετικό 
με την εκπλήρωση του σκοπού του ιδρύματος. Σε 
συνεργασία με το Διοικητικό Συμβούλιο μεριμνά για την 
εκπλήρωση του σκοπού του Ιδρύματος. 

2. Η Επιστημονική Επιτροπή του Ιδρύματος αποτε- 
λείται από 7-15 μέλη, εξαίρετους επιστήμονες και 
ανθρώπους του πνεύματος και των τεχνών, ειδικούς 
σε ζητήματα που έχουν σχέση με το Ίδρυμα και την 
εκπλήρωση του σκοπού του. 

3. Τα μέλη της Επιστημονικής Επιτροπής ορίζονται 
με απόφαση του Διοικητικού Συμβουλίου, για τετραετή 
θητεία. 

4. Της Επιστημονικής Επιτροπής προΓσταται μέλος 
της, εκλεγόμενο κατά πλεισψηφία μεταξύ των μελών 
της. 

Αρθρο 11 

Επιτροπή Προγραμματισμού 

' 1. Καταστατικό όργανο του Ιδρύματος είναι η Επιτροπή 
Προγραμματισμού. Η Επιτροπή Προγραμματισμού γνω- 
μοδοτεί για κάθε ζήτημα σχετικό με την οικονομική 
διαχείριση των πόρων του ιδρύματος σε αναφορά με 
την εκπλήρωση του σκοπού του. Σε συνεργασία με το 
Διοικητικό Συμβούλιο και την Επιστημονική Επιτροπή 
μεριμνά για την εκπλήρωση του σκοπού του Ιδρύματος. 

2. Η Επιτροπή Προγραμματισμού του Ιδρύματος σ- 
ποτελείται από 7-15 μέλη, εξαίρετους επιστήμονες, 
οικονομολόγους και ανθρώπους του επιχειρηματικού 
κόσμου. 

3. Τα μέλη της Επιτροπής Προγραμμαπσμοΰ ορίζονται 
με απόφαση του Διοικητικού Συμβουλίου για τετραετή 
θητεία. 

4. Της Επιτροπής Προγραμμαπσμοΰ προΤσταται μέλος 
της εκλεγόμενο κατά πλειοψηψία μεταξύ των μελών 
της. 

Αρθρο 12 

Οικονομική διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο, αρχίζει την 1η Ιανουάριου, λήγει την 
31η Δεκεμβρίου κάθε χρόνου και γίνεται βάσει προϋ¬ 
πολογισμών και απολογισμών εσόδων και εξόδων που 
καταρτίζονται σύμφωνα με τις διατάξεις του άρθρου 1 
παρ. 3 του παρόντος Οργανισμού. Το πρώτο οικονομικό 
έτος αρχίζει από την ημερομηνία δημοσίευσης του 
εγκριτικού νόμου της σύστασης του Ιδρύματος και λήγει 
την 31η Δεκεμβρίου του επόμενου έτους. 

2. Ο εσωτερικός έλεγχος της διαχειρίσεως του Ι¬ 
δρύματος γίνεται σύμφωνα με τις διατάξεις της πα¬ 
ρούσας παραγράφου. Με απόφαση του Διοικητικού Συμ¬ 
βουλίου ορίζεται, αν ο εσωτερικός έλεγχος θα γίνεται 
από τους Ορκωτούς Ελεγκτές ή από ελεγκτική εταιρεία 
διεθνώς αναγνωρισμένη και λειτουργούσα στην Ελλάδα. 

3. Η διαχείριση των πόρων του Ιδρύματος είναι δυ¬ 
νατόν να ανατεθεί μετά από απόφαση του Διοικητικού 
Συμβουλίου και γνώμη της Επιτροπής Προγραμμαπσμοΰ 
σε ελληνική ή αλλοδαπή τράπεζα ή οργανισμό συλλο¬ 
γικών επενδύσεων συμπεριλαμβανομένου και τουΤίυεϊ, 

4. Τα μετρητά, αξιόγραφα, ομόλογα ή κάθε είδους 
τίτλοι κατατίθενται για φύλαξη σε τράπεζα ελληνική ή 
αλλοδαπή. 

ν Αρθρο 13 

Βιβλία και στοιχεία 

1. Από το Ιδρυμα τηρούνται υποχρεωτικά τα ακόλουθα 
βιβλία και στοιχεία: 

α. Βιβλίο πρωτοκόλλου εισερχομένων και εξερχομέ- 


νων εγγράφων, 

β. βιβλίο λογιστικής παρακολούθησης, στο οποίο κα¬ 
ταχωρίζονται κατά χρονολογική σειρά και με τη δέουσα 
λογιοπκή τάξη τα έσοδα που γίνονται στη διάρκεια της 
κάθε χρήσης, 

γ. βιβλίο απογραφών στο οποίο καταχωρείται στο 
τέλος κάθε ημερολογιακού έτους ο ισολογισμός του 
Ιδρύματος, 

δ. στελέχη αριθμημένων διπλοτύπων αποδείξεων ει¬ 
σπράξεων και ενταλμάτων πληρωμών, θεωρημένα από 
τον Πρόεδρο, 

ε. βιβλίο Εισηγήσεων στο οποίο καταχωρούνται οι 
Εισηγήσεις και Γνωμοδοτήσεις που γίνονται από την 
Επιστημονική Επιτροπή, την Επιτροπή Προγραμματι¬ 
σμού, τις Ομάδες Εργασίας ή άλλους Εμπειρογνώμονες. 

2. Εκτός από τα ανωτέρω βιβλία και στοιχεία, το 
Διοικητικό Συμβούλιο μπορεί να αποφασίσει την τήρηση 
και άλλων βιβλίων και στοιχείων, εφόσον το κρίνει 
αναγκαίο για την παρακολούθηση της διαχείρισης της 
περιουσίας του Ιδρύματος και την εκπλήρωση του σκο¬ 
πού του. 

Άρθρο 14 

Τροποποίηση του Οργανισμού 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 110 του Αστικού Κώδικα, 
αποκλειστικά και μόνο μετά από πρόταση και σύμφωνη 
γνώμη του Διοικητικού Συμβουλίου του Ιδρύματος, το 
οποίο είναι αρμόδιο για την εκπλήρωση του σκοπού 
του. Οποιαδήποτε απόπειρα τροποποίησης του Οργα¬ 
νισμού του Ιδρύματος, χωρίς την τήρηση της ανωτέρω 
διαδικασίας, δίδει οτο τελευταίο Διοικητικό Συμβούλιο 
δικαίωμα να διαλύει το Ιδρυμα, σύμφωνα με τις διατάξεις 
του παρόντος. 

Άρθρο 15 

Διάλυση του Ιδρύματος 

1. Το Ιδρυμα διαλύεται κατά τις διατάξεις του Αστικού 
Κώδικα, έπειτα από σχετική πρόταση του Διοικητικού 
του Συμβουλίου, το οποίο αποφασίζει με πλειοψηφία 
τεσσάρων (4) τουλάχιστον μελών ίου. 

Πρόταση διάλυσης μπορεί να υποβληθεί στο Διοικητικό 
Συμβούλιο λόγω της αδυναμίας εκπλήρωσης των σκοπών 
του από όλα τα καταστατικά Οργανα του παρόντος 
Οργανισμού. 

2. Σε περίπτωση διάλυσης του Ιδρύματος η κινητή 
και ακίνητη περιουσία του θα μεταβιβαστεί κατά πλήρη 
κυριότητα στο Κέντρο Μικρασιατικών Σπουδών ή και 
στο Μουσείο Μπενάκη*. 

2. Το Ιδρυμα αποτελεί νομικό πρόσωπο ιδιωτικού 
δικαίου μη κερδοσκοπικού χαρακτήρα και διέπεται α¬ 
ποκλειστικά από τις διατάξεις του παρόντος άρθρου. 
Η επωνυμία του απαγορεύεται να χρησιμοποιηθεί από 
οιονδήποτε τρίτο ως επωνυμία, σήμα ή άλλως, χωρίς 
την άδεια του Διοικητικού Συμβουλίου του Ιδρύματος. 

3. Στο Ιδρυμα αυτό εφαρμόζονται οι διατάξεις του 
Αστικού Κώδικα και οι διατάξεις του άρθρου ·1 και 12 
του ν. 1610/1986 που αναφέρεται στην έγκριση σύ¬ 
στασης ιδρύματος με την επωνυμία ΊΔΡΥΜΑ ΕΡΕΥΝΩΝ 
ΠΡΟΪΣΤΟΡΙΚΗΣ ΚΑΙ ΚΛΑΣΣΙΚΗΣ ΤΕΧΝΗ Γ έχει δε όλα 

τα σχετικά προνόμια των άρθρων αυτών, καθώς και του 
άρθρου 1 και 3 του παρόντος Οργανισμού. 

4. Το ίδρυμα μπορεί να επιχορηγείται ή χρηματοδο¬ 
τείται από το κράτος ή άλλους φορείς, εφόσον η 
συγκεκριμένη οικονομική ενίσχυση διατίθεται για την 
εξυπηρέτηση των σκοπών του Ιδρύματος, καθώς και 
την υλοποίηση προγραμμάτων, που συνχρηματοδοτού- 
νται από την Ευρωπαϊκή Κοινότητα. 

5. Το Ιδρυμα απολαμβάνει διοικητικές και οικονομικής 
αυτοτέλειας, δεν υπάγεταΓ σε κρατικό έλεγχο εκτός 
από τις περιπτώσεις που προβλέπεται ρητά στον πα¬ 
ρόντα νόμο, έχει πλήρη διοικητική και διαχειριστική 
αυτονομία και δεν εφαρμόζονται σε αυτό οι διατάξεις 
του ν. 2039/1939, όπως εκάστοτε ισχύει. Η εποπτεία 
και ο έλεγχος του Ιδρύματος ασκείται μόνο για την 
εκπλήρωση σκοπού του από τον Υπουργό Οικονομικών, 
Το Ιδρυμα λειτουργεί και διοικείται, σύμφωνα με τους 
κανόνες της ιδιωτικής οικονομίας. 

6. Οι ιδρυτιιί αναλαμβάνουν την υποχρέωση όπως 
εντός πέντε (5) εργασίμων ημερών από της δημοσιεύ- 
σεως του παρόντος νόμου δωρίσουν εις το Ιδρυμα 
συμπληρωματικώς α) πενήντα χιλιάδες (50.000) μετοχές 
της Τραπέζης Εργασίας και β) το κεψάλαιο και τους 
τόκους ομολόγων Ελληνικού Δημοσίου με ρήτρα ΕΟυ, 
ύψους ενός εκατομμυρίου ε ννιακοσίων πενήντα χιλιάδων 
(1.950.000). 

Άρθρο 55 

Κσταρ γούμε νες-Διατηρούμε νες διατάξεις 

1. Από την έναρξη ισχύος του παρόντος νόμου 
καταργείται: 

α) Ο ν. 1541/1985 (ΦΕΚ 68 Α) εκτός από τα άρθρα 
69 παρ. 4 και 78. 

β) Το άρθρο 32 του ν. 1644/1986 (ΦΕΚ 131 Α). 

γ) Οι παραγράφοι 3 έως 27 του άρθρου 9 του ν. 
1697/1987 (ΦΕΚ 57 Α). 

δ) Οι παράγραφοι 1 έως 17 του άρθρου 34 του ν, 
1845/1989 (ΦΕΚ 102 Α ) 

ε) Ο ν. 1891/1990 (ΦΕΚ 93 Α) 


στ) Το άρθρο 28 του ν. 1914/1990 (ΦΕΚ 178 Α) 

ζ) Το άρθρο 3 παρ. 1 του ν. 1859/1944 (ΦΕΚ 215 
Α) 

η) Το άρθρο 3 του από 23/30-7-1946 β.δ/τος (ΦΕΚ 
226 Α) 

θ) Η 100614/17-1-1989 απόφαση του Υπουργού Οι-^ 
κονομικών (ΦΕΚ 58 Α’) 

2. Τα Π.δ. 616/1979 (ΦΕΚ 183 Α’) και 126/1986 (ΦΕΚ 
44 Α’), εξακολουθούν να ισχύουν. 

Αρθρο 56 
Έναρξη ισχύος 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά στις επί μέρους διατάξεις του. 

Παραγγέλλομε τπ δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως Νόμου 
του Κράτους. 

Αθήνα, 10 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


01 ΥΠΟΥΡΓΟΙ 


ΕΣΩΤΕΡΙΚΩΝ 

ΙΩ. ΚΕΦΑΛΟΠΑΝ ΝΗΣ 


ΕΘΝ. ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

ΣΤ* ΜΑΝΟΣ 


ΓΕΩΡΓΊΑ! 

ΧΡ. ΚΟΣΚΙΝΑΣ 


ΕΡΓΑΣΙΑΣ 

ΑΡ. ΚΑΛΑΝΤΖΑΚΟΣ 


ΔΚΑΙΟΙΥΝΗΣ 

ΑΝ. ΨΑΡΟΥΔΑ-ΜΠ ΕΝΑΚΗ 


ΕΜΠΟΡΙΟΥ 

Β. ΚΟΝΤΟΓΙΑΝΝΟΠΟΥΛΟΣ 


Θεωρήθηκε και τέθηκε η Μεγάλη Σφραγίδα του Κράτους 


Αθήνα, 10 Σεπτεμβρίου 1993 

Η ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας : 

Καποδιστρΐου 34 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤΘΗ 

λειτουργούν καθημερινό από 8.00’ έως 13.00' 

ΡΑΧ : 

5234312 



ΧΡΗΣΙ Μ Ε Σ ΠΛΗΡΟΦΟΡΙ ΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών οτην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25 713 - 52 49.547 

1 Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52 48.320 


Τιμές κατ ά τεύχος τ η ς ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 οελίδεςδρχ. 100 Από 9 σελίδες μέχρι 16 δρχ* 150, από 17 έως 24 δρχ. 200 
Από 25 οελίδες και πάνω η τιμή πώλησης κάθε φύλλου (θοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα οας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β> 

Λ 

» 

» 

Β' 

» 

30.000 

» 

1.500 

γ) 

» 

» 

» 

Γ 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20 000 


1.000 

στ) 

» 

» 

» 

Ν.Π.Δ.Δ. 

» 

10.000 


. 500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10 000 

» 

500 

θ) 

» 

}> 

» 

Αν. Ειδικού Δικαστηρίου 

» 

3.000 

» 

150 

1) 

}> 

» 

» 

Α.Ε. & Ε.Π.Ε. 

» 

200.000 

» 

10.000 

ια) 

Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















